
FORORD. 


Nærværende  Fortælling  var  oprindelig  be- 
stemt til  at  optages  i  anden  Række  af  »Fra 
Hellas*,  betitlet  >Den  sidste  Lamia  og 
andre  antikke  Fortællinger«.  Den  skulde  der 
efter  Tidsfølgen  have  været  indskudt  mellem 
»Et  Sagn  fra  Stor-Hellas^  og  .Dødsdømt.. 

Den  naaede  imidlertid  ikke  at  blive  færdig 
i  rette  Tid,  og  desuden  var  den  under  Udar- 
bejdelsen voxet  saa  meget,  at  den  vilde  have 
gjort  Samlingen  større  end  ønskeligt. 

Af  disse  Grunde  er  det,  at  »Magthaveren 
paa  Rhodos«  udkommer  særskilt. 

I  Athenaios's  Deipnosopliistai  lib.  X,  12 
omtales  den  Styrelse,  Hegesilochos  og  hans 
Venner  oprettede  paa  Øen  Rhodos.      Som  Ex- 

empel  paa  disse  Voldsherrers  Tøjlesløshed  an- 
føres bl.  a. .  at  de  drev  deres  Udskejelser  saa 
vidt,  at  de  spillede  Tærninger  om  fribaarne 
Kvinder,  i  det  de  aftalte,  at  den  tabende  skulde 
bringe  den  vindende  det  udsete  OfTer  enten 
ved  Overtalelse  eller  ved  Tvang. 

Paa  disse  Linier  er  nærværende  Fortælling 
bygget. 

I  Anledning  af,  at  Byen  Rhodos  (S.  49  n.)  kal- 
des »Staden  med  de  hundrede  Kolosser«, 
skal  jeg  til  bedre  Forstaaelse  tilføje  følgende. 

Paa  Øen  Rhodos  blomstrede,  omtrent  fra 
Alexander  den  Stores  Tid,  en  egen  Billed- 
huggerskole,  der  —  ligesom  den  rhodiske 
Talerkunst  —  udmærkede  sig  ved  sin  Stræben 
efter  at  glimre.  Deinokrates,  en  Lærling  af  Ly- 
sippos,  omgikkes  saaledes  med  Tanken  om  at 
forvandle  Forbjærget  Athos  til  en  Billedstøtte  af 
Alexander,  som  i  den  venstre  Haand  skulde  holde 
en  By,  og  i  den  højre  en  Skaal,  fra  hvilken  et 
brusende  Vandfald    skulde  udgyde  sig  i  Havet. 

Til  denne  Skoles  ypperste  Værker  hørte 
Helios-Kolossen,  Laokoonsgruppen  og 
den  farnesiske  Tyr. 

Kolossen  paa  Rhodos,  som  Helios-  eller 
Solgud-Kolossen  i  Reglen  kaldes,  henregnedes, 
som  bekjendt,  til  Verdens  syv  Underværker  og 
var  den  største  af  alle  Oldtidens  Billedstøtter. 
Da  det  niaaske  kan  interessere  en  og  anden 
Læser  at  erfare  noget  nærmere  om  dette  Kæmpe- 
værk, meddeles  her  i  Korthed  det  vigtigste  af  det, 
som  findes  anført  derom  hos  Klassikerne. 

Solgud -Kolossen  blev  forfærdiget  af  Chares 
fra  Lindos;  den  blev  paabegyndt  Aar  290  f.  Chr. 
(62  Aar  efter  den  Tid,  hvori  nærværende  For- 
tælling foregaar)  I  tolv  Aar  (indtil  278)  blev 
der  arbejdet  paa  den,  og  den  medførte  en  Be- 
kostning af  300  Talenter  (c.  1,200,000  Kr.),  — 
en  Sum,  der  til  Dels  kom  ind  ved  Salget  af 
Demetrios  Poliorketes's  Krigsmaskiner,  efter  at 
denne  havde  hævet  Belejringen  af  Byen  Rhodos. 

Kolossen  var,  i  Følge  Plinius  og  andre,  70 
Alen  høj  *) ;  dens  Fingre  vare  større  end  de 
fleste  Statuer,  og  kun  faa  Mænd  vare  i  Stand 
til  at  omfavne  dens  Tommel. 


*)  43    Alen     hojere     end    Bavaria-Stotten    foran    Ruhmes- 
Halle  ved  Miinchen. 

Skeptikeren  Sextus  Empiricus  fortæller,  at 
Rhodierne  spurgte  Chares,  hvad  Kolossen  vilde 
koste;  Kunstneren  angav  da  en  Sum,  hvorpaa 
Rhodierne  spurgte,  hvad  det  vilde  koste  at  gjøre 
Støtten  dobbelt  saa  høj.  Chares  svarede:  Det 
dobbelte.  Dette  Beløb  blev  tilstaaet  ham;  men 
da  Pengene  medgik  alene  til  Modellen,  tog  han 
sig  af  Dage. 

Paa  selve  Kolossens  Fod  fandtes  en  Ind- 
skrift af  en  Digter,  ved  Navn  Simonides,  i  Følge 
hvilken  den  var  udført  af  Laches  fra  Lindos. 
Muligvis  er  dette  saaledes  at  forstaa,  at  den 
efter  Chares's  Død  blev  fuldført  af  ham. 

Filon  fra  Byzantion  bemærker  om  Kolossen, 
at  man  let  gjenkjendte  Solguden  paa  Attribut- 
terne, og  han  tilføjer,  at  Kunstneren  havde 
fæstnet  det  Indre  af  Støtten  ved  Jærn-Tvær- 
stænger  og  mægtige  Klippeblokke,  saa  at  den 
Del  af  Arbejdet,  der  var  skjult,  var  endnu  mere 
beundringsværdig  end  den,  der  saas. 

Efter  en  gammel  apokryf  Tegning  afbildes 
Solgud-Kolossen,  der  tjente  til  Havnefyr,  i  Reg- 
len med  en  Straalekrans  om  Hovedet,  med 
Pilekogger   paa  Raggen    og  flagrende  Gevandt; 

i  den  højt  oprakte  venstre  Haand  holder  den 
Skaalen  med  det  flammende  Baal  og  i  den  ned- 
advendte  højre  Bue  og  Pil.  Dens  Fødder  staa 
paa  hver  sit  Havnehoved,  saa  at  Skibene  sejlede 
ind  og  ud  mellem  dens  Ben. 

Denne  Fremstilling  taaler  dog  ingen  nær- 
mere Undersøgelse.  Rhodos  havde  i  Oldtiden 
og  har  endnu  tre  Havne :  le  grand  port,  le  port 
des  Galeres  og  le  port  du  Comnierce.  For  at 
kunne  skræve  over  Hovedhavnen  maatte  Støtten 
have  været  mindst  ti  Gange  saa  høj,  som  der 
opgives,  og  skjønt  Indløbet  til  den  anden  Havn 
er  betydelig  smallere,  er  det  dog  for  bredt  til, 
at  en  Støtte  paa  70  Alen  kunde  have  staaet 
med  én  Fod  paa  hver  sin  Side  deraf.  Derimod 
kunde  den  have  indtaget  denne  Stilling  over 
Indløbet  til  det  indre  Bassin  i  den  tredje  Havn, 
og  endnu  bedre  over  en  kun  32  Fod  bred  Kanal 
imellem  begge  de  sidstnævnte  Havne.  Til  dette 
Sted  henlægger  den  mundtlige  Overlevering  og- 
saa  Kolossens  Plads,  og  her  ses  endnu  Ruiner 
af  et  gammelt  Kapel,  som  paa  Rhodiserriddernes 
Tid  bar  Navn  af  Saint-Jean-le-Colossc . 

To    Omstændigheder    tale    dog    afgjørende 

imod,  at  Støtten  har  haft  denne  Plads:  i)  at 
den,  da  den  faldt,  ikke  sank  i  Vandet,  men 
blev  liggende  paa  Land,  og  2)  at  Filen  fra 
Bj'zantion  udtrykkelig  angiver,  at  den  kun  havde 
ét  Fodstykke  (af  hvidt  Marmor).  Den  kan  saa- 
ledes  ikke  have  skrævet  over  noget  Havneind- 
løb; thi  den  maatte  da  have  haft  to  Fodstykker. 
Det  rimeligste  bliver,  at  Støtten  har  staaet,  ikke 
over,  men  i  Nærheden  af  en  af  Rhodos's 
Havne. 

Solgud- Kolossen  knejsede  kun  i  56  Aar 
som  Fyrtaarn,  i  det  den  Aar  222  f.  Chr.  faldt 
ved  et  Jordskjælv,  som  hjemsøgte  Rhodos, 
Karien  og  de  nærmeste  Øer.  I  Følge  Strabon 
knækkede  den  over  ved  Knæene,  og  hvad  der 
var  neden  for  disse  maa  endnu  have  staaet 
opret  paa  Filons  Tid.  Hovedet  og  Kroppen 
laa  i  henved  900  Aar  paa  Land,  tæt  ved  Havnen, 
fremb\'dende  et  mærkeligt  Skue,  da  Hulhederne 
i  de  sønderbrudte  Lemmer  lignede  mægtige 
Grotter  og  Huler. 

En  arabisk  Feltherre,  Moawiah,  som  i\ar 
653  eft.  Chr.  indtog  Rhodos,  solgte  Ertset  til 
en   jødisk    Kjøbmand    fra    Emesos.      Denne    be- 

læssede  900  Kameler  dermed,  og  da  en  Kamel 
kan    bære    500    Pd. ,     maa     Ertset     have    vejet 

c.  450,000  Pd.  ,  ,  . 

Den  rhodiske  Kunstskoles  IndHydelse  strakte 
sig  meget  vidt.  Under  Ptolemaios  Filadelfos 
blev  der  saaledes  ved  et  Optog  1  Alexandreia 
ført  hele  Masser  af  kolossale  Billedstøtter  omkrmg, 
deriblandt  en  Bakchos,  hvis  Vogn  blev  trukken 
af  180  Mænd,  og  en  Sølv-Blandingskumme,  som 
der  udkrævedes  600  Mænd  for  at  trække. 

Af  de  .hundrede  Kolosser«   i  Byen  Rhodos 
have  uden  Tvivl  ikke  faa  været  til  paa  Hegesi- 
lochos's  Tid,    thi    der   maa  være  gaaet  en  ikke 
ringe   Erfaring   forud,    mden    Chares    har   vovet 
sig    til    et    saadant    Kæmpeværk    som    Solgud- 
Kolossen      Fra  Pindaros  ved  man  ogsaa,  at  da 
Flertallet    af   Indbyggerne    i   Jalysos,    Kanieiros 
og    Lindos    sluttede     sig    sammen    og    anlagde 
Rhodos,    førte    disse    de  Billedstøtter    med    sig, 
som  havde  prydet  deres  tidligere  Opholdssteder 
og  Plinius   bemærker   udtrykkelig   om   nogle   af 
hine    Støtter,    at    de    vare    sande    Kolosser. 
Det  er  saaledes  fuldt  berettiget  at  tale  om  Rho- 
dos's   Kolosser    paa    den   Tid,    da    nærværende 

Fortælling  foregaar,    skjønt  den  største  af  dem, 
Solgud-Kolossen,  ikke  den  Gang  var  til. 

Endnu  kun  en  kort  Notits,  Naar  der 
(S.  io8  n.)  i  forbigaaende  nævnes  Veje,  be- 
staaende  af  en  Art  simpel  Mosaik,  da  for- 
holder det  sig  dermed  saaledes,  at  der  endnu 
den  Dag  i  Dag  paa  forskjellige  Steder  af  Øen 
findes  Levninger  af  saadanne  Veje.  De  anses 
almindelig  af  djgtige  Archæologer  for  hidrø- 
rende fra  Øens  helleniske  lider. 

Kjøbenhavn,  i  November  1885. 

P.  Mariager. 

I. 

Tærningspillet. 


O, 


'ppe  paa  en  høj  Skrænt  laa  der  en  Sten- 
bygning, hvis  Piller  næsten  skjultes  af  Roser 
og  Slyngplanter.  Foran  Bygningen  var  der  en 
Plads,  omgiven  med  en  Brystning  af  Marmor 
og  beplantet  med  Olietræer,  mellem  hvis  Stam- 
mer Blikket  trængte  ud  over  en  smilende  Bugt. 
Til  venstre  for  denne  strakte  en  stor  By 
sig  halvt  op  ad  Bjærgsiden.  Dens  rummelige 
Havne,  dens  høje,  med  Taarne  besatte  Mure, 
dens  Templer  og  Skuespilhuse,  dens  mægtige 
Billedstøtter,  —  alt  bar  Præg  af  Storhed  og 
Skjønhed,  alt  vidnede  om  et  Folk,  som  elskede 
Kunsten  og  var  vindskibeligt  nok  til  at  udrette 

Store  Ting.  Men  det  mest  forbavsende  ved  hin 
By  var  dog  dens  Regelmæssighed.  Thi  medens 
de  fleste  af  Oldtidens  Stæder  kun  bestode  af 
spredte  Bj-gninger  og  Haver,  udmærkede  denne 
sig  ved  sine  lige  Gader  og  sammenbyggede 
Huse.  Det  var  den  Gang  noget  aldeles  uvant, 
hvorfor  de  gamle  beundrende  sagde,  at  »hele 
Byen  var  ét  Hus«. 

Denne  Stad,  der  var  anlagt  af  Milesieren 
Hippodamos  i  hans  høje  Alderdom,  var  Rhodos 
paa  Øen  af  samme  Navn. 

Det  var  denne  0,  som  Pindaros  i  en  af 
sine  Sange  kalder  »Afrodites  Datter  og  Helios's 
Hustru«,  den  0,  om  hvilken  et  gammelt  Ord 
paastod,  at  »der  ikke  hengik  nogen  Dag,  paa 
hvilken  den  ikke  blev  beskinnet  af  Solen«. 

Uden  for  Bugten  saas  en  bred  Havarm,  og 
hinsides  den  viste  der  sig,  dunkelt  som  et 
Drømmesyn,  fjærne  Højder.  Det  var  det  gamle 
Vidunderland  Asiens  Kyst. 

Det  lakkede  mod  Aften.  Nede  ved  Strand- 
bredden færdedes  en  Flok  af  de  smaa,  sirlige 
Maager,  som  tidlig  tildrog  sig  Opmærksomhed, 

fordi  deres  Skrig  ligner  Menneskets  Latter.  Af 
og  til  svang  en  af  Fuglene  sig  op  til  Marmor- 
Brystningen  og  tittede  ind  mellem  Træstam- 
merne. Derpaa  gjorde  den  et  dovent  Slag 
med  Vingerne  og  svævede  med  en  prægtig 
Vending  ud  over  Bugten,  ret  som  om  den  vilde 
sige :  Se,  hvor  let  det  er  at  flyve ! 

En  mild  Søvind  strøg  hen  over  Pladsen 
foran  Stenbygningen  og  bragte  Olietræernes 
Løv  til  at  skjælve. 

Tæt  ved  Huset  var  der  et  Marmorbækken, 
i  hvilket  en  Kilde  udgød  sig  gjennem  en  Delfins 
Gab.  Paa  Stensæderne  om  Vandet  hvilede  der  en 
halv  Snes  ældre  og  yngre  Mænd,  alle  bekransede 
med  Roser  og  klædte  i  Dragter,  der  glimrede 
af  Purpur  og  Guld.  Det  var  Medlemmerne  af 
Øens  Styrelse.  De  udhvilede  sig  efter  Dagens 
Herskergjerning  hos  den  egentlige  Magthaver, 
Komeon. 

Disse  Mænd  hørte  alle  til  øens  fornemste 
Slægter  og  havde  længe  haft  en  haard  Kamp 
at  bestaa  mod  den  stigende  Folkevælde.  Det 
vilde  have  set  ilde  ud  for  dem,  dersom  de  ikke 


MAGTHAV KRF.N  PAA  RHODOS. 


nogle  Aar  i  Forvejen  vare  blevne  støttede  af 
Mausolos,  Hekatomnos's  Søn,  Hersker  i  Karien. 
Denne  snilde  Fyrste,  som  havde  forstaaet  at 
unddrage  sig  Persernes  Herredømme,  omgikkes 
i  Stilhed  med  Planer  til  at  bemægtige  sig  Rhodos. 
I  denne  Hensigt  havde  han  indblandet  sig  i 
Øens  Anliggender  og  staaet  Hegesilochos,  Ko- 
meon,  Rodofon  og  de  øvrige  fornemme  bi  mod 
Folket  og  af  dem  oprettet  en  Styrelse,  til  hvis 
Beskyttelse  han  havde  lagt  en  karisk  Besætning 
i  Byen  Rhodos's  Borg. 

Efter  Mausolos"s  Død  gik  Herskermagten  i 
Karien  over  til  hans  Søster  og  Enke,  Artemisia, 
som  havde  dygtige  Raadgivere  i  hans  to  Brødre, 
Idrieus  og  Pixodaros,  af  hvilke  den  første  efter 
Slægtens  Skik  var  gift  med  sin  Søster  Ada.  Hele 
denne  kariske  Herskerslægt  havde  saa  meget 
friere  Hænder  over  for  Rhodos,  som  Hellas  ved 
dette  Tidspunkt  havde  nok  at  gjøre  med  sig  selv. 
Athens  Magt  var  for  mere  end  en  Menneskealder 
siden  knust,  og  dets  Forsøg  paa  at  gjenoprette 
sit  Herredømme  havde  givet  Anledning  til  den 
for  Byen  saa  uheldige  Forbundsfælle-Krig. 

Blandt  andre  afhængige  Stater  havde  ogsaa 
Rhodos  vundet  Frihed;  men  med  Selvstændig- 
heden tiltog  den  indre  Splid.  Den  herlige, 
smilende  0  var  prisgiven  til  de  fornemme  Magt- 
haveres Tøjlesløshed,  og  iblandt  Folket  ulmede 
der  en  Forbitrelse  og  et  Had,  som  ved  den 
ringeste  Anledning  kunde  slaa  ud  i  h's  Lue. 

Paa  Pladsen  foran  Stenbygningen  syntes 
dog  alt  at  aande  Fred  og  Ro.  Et  Par  unge 
Slaver  med  Purpurbaand  om  Haaret,  men  for 
øvrigt  nøgne,  vimsede  om  blandt  de  paa  Sten- 
sæderne hvilende  for  at  fylde  de  tømte  Bægre. 
Over  de  Blomsterkranse,  hvormed  Gjæsternes 
Hoveder  vare  omvundne,  saas  i  nogen  Afstand 
de  kariske  Lansedrageres  Spyd,  og  ved  Enden 
af  Marmor-Brystningen  stodder  en  Salpigxblæser 
eller  Trompeter,  beredt  til  at  tilkalde  Bistand 
fra  en  neden  for  liggende  Vagt. 

Magthaverne  kunde  derfor  i  Tryghed  hylde 
Glædens  Guddomme  uden  at  ænse  deres  mange 
Fjender.  De  blussende  Kinder  og  stammende 
Tunger   vidnede    ogsaa    om,    at    de    ikke   havde 

paalagt  sig  nogen  Tvang.  En  af  Gjæsterne,  en 
meget  før  Mand,  som  hvilede  paa  svulmende 
Puder,  var  endog  slumret  ind,  og  en  venlig 
Haand  havde  bredt  et  Klæde  over  hans  An- 
sigt for  at  holde  Fluerne  borte. 

Til  dem  af  de  tilstedeværende,  som  syntes 
mindst  paavirkede  af  Vinen,  hørte  Komeon, 
hos  hvem  de  andre  vare  forsamlede.  Det  var 
en  ung  Mand  af  statelig  Væxt  og  med  en 
bydende  Holdning.  Ved  første  Øjekast  var  der 
noget  indtagende  ved  hans  stolte  Træk,  men 
ved  nøjere  Undersøgelse  havde  de  et  Udtryk 
af  Haardhed  og  Ubøjelighed,  som  gav  ham 
noget  skrækindjagende.  Ingen  der  saa'  ham, 
vilde  have  tvivlet  om,  at  han  var  vant  til  at 
befale.  1  sin  Klædedragt  var  han  saa  pyntelig, 
at  han  kunde  kappes  med  de  atheniensiske 
Habrynter  og  de  romerske  trossiUi.  Thi  ikke 
for  Intet  var  »rhodisk  Pragt«  blevet  til  et  Mund- 
held. Hans  blændende  hvide  Kappe  var  om- 
given med  en  haandsbred  Bort,  dannet  af  en 
kunstfærdig  Stikning  af  Purpur  og  Guld.  Hans 
Halvstøvler  prangede  i  samme  glimrende  Farver 

Og  bare  for  til  i  Stedet  for  Agraf  et  lille  gyl- 
dent Løvehoved.  Paa  Fingrene  havde  han  præg- 
tige Ringe,  og  hans  Arme  og  Ben  vare  ved 
Bademesterens  Kunst  rensede  for  ethvert  Haar, 
saa  at  de  i  Glathed  kunde  kappes  med  Marmor. 

Gjæsterne,  som  i  Førstningen  havde  været 
højrøstede  og  talt  i  Munden  paa  hverandre,  vare 
efterhaanden  blevne  tavse  og  ordknappe. 

Komeon  gav  nu  Tegn  til  en  ældre  Kvinde, 
der  sad  paa  en  Bænk  under  et  af  Olietræerne. 
Kvinden,  som  efter  hendes  store  Ørenringe  og 
brogede  Pynt  at  dømme,  var  en  Sikeliot  og 
uden  Tvivl  Førerske  for  en  Gjøglertrup,  klappede 
tre  Gange  i  Hænderne. 

Da  sprang  en  halvvoxen  Dreng  med  et 
blaat  Klæde  om  Lænderne  frem  af  Buskene. 
En  halv  Snes  Skridt  foran  Mændene  udbredte 
han  et  Tæppe  paajoiden  og  stillede  en  Cedertræs- 
kiste  derpaa.  Næppe  var  dette  sket,  før  to 
Kvinder,  som  sade  halvt  skjulte  under  Shng- 
planterne  om  Huset,  istemte  en  livlig  Melodi 
paa  Lyre  og  Dobbeltfløjte,  medens  en  tredje  af 
og  til  slog  paa  en  Tympanon  eller  Tamburin. 

Kort  efter  fremtraadte  der  bag  Træstam- 
merne en  smuk  ung  Pige,  som  fra  Top  til  Taa 
var  indhyllet  i  en  hvid  Overklædning.  Hun 
stillede  sig  midt  paa  Tæppet  og  bøjede  sig 
med  Ynde  for  Selskabet.  Derpaa  aftog  hun 
sin  Overklædning  og  tilkastede  Drengen  den. 

Fra  de  yngre  af  Gjæsterne  lød  der  en 
Bifaldsmumlen.  Thi  Pigen  var  lige  saa  smuk 
af  Skabning  som  af  Aasyn,  og  da  hun  kun  var 
ifort  et  Par  korte  Benklæder  af  blomstret  Tøj, 
var  saa  godt  som  hele  hendes  ungdommelige 
Skikkelse  given  til  Pris  for  Tilskuernes  Blik. 

Imedens  hun  rettede  paa  sine  sorte  Lokker, 
der  stak  frem  under  et  blaat  Klæde,  bragte 
Drengen  hende  tre  Bolde  af  ulige  Størrelse. 
Hun  modtog  dem  smilende  og  gav  sig  til  at 
spille  med  dem  i  stigende  Takt  uden  at  tabe 
nogen.  Derefter  blev  Melodien  atter  langsom- 
mere. Drengen  satte  nu  en  stor  Blandings- 
kumme,  en  Hankekrukke  og  et  Øsekar  frem. 
Smidig  som  en  Slange  lagde  hun  sig  ned  paa 
Tæppet  og  snoede  og  bugtede  sig  til  Musikkens 
Toner,    indtil  hun  pludselig,  gaaende  paa  Hæn- 

derne,  holdt  Benene  op  over  Hovedet  og  strakte 
Fødderne  frem  foran  Ansigtet.  I  denne  Stilling 
greb  hun  med  den  ene  Fod  Øsekarret  og  med 
den  anden  Hankekrukken,  fyldte  den  sidste  med 
Vin,  førte  den  med  Taaspidserne  til  Munden 
og  tømte  den  uden  at  spilde  en  Draabe.  Under 
Selskabets  Bifald  rejste  hun  sig  nu  og  tog 
nogle  Øjeblikkes  Hvil,  i  det  hun  atter  rettede 
paa  Haaret  og  paa  de  korte  Benklæder. 

Imidlertid  opstillede  Drengen  paa  en  høj 
Pæl  en  Figur,  der  var  dannet  og  malet  som  en 
Hane.  Derpaa  fremtog  han  af  Cedertræskisten 
en  gylden  Bue  og  tre  Pile,  som  han  lagde  paa 
Tæppet. 

Pigen  gik  paa  Hænderne  der  hen  og  greb 
med  den  ene  Fod  Buen  og  med  den  anden  en 
af  Pilene.  Cerefter  lod  hun  sig  synke  ned,  saa 
at  hun  med  fremskudt  Barm  hvilede  paa  begge 
Underarmene  i  deres  fulde  Længde.  I  denne 
Stilling  tog  hun  nøje  Sigte  og  afskod  med  Fød- 
derne en  Pil,  som  blev  siddende  i  Hanens  Hals. 
Hun  tog  nu,  ligeledes  med  Foden,  den  anden 
Pil,    lagde  den    paa  Strængen    og   traf  med  den 

Hanens  Bryst,  hvorpaa  den  trufne  Fugl  ud- 
stødte en  galende  Lyd  og  slog  med  Vingerne. 
Den  tredje  Pil  skod  hun  med  lignende  Sikker- 
hed ind  i  Hanens  Bug,  hvorpaa  Fuglen  med 
en  sælsom  Kolbøtte  faldt  ned  af  Pælen. 

Thalpios,  en  Mand  med  sort,  stridt  Haar, 
buskede  Øjenbryn  og  en  faunisk  sanselig  Mund, 
var  den  første  til  at  tilklappe  hende  Bifald. 

»Komeon,«  sagde  han  til  den  stolte  unge 
Mand,  hvis  Gjæst  han  var,  »Du  ser  ikke  paa 
hende,  —  og  dog  er  hun  vel  et  Blik  værd! 
Førersken  har  sagt  mig,  at  Pigen  kommer  fra 
Hykkara,  Lais's  Fødeby  .  .  .  Som  hun  ligger 
der,  hvilende  paa  begge  Arme  og  med  den 
fulde  Barm  fremskudt,  kan,  ved  Zeus,  ingen 
Sfinx  være  mere  bedaarende.« 

Komeon  trak  den  prægtige  Kappe  tættere 
om  sig.  Uden  at  værdige  Pigen  et  Øjekast 
mumlede  han  halv  højt: 

»Jeg  er  kjed  af  Kvinder.« 

Og  i  det  han  rejste  sig  og  satte  sin  Krans 
paa  den  nærmeste  Hermesstøttes  Hoved,  til- 
føjede han  med  et  svagt  Smil: 

»Har  ikke  allerede  Homeros  sagt: 

»Mæt  man  vorder  af  alt,   endog  af  Spog  og  af  Elskov.« 

»Bah!«  udbrød  Thalpios  og  trak  paa  Skul- 
drene,   »Du  har  ikke  set  den  rette.« 

»Den  rette.?« 

'Ja,  ved  Guderne,  jeg  kunde  vel  nævne 
Dig  en  Kvinde,  som  var  i  Stand  til  at  bøje 
dit  stolte  Hjærte.  Krates,  Billedhuggeren,  en 
Mand,  der  —  om  ellers  nogen  —  er  kyndig  i 
at  bedømme  kvindelig  Skjønhed,  kan  ikke  finde 
Ord  til  at  prise  hende     ,  .« 

Komeon  tav. 

»Hun  har  hjemme  ved  Monolithos  paa  den 
vestlige  K}'st  af  Øen.  Hendes  Fader,  Antheas, 
hører  til  Rhodos's  ældste  Slægter,  —  ikke  til 
Heliaderne  .  .  .  nej,  han  siges  at  nedstamme  fra 
selve  Telchinerne,  med  hvem  Øen,  i  Følge 
Sagnet,  er  stegen  op  af  Havet.  Pigen,  hvis 
Navn  er  Aglaia,  er  saa  henrivende,  at  ingen, 
som  ser  hende,  kan  vende  sine  Øjne  fra  hende. 
Men  Antheas  vaager  over  hende  som  over  den 
kosteligste  Skat,  og  endnu  er  ingen  Bejler  funden 
værdig  til  hende.« 

»Hvorfor  fortæller  Du  mig  dette?«  spurgte 
Komeon  koldt,  »Du  vil  da  ikke,  at  jeg  skal 
tage  Pigen  til  Hustru  ? 

»Nej,  ved  Zeus,  nej!  Men  det  piner  mig 
som  Torne  under  mit  Hjærte  at  se  Dig  saa 
mørk  og  tavs.  Hvad  skulde  vel  hindre  Dig  fra 
at  nyde  Livet.?  Hegesilochos,  som  skulde  være 
den  første  iblandt  os,  har  jo  druknet  sin  For- 
stand i  Vinen.  Hvad  er  han  nu  andet  end  en 
altid  fyldt  Vinsæk.?  Ingen  af  dine  andre  Med- 
herskere  kan  kappes  med  Dig;  Du,  Komeon, 
er  i  Sandhed  Eneherre  paa  Rhodos.  Hvo 
skulde  vel  vove  at  rejse  sig  imod  Dig.?  Have 
vi  ikke  en  karisk  Statholder  og  en  Besætning 
af  kariske  Krigere  til  at  forsvare  os  mod  Folket? 
Hvorfor  skulle  vi  Styrere  da  nægte  os  noget? 
Er  Kvinden  ikke  skabt  til  Mandens  Lyst?  Og 
spørger  Eros  vel  om  Loven,  naar  der  er  Tale 
om  skjønne  Jomfruer  eller  Hustruer?  Selv  Fader 
Zeus,«  tilføjede  han  med  et  lystent  Grin,  —  »dog 
Himlen  bevare  min  Tunge!« 

Og  dermed  slog  han  sig  med  en  komisk 
Haandbevægelse  paa  Munden. 

»Jeg    forstaar    Dig    ikke,«    sagde    Komeon, 
^hvad  er  din  Hensigt?« 

»Nu  vel  da!  jeg  skal  tale  uden  Omsvøb. 
Jeg  er  selv,  efter  at  have  hørt  Krates's  Beskri- 
velse, indtagen  i  den  dejlige  Aglaia.  Men  mere 
end  én  af  os  kan  hun  jo  ikke  tilhøre.  Godt! 
lad  os  da  spille  Tærninger  om  hende.  Den, 
der  taber,  skal  inden  tre  Dage  skaffe  den  anden 
Pigen,  være  sig  ved  Magt  eller  List.« 

Komeon  smilede. 
Ved   Guderne,«    udbrød   han,    »Tingen   er 
ny!      Et    saadant   Tærningspil    kunde    vel    hue 
mig.     Men  først  gad  jeg  dog  erfare  noget  mere 
om   Indsatsen.« 

Han  saa'  sig  langsomt  om  i  Kredsen. 

»Er  der  nogen  her,  som  kjender  Antheas 
og  hans  Datter  Aglaia.?« 

En  bleg  ung  Mand  rejste  sig  fra  et  af 
Marmorsæderne  ved  Vandet. 

»Jeg  er  fra  Monolithos  i  samme  Egn,« 
sagde  han. 

»Er  Pigen  virkelig  saa  skjøn,  som  der 
siges?     spurgte  Komeon. 

Den  blege  unge  Mand  smilede. 

»Hvorledes  beskrive  det  ubeskrivelige?« 
sagde  han.  »Det  er  en  sexten  Aars  Jomfru, 
fortryllende  som  Afrodite  og  blomstrende  som 
Artemis.  I  hendes  Moders  Sovekammer  maa 
begge  Gudinders  Billeder  have  staaet.« 

»Velan  da!«  udbrød  Komeon,  »jeg  vover 
Spillet!« 

Han  hviskede  et  Par  Ord  til  en  af  de  op- 
vartende Slaver.  Drengen  bragte  et  Bæger  med 
Tærninger  og  et  lille  Bord. 

Med  Undtagelse  af  Hegesilochos,  der  stadig 
sov,  nærmede  Gjæsterne  sig  nysgjerrigt. 

»Hvad  skal  der  ske.''«  spurgte  de. 

»Noget  uhørt!«  svarede  Thalpios  leende. 
»Her  spilles  Tærninger  om  en  fribaaren  Jomfru!« 

Disse  Ord  bleve  sagte  med  høj  Røst. 

Nogle  af  Gjæsterne  lo;  andre,  som  selv 
havde  smukke  Hustruer  eller  Døtre,  saa'  mørkt 
hen  for  sig. 

Da  viste  der  sig"  inden  for  en  Aabning  i 
Muren  paa  det  nærmeste  Udbur  af  Bygningen 
en  højtbedaget,  aldeles  hvidhaaret  Kvinde.    Det 

var  Melantho,  den  gamle  Skafferske,  som 
førte  Tilsyn  med  Husets  Slavinder.  Hun  syntes 
at  have  hørt  alt;  thi  hun  løftede  Øjnene  mod 
Himlen  og  slog  Hænderne  sammen  i  stum  For- 
færdelse. 

Et  Øjeblik  efter  aabnedes  Gjæsternes 
Kreds. 

Den  hvidhaarede  Kvinde  traadte  frem  iblandt 
dem,  støttet  til  en  mandshøj  Stav,  som  hun 
førte  i  udstrakt  Arm. 

Hun  fæstede  et  langt,  alvorligt  Blik  paa 
Komeon. 

Han  rødmede  lidt  og  slog  Øjnene  ned. 

»Komeon!«  tog  hun  med  bævende  Stemme 
Ordet,  »hør  din  gamle  Tjenerinde!  Lad  ikke 
hint  forfærdelige  ske!  Hvo  har  nogen  Sinde 
hørt  sligt?  ...  At  spille  Tærninger  om  en  fri- 
baaren  Jomfru!  Det  vil  aldrig  blive  glemt  paa 
Øen.  Saa  sandt  der  lever  Mænd,  som  optegne 
Herskernes  Gjerninger,  de  onde  som  de  gode, 
saa  sandt  vil  dit  Navn  blive  bragt  til  fjærne 
Slægter,  bedækket  med  Skjændsel.  Komeon, 
Komeon,   ved  din  Faders  Minde   besværger  jeg 

Dig,  lyt  ikke  til  onde  Raad,  men  stands,  før 
det  er  for  silde!« 

Komeon  havde  under  disse  Ord  faaet  Tid 
til  at  fatte  sig.  Han  rynkede  Panden  og  til- 
kastede den  gamle  Melantho  et  lynende  Blik. 

»Skafferske!«  raabte  han  strængt.  »Alderen 
gjør  Dig  smaatosset,  —  Du  glemmer,  at  Du  er 
trællefødt!  Tak  dine  firsindstyve  Aar!  dem 
skylder  Du,  at  jeg  ikke  lader  Dig  hugge  i 
Stykker  .  .  .  Hvor  vover  Du,  ufri!  at  blande 
Dig  i  Ting,  som  ikke  angaa  Dig?  Bort  til 
dine  Kander  og  Potter!  og  ve  Dig,  hvis  Du 
kommer  for  mit  Aasyn!« 

Den  gamle  Melantho  bøjede  i  Tavshed  Hove- 
det og  vaklede  afsted. 

Men  Thalpios  lo. 

»Ugleskrig  ved  Dag  —  Lykke  i  Kjærlighed!« 
sagde  han.  »Hvorfor  ærgre  Dig  over  hin  ryn- 
kede Kassandra.?  .  .  .  Frem  med  Tærningerne! 
lad  Spillet  gaa  sin  Gang!« 

Komeon  rakte  Thalpios  Bægret. 

»Paafundet  er  dit,«  sagde  han.  Prøv  Du 
først  Lykken.« 

Thalpios  n'stede  Tærningerne  i  Bægret  og 
lod  dem  rulle  hen  over  Bordet. 

»For  en  Ufærd!«  udbrød  han  og  r\'nkede 
Brynene.  »Jeg  har  tabt.  Hundens  Kast,  det 
sletteste  af  alle!« 

Komeon  greb  Bægret,  rystede  Tærningerne 
stærkt  og  lod  dem  med  et  eget  Sving  trille 
hen  over  Bordet. 

»Afrodites  Kast!«  raabte  de  omstaaende 
som  med  én  Mund.     »Pigen  er  hans!« 

»Til  Lykke!«  sagde  Thalpios  med  forstilt 
Venlighed;  derpaa  trykkede  hanKomeonsHaand 
og  tilføjede:  »Vær  hilset,  kjære !  jeg  faar  nu 
meget  at  udrette,  —  jeg  bryder  op  i  Morgen 
tidlig!. 

Men  paa  Vejen  ned  til  Byen  gned  han 
Hænderne  og  mumlede  ved  sig  selv: 

»Den  stolte  Daare!  hvor  let  gik  han  ikke 
i  Snaren  ^  .  .  .  Falder  han  i  et  Oprør,  er  det 
mig,  som  er  Herre  paa  Rhodos!« 

II. 

Fader  og  Datter. 


Paa  den  vestlige  Kyst  af  Øen,  en  Dags- 
rejse fra  Byen  Rhodos,  laa  der  et  Tempel, 
helliget  til  Solguden  Helios.  Dagen  efter  at 
Magthaverne  havde  været  samlede  hos  Komeon, 
var  der  ud  paa  Eftermiddagen  blevet  bragt  et  Offer 
i  denne  Helligdom,  og  ved  Fløjternes  Lyd  vare 
de  nærmeste  Landboere,  Mænd  og  Kvinder, 
ilede  til  fra  Marker  og  Huse.  De  stode  i  smaa 
Klynger  og  stirrede  over  den  lave  Mur,  der 
omgav  Templets  Grund.  Nogle  Slaver  og  Slav- 
inder fra  et  Landgods  i  Nærheden  af  Byen 
Monolithos  havde  sluttet  sig  til  dem. 

Thalpios,  som  kort  i  Forvejen  var  ankommen 
til  Stedet,  gav  sig  i  Samtale  med  Folkene. 

Der  var  nylig  blevet  ofret  en  hvid  Hane, 
hvis  Levninger  endnu  røg  paa  Alteret  foran 
Templet;  derefter  var  der  inde  i  Helligdommen 
blevet  bragt  et  vinløst  Drikoffer. 

Da  Ihalpios  havde  vænnet  sig  til  fra 
det  stærke  Sollys  at  se  ind  i  den  mørke 
Tempelhal,  opdagede  han  hen  imod  Baggrunden 
en  aldrende,  hvidklædt  Præst  med  en  Krans 
om  Haaret,  en  hvid  Stav  i  den  ene  Haand  og 
en  flad  Skaal  i  den  anden.  Foran  ham  knæ- 
lede en  ung  Pige,  medens  en  ældre  Slavinde 
holdt  sig  nogle  Skridt  til  Siden.  Den  knæ- 
lende vendte  Ryggen  til,  men  lige  fra  den 
fine  Nakke  til  de  smaa  Fødder  med  de  sølv- 
indvirkede  Sandaler  var  der  udbredt  en  saa 
henrivende  Ynde  over  hende,  at  Thalpios  intet 
Øjeblik  tvivlede  om,  at  han  havde  en  fuld- 
endt Skjønhed  for  sig. 

Han  vendte  sig  til  en  ung  Slavinde,  som 
med  begge  Albuer  støttede  paa  Indhegnings- 
Muren  nøje  fulgte  det  hele  Optrin 

»Hvorfor,«  spurgte  han,  »bringes  her  Offer 
saa  sent  paa  Dagen.?« 

»Du  maa  nok  spørge!  udbrød  Pigen.  »Sligt 
er  aldrig  hændet  før.  Men  Aglaia,  vor  skjønne 
Jomfru,  havde  i  Dag,  da  hun  blundede  i  Mid- 
dagsheden,    en    hæslig    Drøm,    og    da    hendes 

-  19  — 


MAGTHAVEREN    PAA    RHODOS. 

Fader  er  paa  Rejse,  frygtede  hun,  at  den  kunde 
have  en  ond  Betydning  .  .  .« 

»Hendes  Fader?  .  .  .  hvem  er  hendes  Fader?« 

Pigen  gjorde  store  Øjne. 

»Ih!  .  .  .  Antheas!  Du  maa  da  have  hørt 
om  Antheas,  en  Mand  af  ædel  Byrd,  den  rigeste 
Mand  paa  Egnen.  Han  ejer  et  stort  Landgods, 
talrige  Hjorder,  Skove,  Stenbrud,  Vingaarde, 
hvad  véd  jeg?  .  .  .« 

»Rigtigt!«  svarede  Thalpios,  »jeg  har  hørt 
om  ham.  Og  hin  unge  Jomfru,  —  Aglaia,  tror 
jeg,  Du  kaldte  hende,  —  er  hans  Datter? 

»Som  Du  siger.« 

»Men  jeg  ser  ikke  Jomfruens  Moder?« 

Slavinden  brast  i  Latter. 

»Besynderlige  Menneske!«  udbrød  hun. 
»Hvor  Du  dog  taler!  Pigen  har  jo  ingen 
Moder.  Hun  er  død  for  tre,  fire  Aar  siden  .  .  . 
Men  hun  har  lært  hende  saa  meget  godt,  at 
hun  næppe  har  savnet  hende.  Hin  ældre  Slav- 
inde, som  staar  der  hos  hende,  har  senere 
været  hende  i  Moders  Sted  og  gjort  hende 
kyndig  og  vel  forfaren    i   alt,    hvad  Husvæsenet 

angaar.  Faderen  Antheas  har  desuden  be- 
standig talt  til  hende  om  alt,  hvad  han  fore- 
tager sig,  —  thi  Aglaia  er  hans  Skat,  hans 
Øjesten!  Man  siger  ogsaa,  at  hun  skal  være 
lige  saa  klog  og  vel  oplært  som  mangen  Mand.* 

»Men,«  tog  Thalpios  atter  Ordet,  »er  Egnen 
ikke  noget  ensom  for  en  saa  skjøn  Jomfru  r 
Falder  Dagen  hende  ikke  lang?« 

»Nej,  hvor  kan  Du  tro  det?  Hushold- 
ningen, de  mange  Slaver  og  Slavinder,  Lunden, 
Blomsterne,  Svanen,  Paafuglen  og  tusende  andre 
Ting  give  hende  nok  at  bestille.  Desuden 
synger  hun  og  spiller  paa  Kithar.  Næsten 
hver  Aften,  —  naar  Mørket  falder  paa,  —  kan 
man  høre  hende  i  den  lille  Rundbygning  ved 
Havemuren  ud  til  Stranden.  Endnu  i  Gaar 
sang  hun  om  Palmernes  Elskov.  Faderen  og 
hans  Broder  Straton  sidde  imidlertid  som 
oftest  og  spille  Brædtspil.» 

»I  Mørke!« 

Nej,  nej !  Ikke  hvor  hun  er,  men  oppe  i 
det  store  Hus,  ved  den  anden  Ende  af  Lunden, 
i  et  Rum,  som  vender  ud  til  Haven.  <- 

;  Men  er  din  Jomfru  da  ikke  bange  for  at 
være  alene  saa  silde?« 

Hvad  skulde  hun  vel  frygte?  Donax, 
Dørvogteren,  en  stor  og  stærk  Paflagoner,  er 
stedse  ved  hin  Tid  i  Haven.  Og  desuden  er 
Antheas  jo  ikke  længere  borte,  end  at  han  kan 
høre  hende.« 

I  dette  Øjeblik  lød  Fløjternes  Toner  fra  det 
Indre  af  Templet.  Da  Lovsangen  var  til  Ende, 
traadte  Aglaia  ud,  ledsaget  af  den  aldrende 
Præst,  som  først  tog  Afsked  med  hende  paa 
Templets  nederste  Trin. 

Vejen  førte  hende  tæt  forbi  det  Sted,  hvor 
Thalpios  stod.  Slavinden  gik  ved  hendes  Side 
og  holdt  en  blegrød  Solskjærm  over  hende. 

I  Bevidstheden  om  det  Hverv,  han  havde 
at  udføre,  slog  Thalpios's  Hjærte  stærkere  ved 
Synet  af  den  unge  Jomfru. 

Som  det  sømmede  sig  ved  en  Ofring,  var 
Aglaia  ganske  hvidklædt.  Hun  havde  et  hvidt 
Baand  om  Haaret,  af  hvilket  et  Par  mørke 
Lokker  stjal  sig  frem  over  Panden ,  imedens 
det  for  øvrigt  i  store,    bløde  Bølger  var  strøget 

tilbage  under  Nakkefletningen,  hvor  Baandet 
var  bundet  i  en  Sløjfe.  Hendes  regelmæssige 
Træk  havde  noget  af  den  doriske  Stammes 
stolte  Præg,  men  mildnet  ved  den  første  Ung- 
doms næsten  barnlige  Friskhed.  Klædningen, 
som  naaede  helt  op  i  Halsen,  var  paa  Skuldren 
lukket  med  Sølvagrafifer;  derimod  var  den  paa 
lakonisk  Vis  opskaaren  i  Siden ,  saa  at  Foden 
og  det  blødt  rundede  Smalben  ved  hvert  Skridt 
kom  og  svandt  under  Klædningens  Folder. 

I  det  Aglaia  gik  forbi,  blev  hun  Thalpios 
va'r.  Hun  saa'  strax,  at  det  var  en  fremmed, 
men  skjænkede  ham  kun  et  flygtigt  Blik. 

»Henrivende!  mumlede  Thalpios  ved  sig 
selv.  »Hvilken  Daarskab  at  afstaa  en  saadan 
Skjønhed!  —  men,  ved  Pan,  han  skal  betale 
mig  hende  dyrt!« 

Den  Dag  var  der,  —  det  indsaa  han,  — 
ikke  mere  at  udrette  for  ham.  Han  selv  og 
hans  Slaver  trængte  ikke  mindre  til  Hvile  end  de 
medbragte  Heste  og  Muldyr.  Men  den  følgende 
Aften  maatte  det  paatænkte  Jomfrurov  gaa  for 
sig,  hvis  han  i  rette  Tid  skulde  naa  Byen  Rhodos. 

Efter  at  have  forladt  Helios-Templet  fulgte 
Aglaia,  ledsaget  af  Slavinden,  en  Sti,  der  løb 
hen  over  en  Række  lave  Klipper  langs  Strand- 
bredden. De  ufri,  som  havde  været  til  Stede 
ved  Ofringen,  fulgte  efter  i  ringe  Afstand. 

Aglaia  kom  snart  til  en  Havemur,  ved  hvis 
Indgang  der  laa  en  lille  Rundbygning.  Slav- 
inden aabnede  med  en  tretakket  Nøgle  Porten, 
og  medens  det  øvrige  Teende  gik  uden  om 
Haven,  tog  Aglaia  og  hendes  Ledsagerinde 
Vejen  igjennem  den.  Det  var  en  Lund  af 
Cypresser,  Plataner,  Terebinther,  Figen-  og  Mor- 
bærtræer, op  over  hvilke  der  knejsede  enkelte 
Palmer.  Alt  var  Frodigheden  selv.  Fra  nogle 
af  Morbærstammerne  trak  Efeu  sig  i  løvrige 
Masser  over  til  andre  Træer.  »Grenene  vare  , 
som  en  Oldtids  -  Forfatter  udtrykker  sig  om  et 
lignende  Anlæg,  »ligesom  sammenflettede  og 
syntes  at  omarme  hverandre,  —  saa  stor  var 
Planternes  Enighed!« 

Da  Aglaia  kom  til  Blomsterhaven,  hørtes 
der  Hovslag  og  højrøstet  Tale  fra  den  anden 
Side. 

»Det  er  ham!  .  .  .  Fader,  Fader !<  udbrød 
hun  og  løb  foran  Slavinden  ind  paa  den  Plads, 
der  omsluttedes  af  Landgaardens  større  og  mindre 
Bygninger. 

En  ældre  Borger,  omgiv-en  af  flere  Slaver, 
var  her  i  Færd  med  at  stige  af  Hesten. 

Det  var  en  lille,  skjægget,  endnu  af  sin 
Alder  smuk  Mand,  ganske  tarvelig  klædt  i  en 
brun  Kappe  og  en  graa  Kjortel  og  med  en 
bredskygget  Rejsehat.  I  hans  Mine  og  Bevæ- 
gelser var  der  noget  fast  og  bestemt,  og  hans 
graa  Øjne  havde  et  gjennemtrængende  Blik. 

Ved  Synet  af  Aglaia  opklaredes  hans  alvor- 
lige Ansigt,  og  han  udbredte  glad  Armene  mod 
sin  Datter. 

Aglaia  faldt  ham  om  Halsen  og  kyssede 
ham  ømt. 

»Guderne  ske  Tak!'<  udbrød  hun.  :->Jeg  har 
Dig  atter,  Fader!  .  .  .  Hvor  her  er  tomt,  naar 
Du  er  borte!  ...  og  i  Middags  havde  jeg  en 
skrækkelig  Drøm.« 

»En  Drom,«  gjentog  Antheas  i  en  Tone,  som 
røbede,  at  han  ikke  satte  megen  Lid  til  Syner. 

»Ja,  det  bares  mig  for,  at  en  hæslig  Fugl 
greb  mig  i  sine  Kløer  og  svang  sig  bort  med 
mig.  Du  stod  ved  min  Side.  Men  da  jeg 
vendte  mig  for  at  kalde  paa  Dig,  var  Du  for- 
svunden.« 

Antheas  trak  paa  Skuldrene. 

Han  greb  sin  Datters  Haand  og  førte  hende 
ind  i  et  Rum,  der  vendte  ud  til  Haven.  Luften 
var  her  som  mættet  med  Solskin  og  Blomster- 
duft.    Uden  for  hørtes  Bierne  summe. 

Imedens  han  nød  lidt  Bagværk  og  nogle 
Frugter,  talte  han  til  hende  om  sin  Rejse. 

»Onde  Tider,  Barn!«  udbrød  han,  i  det  han 
fyldte  sit  Bæger  med  spædt  Vin  af  Øens  Avl. 
»Som  Du  véd,  kan  ingen  elske  Rhodos  højere 
end  jeg.  Sige  Digterne  ikke,  at  Zeus  lader 
regne  Guld  ned  over  Øen?  Ja,  sine  Steder 
straaler  det  som  Regnbuens  Farver;  det  er, 
naar  Solen  skinner  paa  de  herlige  Marmorblokke, 
som  i  store  Masser  skyde  frem  af  Jorden.  Maa 
ikke  alle  Asiens  Kyststæder  hente  deres  Skibs- 
tømmer fra  vore  prægtige  Skove?  Og  nu  vor 
Vin,    kappes    den    ikke    i    F}Tighed    med    den 

bedste  Chierr  Hvilken  Frugt  overtræffer  vor 
mørke  Figen,  og  hvad  velsmagende  Fisk  an- 
gaar,  bytter  jeg  ikke  vore  Vandes  Elops  mod 
den  bedste  Kopais-Aal.  Ja,  i  Sandhed,  Øen  er 
rigt  velsignet  af  Guderne!  Men  Menneskene, 
min  Datter,  —  Menneskene!  ...  de  fordærv^e 
alt  ved  deres  Uenighed  og  Had.  Den  blodige 
Strid  mellem  Folket  og  de  ædle  Slægter,  som 
følger  os  Hellenere  overalt,  raser  værre  her  end 
noget  andet  Sted.  Øen  ligner  de  Bjærge,  som 
have  en  skjult  Brand  i  deres  Indre;  naar  ingen 
venter  det,  bryde  de  fortærende  Ildstrømme 
frem  .  .  .  Guderne  bevare  blot  vor  hidtil  saa 
fredelige  Egn!« 

»Men  hvad  er  der  da,  Fader?  ...  Af  hvilke 
Farer  trues  vi.?« 

»Hvo  kan  sige  det.?  Jeg  ser  kun  Skyerne 
samle  sig.  Handelen  er  hensygnet;  Ingen  vover 
at  kjøbe  eller  sælge.  Mine  Stenbrud  ligge  øde, 
—  Folkene,  saa  vel  frie  som  Slaver,  have  røm- 
met Stedet  og  ere  løbne,  Guderne  vide  hvorhen. 
Ogsaa  mine  V' ingaarde  ere  overladte  til  sig  selv. 
I    Skovene     om    Foden     af    Bjærget    Atabyrios 

huserer  Røveren  Mel  as,  som  slæber  velhavende 
Borgere  ind  i  sine  Smuthuller  for  at  afpresse 
deres  Slægtninge  Løsepenge.  Kilden  til  al  denne 
Elendighed  er  at  søge  i  Staden  Rhodos.  Der 
sidde  Magthaverne,  beskyttede  af  kariske  Lanse- 
dragere, —  lutter  Mænd  af  de  ædleste  Slægter! 
Men  af  Tænkemaade,  —  ak,  ak!  der  ere  de 
hverken  de  ædleste  eller  bedste.  Tvært  imod, 
det  er  enten  Borgere,  som  staa  i  karisk  Sold, 
eller  Mænd,  der  have  gjort  sig  saa  forhadte  af 
Mængden,  at  de  for  at  frelse  Livet  have  maattet 
give  sig  under  fremmed  Herredømme.  Ak,  hvor 
meget  Blod  er  der  ikke  allerede  flydt  i  denne 
usalige  Strid!« 

Antheas  gjorde  et  Ophold  og  saa'  mørk 
hen  for  sig. 

»For  nærværende  Tid,«  sagde  han  derpaa 
og  rejste  sig,  »staa  Tingene  ikke  godt.  Det 
sidste  nyt,  jeg  hørte,  var.  at  Fiskehandleren 
Leukos,  Folkets  dygtigste  Fører,  ved  en  Over- 
rumpling af  Komeon  er  bleven  afskaaren  fra 
Forbindelsen  med  Staden  Rhodos.  Han  og  en 
Haandfuld    trofaste   have   sat   sig    fast   paa  Høj- 

sletten  Lille  Atabyrios  mellem  Bjærgene  uden 
for  B\'en.  Dér  holdes  de  omringede  af  Karerne 
paa  alle  Sider.  Kyndige  Folk  mene,  at  Leukos 
til  sidst  vil  blive  nødt  til  at  ty  til  Altret  i  Zeus 
Atabyrios's  Helligdom  .  .  .« 

Antheas  standsede. 

»Og  saa?  .  .  .«   spurgte  Aglaia  aandeløst. 

»Saa  vil  der  foregaa  lignende  Rædsler 
som  paa  Korkyra*)  under  den  peloponnesiske 
Krig. « 

»Hvad  skete  der  da.?« 

1  syv  Dage,  medens  den  atheniensiske 
Flaade  laa  ved  Øen,  ombragte  Kork}"ræerne 
alle  dem,  de  betragtede  som  Modstandere  af 
Folkeherredømmet.  Rigmænd  bleve  dræbte  af 
deres  Skyldnere,  Faderen  faldt  for  Sønnens 
Haand,  og  ydmygbedende  bleve  myrdede  ved 
Foden  af  Alterne.  Ja,  mange  bleve  endog  — 
tænk  Dig,  Barn!  —  indmurede  i  Dionysos's 
Tempel  og  fandt  der  en  forfærdelig  Død.  Men 
det   værste   Blodbad    var    dog    dette.      Et    helt 

*)  Øen  Korfu. 

Skib,  fuldt  af  flygtende  Fanger,  blev  af  de 
atheniensiske  Feltherrer  overladt  til  Korky- 
ræerne.  Disse  havde  aldrig  saa  snart  Fangerne 
i  deres  Magt,  før  de  indespærrede  dem  i  en 
stor  Bygning.  Derfra  slap  de  dem  ud  i  Hold 
paa  tyve  Mand,  lænkede  sammen  to  og  to,  og 
lod  dem  gaa  igjennem  en  dobbelt  Række  svært- 
bevæbnede, som  nedsablede  eller  gjennemborede 
enhver,  i  hvem  de  troede  at  gjenkjende  en  Mod- 
stander. Ved  Siden  af  Fangerne  gik  der  Mænd, 
som  piskede  dem  for  at  fremskynde  deres  Gang. 
Paa  denne  Vis  bleve  tresindstyve  Mennesker  om- 
bragte. Da  mærkede  de  øvrige  Fanger  Uraad 
og  vilde  ikke  gaa  ud,  lige  saa  lidt  som  de 
taalte,  at  nogen  trængte  ind  til  dem.  Hvad 
gjorde  nu  Kork\Tæerne  .^^  De  klavrede  op  paa 
Taget  og  lode  Tagsten  og  Pile  regne  ned  over 
de  ulykkelige.  Først  søgte  disse  Ly;  senere 
ombragte  de  sig  selv,  til  Dels  med  de  afskudte 
Pile.  Enkelte  hængte  sig  i  Gjorderne  af  nogle 
Senge,  som  stode  der;  andre  sønderrev  deres 
Klæder  for  at  kvæle  sig  med  Tøjstrimlerne. 
Største   Delen   af  Natten   vedvarede   Blodbadet. 

Ved  Daggry  læssede  Korkyræerne  Ligene  paa 
Kærrer  og  førte  dem  ud  af  Byen.  Saaledes 
bleve  alle  de  fornemme  —  Korkyræerne  fra 
Bjærget  —  udryddede  af  Folket.« 

Aglaia  løftede  Øjnene  mod  Himlen. 

»Og  Du  tror,  at  man  vil  handle  paa  samme 
Vis  mod  Leukos  og  hans  Folk?« 

Antheas  bøjede  i  Tavshed  Hovedet. 

Aglaia  sad  et  Øjeblik  hensunken  i  Tanker; 
derpaa  rejste  hun  sig  pludselig,  traadte  hen  til 
Antheas  og  greb  hans  Haand. 

Fader!«  udbrød  hun,  blegnende  af  Sinds- 
bevægelse, »Du  er  selv  af  ædel  Byrd.  Drag 
til  Staden,  tal  Magthaverne  til  Rette  .  .  .  lad 
Blodet  blive  sparet,  og  stift  Fred  og  Enighed 
paa  vor  skjønne  0.« 

Antheas  rystede  paa  Hovedet. 

»Sværmerske!«  sagde  han  ømt  og  kj'ssede 
Aglaia  paa  Panden.  »Magthaverne  have  haarde 
Hjærter  og  døve  Øren.  Hvor  sørgeligt  det  er 
at  maatte  vende  sig  bort  fra  sine  egne,  fra  dem 
man  ved  Byrd  og  Slægtskab  tilhører,  vilde  mit 
Sind  dog   snarere  drive    mig   til    at   stille  mig  i 

Spidsen  for  Folket.  Thi,  ved  Guderne,  her  er 
det  Folket,  der  mishandles  og  trædes  under 
Fødder!  Have  hine  fornemme  Uslinge,  denne 
Hegesilochos  og  Rodofon,  ikke  tilladt  sig  Skjæn- 
digheder,  som  ikke  kunne  nævnes  for  tugtige 
Øren !  Dog,  saa  længe  man  lader  mig  i  Fred, 
vil  jeg  ikke  blande  mig  i  Striden,  men  holde 
mig  rolig  paa  min  Landgaard.« 

Aglaia  kjendte  sin  Fader;  hun  sagde  ikke 
et  Ord  mere. 

»En  Lj'kke  er  det,«  tilføjede  Antheas,  »at 
vi  bo  saa  langt  fra  Staden   .  .  .« 

»Fader!«  afbrød  Aglaia  ham  pludselig,  »jeg 
har  i  Dag  ved  Helios-Templet  set  en  fremmed, 
en  Mand  fra  Byen   .  .  .« 

»Hvorledes  saa'  han  ud.?« 

»Han  havde  sort,  stridt  Haar,  buskede 
Øjenbryn  og  et  Ansigt  som  en  Satj-r.« 

Antheas  knyttede  Haanden. 

»Thalpios!«  udbrød  han.  Skulde  det  være 
ham  ?  I  saa  Fald  aner  der  mig  intet  godt.  Hvor 
Ravnene  færdes,  er  Døden  ikke  langt  borte.« 


JOMFRUROVET. 
III. 

Jomfrurovet. 


Den  følgende  Dag  forløb  rolig.  Antheas 
blev  mere  og  mere  overbevist  om,  at  den  frem- 
mede, der  var  kommen  til  Egnen,  ikke  var 
Thalpios. 

Paa  Landgaarden  gik  alt  sin  vante  Gang. 

Hen  imod  Aften  sad  Aglaia,  som  hun 
plejede,  i  den  lille  højtliggende  Rundbygning 
ved  Haveporten  ud  mod  Kysten.  Hun  stirrede 
tankefuld  ud  gjennem  et  af  Glughullerne  mellem 
Pillerne. 

Hinsides  Vejen  og  Strandbreddens  Klipper 
udbredte  Havet  sig  som  en  lysende  Flade  foran 
hende.  Langt  borte,  ved  Synskredsens  Grænse, 
løftede  Øen  Karpathos  sine  mørke  Tinder  i 
Vejret,  og  næsten  lige  ud  for  hende  sank  Solen 
som  en  mægtig  Ildkugle  ned  i  Søen.  Imedens 
hele  den  umaalelige  Havflade  syntes  at  hvile, 
herskede  der   ind   imod  Kysten  en    svag  Bevæ- 

gelse  i  Vandet;  det  steg  og  faldt,  langsomt  og 
regelmæssigt,  som  om  Havet  aandede  i  sin 
Slummer.  Op  over  Skrænten  lød  der  en  svag 
Brusen  af  Søen,  der  brød  sig  mod  Klippernes  Fod. 

Mørket  faldt  hurtigt  paa;  en  kølig  Søvind 
strøg  ind  over  Land. 

Agiaia  fo'r  sammen  og  fik  Taarer  i  Øjnene. 
Hun  havde  en  Følelse,  som  om  hun  for  be- 
standig skulde  skilles  fra  den  Ro  og  Stilhed, 
der  omgav  hende.  For  at  forjage  alle  mørke 
Anelser  tog  hun  sin  Kithar,  og  efter  et  Par 
Slag  med  Plektret  i  Strængene  sang  hun  : 

Da  Kypris  fandt  Adonis 
Afsjælet,  kold  og  blodig. 
Med  Støv  og  Smuds  i  Haaret 
Og  Kinden  bleg  som  Døden, 
Hun  bød  de  smaa  Eroter 
Det  Vildsvin  flux  at  bringe. 
Paa  lette  Vinger  flagred 
De  smaa  omkring  i  Skoven : 
Uhyret  snart  blev  fundet 
Og  lagt  i  Baand  og  Lænker. 

En  haled  kjækt  i  Rebet 
Om  Dyrets  laadne  Nakke, 
En  anden  drev  det  fremad 
Med  Slag  af  Pil  og  Bue  .  .  . 

Her  forstummede  Aglaia  og  lod  Kitharen 
glide  sig  ud  af  Hænderne. 

Det  Forhæng,  der  skilte  Værelset  fra  et 
mindre  Rum,  blev  pludselig  slaaet  til  Side,  og 
en  høj,  mørk  Skikkelse  med  kortklippet  Haar  og 
en  Slavekittel  over  Bryst  og  Skulder  stod  for 
hende.  Det  hele  gik  saa  uventet,  saa  lydløst 
for  sig,  at  det  mere  lignede  et  Aandesyn  end 
en  virkelig  Tildragelse. 

Den  unge  Pige  rejste  sig  blegnende,  maalløs 
af  Skræk. 

»Stille,  Jomfru!«  hviskede  en  d}b  Stemme. 
»Ikke  et  Ord!     Det  gjælder  Livet!« 

Og  samtidig  dermed  blinkede  en  Dolk  for 
Aglaias  Øjne. 

»Vi  høre  til  Melas's  Bande.  Du  maa  følge  os! 
Der  skal  ikke  ske  Dig  noget  ondt,  —  din  Fader 
er  rig  nok  til  at  betale  gode  Løsepenge.    Kom!« 

Og  dermed  lagde  en  Arm  sig  om  Pigens 
Liv. 

Næppe  følte  hun  denne  Berørelse,  før  hun 
atter  kom  til  Besindelse  og  udstødte  et  Skrig. 
Men  i  det  Ransmanden  tog  hende  i  sine  Arme, 
holdt  han  med  Magt  Haanden  for  hendes  Mund. 
Skriget  lød  derfor  ikke  højt. 

Aglaia  stred  af  bedste  Evne  imod  og  søgte 
at  frigjøre  sig  for  at  tilkalde  Hjælp.  Fra  den 
lille  Rundbygning  blev  hun  i  Hast  baaren  ud 
gjennem  Haveporten.  Uden  for  stod  der  en 
Skikkelse,  som  kastede  et  Klæde  over  hendes 
Hoved.  Men  inden  dette  skete,  lykkedes  det 
hende  at  fjærne  Ransmandens  Haand;  hun  ud- 
stødte et  nyt  Skrig. 

Nu  kom  der  en  stor  Hund  af  dem,  der 
brugtes  paa  Vildsvinejagt,  farende  frem  fra  en 
af  Havens  Gange.  Ved  at  se  Aglaia  i  en 
fremmed  Mands  Magt  styrtede  den  som  rasende 
løs  paa  ham.  Men  en  af  de  uden  for  Haveporten 
staaende  kom  Ransmanden  til  Hjælp  og  jog 
den  et  Spyd  i  Siden. 

Den   udstødte   et  gjennemtrængende  Smer- 

tenshyl.  Ingen,  som  herte  det,  kunde  tvivle 
om,  at  Hunden  blev  ombragt. 

Da  opstod  der  et  stærkt  Røre  i  Vaanings- 
huset  ved  den  anden  Ende  af  Lunden.  Der 
blev  kaldt  og  uddelt  Befalinger,  og  et  Øjeblik 
efter  glimtede  der  Lys  mellem  Træerne. 

Fulgt  af  en  Slave  -  Opsynsmand  med  en 
blussende  Fyrrefakkel  ilede  Antheas  til  i  Spidsen 
for  sine  Folk;  han  ledsagedes  af  sin  Broder 
Straton,  en  høj,  stærkbygget  Mand,  der  var  et 
Par  Aar  yngre  end  han.  Den  viftende  Flamme 
kastede  sit  Gjenskin  over  Antheas's  blege  Træk. 
Saa  vel  han  som  Broderen  vare  væbnede  med 
korte  Sværd.  Efter  dem  fulgte  sex,  syv  Slaver 
med  Knipler,  Forke  og  hvad  der  i  øvrigt  kunde 
tjene  til  Vaaben. 

Opsynsmanden  lyste  med  Faklen  ind  i 
Rundb)'gningen  ved  Havemuren.  Et  eneste 
Blik  var   nok  til  at  vise ,    at  Rummet  var  tomt. 

Straton  slog  Hænderne  sammen  og  ud- 
brød: 

»Aglaia,  vor  smukke  Aglaia,  bortført,  ranet! 
...  Hvad    har   dog    de    Niddinge    i    Sinder      O, 

havde  jeg   dem   her,   de   usle  Røvere,    de   elen- 
dige !  .  .  . « 

Og  den  ærlige,  halvgamle  Mand  skar  Tæn- 
der af  Raseri. 

Antheas,  den  unge  Piges  Fader,  sagde 
intet.  Tvært  imod  bed  han  Læberne  sammen, 
men  tog  saa  fast  i  Haveporten,  at  en  af  Trem- 
merne løsnedes. 

Hvor  er  Donax?«  spurgte  han  strængt,  da 
han  saa'  den  store  Hund  ligge  død  uden  for 
Porten;  derefter  kaldte  han  paa  ham  med  høj 
Røst. 

Men  Donax  var  forhindret  fra  at  svare. 

Samme  Dags  Morgen  havde  Thalpios  ved 
at  udfritte  en  af  Husets  Markarbejdere  erfaret, 
at  Donax,  inden  han  gjorde  sin  Aftenrunde  i 
Haven,  plejede  at  tage  en  Hjærtestyrkning  hos 
en  Skjænkevært,  der  boede  i  en  ussel  Lerhytte 
ikke  langt  derfra.  Det  var  nu  faldet  Thalpios 
ind,  at  den  Slavinde,  han  havde  talt  med  i 
Helios's  Tempel,  havde  sagt,  at  Dørvogteren 
var  en  stor  og  stærk  Paflagoner.  Da  han  selv 
havde  en  Paflagoner  iblandt  sine  Slaver,    havde 

han  ladet  denne  gaa  til  Skjænken  og  drikke 
saa  længe  med  Donax  paa  Landsmandskabets 
Vegne,  at  Dørvogteren  til  sidst  laa  og  snorksov 
med  begge  Armene  paa  Bordet.  Slaven  havde 
da  bemægtiget  sig  hans  Nøgle  og  aabnet  Have- 
porten, inden  Aglaia  traadte  ind  i  Rundbyg- 
ningen. 

Antheas  indsaa,  at  Donax  havde  gjort  sig 
skyldig  i  en  grov  Pligtforsømmelse;  men  i  dette 
Øjeblik  var  hans  Sind  opfyldt  af  Skræk  og  For- 
tvivlelse over  Aglaias  Forsvinden. 

Mørket  var  imidlertid  faldet  paa. 

Antheas  paabød  sine  Mænd  Stilhed  og 
vendte  Øret  mod  Vejen  .  .  .  Da  hørte  han  i 
Afstand  dæmpede  Hovslag  som  af  Heste,  hvis 
Hove  vare  omviklede  med  Skind. 

»Aglaia!«   kaldte  han  med  hoj  Røst. 

Alle  lyttede    med   tilbageholdt  Aandedræt. 

Da  lod  der  fra  samme  Kant  som  Hov- 
slagene et  halv  undertrykt  kvindeligt  Skrig. 

»De  Uslinge!«  mumlede  Antheas  med  sam- 
menbidte Tænder. 

Uden    at   spilde   et  Øjeblik   lod  han  et  Par 

Slaver  løbe  op  til  Landgaarden  for  at  hente 
Heste.  Hvor  meget  de  end  skyndte  sig,  gik 
der  dog  en  god  Stund,  inden  de  vendte  tilbage 
ad  Vejen  uden  om  Haven.  Antheas,  hans 
Broder  og  de  øvrige  svang  sig  nu  paa  Hestene, 
og  afsted  gik  det,  saa  hurtig  som  de  viftende 
Fakler  tillode  det. 

Ransmændene  havde  imidlertid  vundet  et 
betydeligt  Forspring. 

Ved  den  første  Omdrejning  af  Vejen  be- 
mærkede Antheas,  at  der  langt  for  ude  gled  et 
Lysskjær  ind  over  Markerne.  Det  hidrørte  aaben- 
bart  fra  en  eller  to  Hornlygter,  som  havde  været 
skjulte  bag  Buskene  ved  Omdrejningen  af  Vejen. 

Antheas  og  hans  Folk  skaanede  ikke 
Hestene. 

Pludselig  standsede  Lyset  foran  dem  og 
forblev  omtrent  paa  samme  Plet. 

»Hvad!«  udbrød  Straton,  »jeg  tror,  at  Slyng- 
lerne holde  Stand  og  ville  lade  det  komme  til 
Kamp. « 

Da  faldt  der  Antheas  en  Tanke  ind,  som 
slog  ham  med  Forfærdelse. 

»Straton!  raabte  han  til  Broderen  og  greb 
ham  i  Armen.  »De  holde  ved  Vigen  ved 
Mnasyrion !  .  .  .  have  de  et  Skib  der  og  gaa  til 
Søs,   —  hvorledes  da  gjenfinde  Aglaia?« 

Dermed  slog  han  som  fortvivlet  løs  paa 
Hesten  og  raabte  til  Folkene:   »Følg  mig!« 

Ledsaget  af  Straton  og  Fakkelbæreren  satte 
han  ind  over  Markerne,  lige  løs  paa  det  Sted, 
hvor  Lyset  var  standset.  Et  Øjeblik  efter  saa' 
han  og  hans  Folk  Røverne  tænde  Fakler. 
Sitrende  Ildstriber  strakte  sig  hen  over  Søen, 
og  mellem  dem  skjelnedes  en  stor  Baad  af 
dem,  der  brugtes  i  Farten  til  de  nærmeste  Øer. 
Kort  efter  øjnedes  der  nogle  mørke  Punkter, 
som  vadede  ud  i  Vandet,  og  ved  et  Glimt  af 
Faklerne  saa'  man  dem  bære  en  hvidklædt 
Skikkelse  om  Bord. 

Antheas  udstødte  et  Skrig  og  sprængte, 
fulgt  af  sine  Folk,  ud  i  Søen,  lige  over  mod 
Baaden.  Meji  dette  Ridt  over  Fladvandet  gik 
alt  andet  end  hurtigt.  Sandbunden  var  fuld  af 
store  Stene  og  Tangbuske,  og  hvert  Øjeblik 
snublede  Hestene  eller  stejlede  i  vild  Forfærdelse. 

Inden  Antheas  og  hans  Mænd  vare  komne 
saa  nær,  at  de  kunde  tiltale  Røverne,  saa'  de 
Baaden  blive  sat  ud  paa  dybere  Vand  og  ro 
ud  af  Vigen. 

Antheas  overskuede  med  et  hurtigt  Blik 
Strandbredden  og  fik  ved  Fakkelskinnet  Øje 
paa  en  Klynge  Kvinder  og  Børn,  som  havde 
fulgt  Folkene  til  Baaden  fra  deres  nædiggende 
Hytter. 

Antheas  red  hen  til  Kvinderne,  som  stirrede 
ud  efter  Fartøjet. 

»Hvem  har  lejet  Baaden.''«  spurgte  han  kort, 
i  det  han  holdt  Hesten  an. 

»En  fremmed,  hvem  ingen  kjendte,«  sva- 
rede en  ældre  Kone.  »Han  kom  her  nylig  og 
betalte  strax,  uden  at  tinge,  fire  Guldpenge  for 
Baaden. 

>'Hvor  hen  sejler  den.-*« 

»Til  Kreta. 

Antheas  fo'r  sammen  og  tilkastede  sin  Broder 
et  smerteligt  Blik. 

»Rigtigt!  mumlede  han  i  en  dump  Tone, 
»der  holdes  de   største  Slavemarkeder  af  alle.« 

Og  i  det  han  vendte  Hesten,  slog  han  sig 
med  den  flade  KHnge  paa  Laaret  og  udbrød : 

»Jeg  Daare!  ...  at  bo  ved  Kysten  og  aldrig 
at  have  tænkt  paa  en  saadan  Ulykke!«    .  .  . 

Da  den  lille  Flok  kom  tilbage  til  Vejen, 
saa'  Straton  atter  et  Lysskjær  i  det  fjærne. 
Han  forstod,  at  det  var  de  beredne  Røvere, 
som  fortsatte  deres  Flugt  for  at  bringe  sig  og 
Hestene  i  Sikkerhed. 

Skal   jeg  sætte   efter   dem?«    spurgte   han 
sin  Broder,  i  det  han  pegede  paa  Lysskjæret. 

»Nej,''^  svarede  denne  kort.  »Nu  have  de 
kun  sig  selv  at  sørge  for.  Mærke  de,  at  de 
blive  forfulgte,  ville  de  spredes  til  hver  sin 
Side.< 

Derpaa  fortsatte  Antheas  i  mørk  Tavshed 
Vejen  hjemad. 

Efter  at  have  betroet  Landgaarden  i  Stra- 
tons  Hænder,  forsynede  han  sig  med  Penge  og 
Klæder  og  tog  et  Par  af  sine  paalideligste 
Slaver  med  sig. 

Endnu  før  Daggry  indskibede  han  sig  i  et 
Fartøj,  som  han  havde  lejet  for  en  Uge. 

»Hvor    hen    gaar    Rejsen?«     spurgte    Styr- 
manden, i  det  han  stod  ud  fra  Øen. 
»Til  Amnisos  paa  Kreta.« 


IV. 
I  Komeons  Hus. 


Næppe  var  den  Baad,  i  hvilken  Aglaia 
befandt  sig,  kommen  ud  af  Vigen  og  ind  i  den 
Luftning,  der  herskede  over  Havet,  før  Thalpios 
vendte  sig  til  Baadføreren. 

»Styr  mod  Nord!«  sagde  han  til  ham.  Vi 
sejle  til  Rhodos.' 

Folkene  rejste  Masten  og  hejsede  Sejlet, 
Baaden  gled  langs  med  Øens  Kyst,  der  som 
en  mørk  Masse  hævede  sig  mod  den  stjærne- 
klare  Himmel. 

Aftenen  var  rolig;  dog  var  der  Vind  nok 
til  at  fylde  Sejlet  og  drive  Baaden  fremad. 

Imedens  Slaverne  holdt  sig  for  ude,  lagde 
Thalpios  sig  til  Ro  i  Bagstavnen,  hvor  der  lige- 
ledes var  dannet  et  Leje  af  Tæpper  til  den 
unge  Jomfru. 

Af  og  til  mumlede  Baadfolkene  et  Par  Ord; 
for  øvrigt  herskede  der  den  dybeste  Stilhed. 
Vandets  Skvulpen  mod  Forstavnen  var  den 
eneste  Lyd,  der  hørtes. 

Aglaia  var  bekymret  og  ængstlig  til  Mode. 
Jo  længere  Sejladsen  varede,  desto  usandsyn- 
ligere forekom  det  hende,  at  hun  blev  bortført 
af  Melas's  Folk.  Men  hvo  var  da  Bortføreren? 
Og  i  hvilket  Øjemed  blev  dette  Jomfrurov  be- 
gaaet?  Hun  havde  oftere  hørt  Tale  om  lig- 
nende Tildragelser;  men  var  det  muligt,  at  hun, 
Antheas's  Datter,  skulde  bringes  til  et  Slave- 
marked ? 

Nattens  Timer  snege  sig  hen  med  en  for- 
færdelig Langsomhed. 

Hun  forsmaaede  at  spørge  om,  hvor  hen 
man  førte  hende;  thi  hun  forudsaa,  at  man  ikke 
vilde  sige  hende  Sandheden.  Men  der  anede 
hende  intet  godt.     Da  hun  var  en  modig,   høj- 

sindet  Pige,  var  hun  dog  mindre  bekjmret  for 
sig  selv  end  for  sin  Fader.  Hun  vidste,  hvor 
højt  han  elskede  hende,  og  naar  hun  tænkte 
paa  hans  Fortvivlelse  og  Sorg,  var  det,  som  om 
hendes  Hjærte  skulde  bri.ste;  hun  fik  da  Taarer 
i  Øjnene  og  bad  under  stille  Graad  til  alle  vel- 
gjørende  Guder.  Sandt  nok  havde  hun  mærket, 
at  hendes  Fader  var  paa  Spor  efter  Røverne; 
men  det  var  dog  kun  en  svag  Straale  af  Haab. 
Thi  vidste  han  vel,  at  de  bortførte  hende  i  en 
Baad?  .  .  .  Dette  Spørgsmaal  var  hun  ikke  i 
Stand  til  at  besvare. 

Omsider  slukkedes  Stjærnerne  lidt  efter 
lidt.  Inde  over  Øen  antog  Himlen  en  lys 
graalig  Farve ;  omkring  Bjærget  Atabyrios's  Top 
samlede  der  sig  Skyer  og  hvidlige  Taager,  kort 
efter  skød  der  klare  Lysstraaler  op  over  Syns- 
kredsen. Himlen  fik  et  bleggult  Skjær,  og 
Skyerne  kantedes  med  rødt.  Inde  fra  Land 
hørtes  Kvæget  brøle.  Der  var  en  egen  for- 
friskende Kølighed  i  Luften,  og  af  og  til  strøg 
en  Søfugl  skrigende  hen  over  Baaden. 

Mandskabets    hidtil    saa    mørke   Skikkelser 

vare  efterhaanden  blevne  tydeligere,  og  det 
lette  Slør,  der  indhyllede  alt,  selv  de  nærmeste 
Omgivelser,  veg  snart  for  Morgenens  klare  Lys, 
skjønt  Solen  endnu  var  skjult  bag  den  høje, 
bjærgfulde  0. 

Aglaia  stjal  sig  til  at  betragte  den  Mand, 
der  sov  ved  Siden  af  Styrmanden,  nogle  faa 
Skridt  fra  hende.  Den  Plads,  han  havde  valgt, 
sagde  hende,  at  han  var  den  befalende,  den, 
hvem  hun  skyldte  sin  Ulykke.  Men  Thalpios, 
—  thi  ham  var  det,  —  sov  med  Rejsehatten 
trykket  dybt  ned  over  Panden  og  med  Kappen 
svøbt  om  det  nederste  af  Ansigtet;  det  var 
hende  derfor  umuligt  at  skjelne  hans  Træk. 

Hun  henv^endte  da  sin  Opmærksomhed  paa 
Baadsfolkene.  Blandt  dem  var  der  et  ungt  Men- 
neske i  en  brun  ulden  Kjortel  og  med  en  fry- 
gisk  Hue  paa  Hovedet.  Hans  Øjne  mødte  flere 
Gange  hendes,  som  hun  syntes,  med  et  Udtryk 
af  Medlidenhed. 

Baaden  hørte  vistnok  hjemme  i  den  lille  Vig 
paa  hendes  Faders  Landgaard;  det  var  derfor 
ikke  umuligt,  at  Knøsen  kjendte  hende. 

Ved  denne  Tanke  dukkede  der  et  Haab 
op  hos  Aglaia.  Hun  overbeviste  sig  om,  at 
Manden  med  Rejsehatten  endnu  bestandig  sov, 
og  ventede  taahnodig,  til  Styrmanden  var  op- 
tagen af  at  betragte  et  stort  Handelsskib,  der  i 
lang  Afstand  gled  forbi  ude  i  rum  Sø.  Da 
vinkede  hun  ubemærket  ad  det  unge  Menneske, 
som  ikke  sad  længere  borte,  end  at  hun  kunde 
have  berørt  ham  med  sin  Fod. 

Knøsen  saa'  sig  sky  om  til  alle  Sider; 
derpaa  bøjede  han  sig  forsigtig  hen  imod  hende. 
Aglaia  flyttede  sig  lidt  nærmere,  tog  Mod  til 
sig  og  hviskede: 

»Følg  mig  i  Land  og  se,  hvor  man  fører 
mig  hen.  Min  Fader,  Antheas,  vil  gjøre  Dig 
rig,  naar  Du  kan  sige  ham  det.« 

Hun  tog  en  Ring  af  sin  Finger  og  rakte 
Knøsen  den. 

»Bring  ham  denne  Ring,«  tilføjede  hun. 
»Han  vil  da  vide,  at  jeg  har  sendt  Dig.« 

Knøsen  nikkede  stiltiende  og  indtog  atter 
sin  forrige  Plads  ved  Foden  af  Masten. 

Da  Baaden  nærmede  sig  den  nordlige  Kyst 

af  øen,  var  den  i  Læ  for  Vinden  Sejlet  blev 
nu  taget  ned,  og  Aarerne  lagte  ud. 

Ved  Indløbet  til  den  Bugt,  ved  hvilken  Byen 
Rhodos  laa,  kom  Tolderens  Fartøj  Baaden  i  Møde ; 
men  en  af  Thalpios's  Slaver  rejste  sig,  holdt  en 
Elfenbens-Stav  i  Vejret  og  raabte  med  høj  Røst : 

»Af  Vejen!  ...  Plads  for  en  af  Øens  Sty'rere  ! « 

Ingen  svarede. 

Men  Fartøjet  veg  til  Side,  og  alle  om  Bord 
værende  rejste  sig  og  bleve  staaende,  til  Baaden 
var  kommen  forbi. 

Aglaia  gjorde  store  Øjne.  Hun  forstod 
endnu  mindre  end  før,  hvad  der  var  sket.  Men 
en  dunkel  Anelse  sagde  hende,  at  hun  skulde 
være  paa  sin  Post. 

Baaden  roede  ind  i  Bugten  med  de  høje 
Kyster,  forbi  hele  den  store,  trinvis  opstigende 
By  med  dens  Havne  og  dens  Vrimmel  af  Skibe, 
forbi  dens  Mure  og  Taarne,  dens  Templer  og 
Pragtbygninger,  kort  sagt  forbi  Staden  med  de 
hundrede  Kolosser« ,  som  Rhodos  blev  kaldet 
paa  Grund  af  sine  mange,  vældige  Billedstøtter. 

Men  Aglaia   havde   ikke  Øje   for   nogen   af 

alle  disse  Herligheder  lige  saa  lidt  som  for  de 
smukke  Landhuse,  der  uden  for  Byen  laa  spredte 
op  ad  Skraaningen  ved  den  indre  Del  af  Bugten. 

Da  Baaden  havde  naaet  sin  Rejses  Maal, 
løb  den   ind  i  en  lille  Vig. 

Ved  Landstigningen  bød  Thalpios  den  unge 
Pige  Haanden. 

Aglaia  modtog  den  ikke. 

yjeg  skal  følge  godvillig,«  sagde  hun  koldt; 
»men  paa  ét  Vilkaar,  —  ingen  røre  mig!« 

Thalpios  smilede. 

Der  var  noget  i  dette  Smil,  som  syntes  at 
sige:  »Stolte  Jomfru,  Du  er  i  min  Magt,  —  og 
Du  vil  foreskrive  mig  Love!« 

Den  Vej,  ad  hvilken  han  ledsagede  hende, 
strakte  sig  op  til  en  Skrænt,  paa  hvilken  Klippe- 
stykker stak  frem  mellem  et  tæt  Buskads  af 
blomstrende  Laurbærroser.  Over  denne  ufrem- 
kommelige Grund  førte  en  bred  Marmortrappe 
paa  tredive  eller  fyrretyve  Trin  op  til  den  med 
Olietræer  beplantede  Plads,  hvor  Drikkelaget  og 
Tærningspillet  havde  fundet  Sted. 

Thalpios    havde    indfriet    sit    Løfte.       Han 

medbragte  den  unge  Jomfru  over  en  halv  Dag 
før  Fristens  Udløb. 

Uden  i  mindste  Maade  at  forsøge  paa  at  for- 
milde Aglaia  førte  han  hende  op  til  KomeonsHus. 

Den  gamle  Skafferske  Melantho  stod,  støttet 
til  sin  Stav,  imellem  de  med  Sl>Tigplanter  bedæk- 
kede Stenpiller,  i  Færd  med  at  uddele  Befalinger 
til  nogle  Slavinder,  som  havde  travlt  med  at  sole 
Tæpper  og  Puder  paa  Marmorsæderne  ved  Kilden. 

Som  Thalpios  forudsaa,  var  Komeon  ikke 
til  Stede  Han  overgav  da  Aglaia  til  Skaffer- 
sken  med  de  Ord : 

»Her  bringer  jeg  Dig  din  Herres  Gjæst,^ 

Den  gamle  saa'  nøje  og  prøvende  paa  hende. 

»Jeg  skal  modtage  Jomfruen,  som  det  søm- 
mer sig,«   svarede  hun. 

I  det  Thalpios  fjærnede  sig,  lagde  Aglaia 
Mærke  til,  at  den  unge  Knøs,  som  havde  lovet 
at  bringe  Budskab  til  hendes  Fader,  havde  set 
Lejlighed  til  at  hjælpe  Slaverne  med  at  bære 
Rejsetøjet  op  fra  Baaden.  Han  vidste  altsaa, 
hvor  hen  hun  var  bleven  bragt. 

Inden    hun    fulgte  Skaffersken   ind  i  Huset, 

tilkastede  hun  ham  et  langt,  alvorligt  Blik,  som 
sagde:  Jeg  stoler  paa  Dig. 

Knøsen  bøjede  sig,  ubemærket  af  alle,  for 
hende. 

Aglaia  fulgte  nu  med  noget  lettere  Sind 
den  gamle  Melantho.  Denne  hidkaldte  et  Par 
pyntelige  Slavinder.  Af  dem  blev  den  unge 
Jomfru  først  og  fremmest  ført  ind  i  et  i  dorisk 
Stil  bygget  Badekammer,  som  ved  Søjler  var 
delt  i  to  Rum.  Væggene  vare  rundt  om  be- 
hængte med  kostbare  Tæpper. 

Aglaia  kiggede  om  bag  Tæpperne  og  prø- 
vede, om  Dørene  vare  forsvarlig  lukkede.  Først 
da  overlod  hun  sig  til  Slavindernes  Omsorg. 

Medens  den  ene  aftog  hendes  Sandaler,  bandt 
den  anden  hendes  Haar  i  en  stram  Knude.  Der- 
paa  løste  de  hendes  Bælte  og  afførte  hende  Over- 
slaget, Kjortlen,  den  fineChitonion  og  Brystbindet. 

Da  de  nu  saa'  hende  afsløret  i  al  hendes 
sexten  Aars  Skjønhed,  stode  de  et  Øjeblik  som 
maalløse  af  Beundring.  Thi  et  friskt  og  blom- 
strende Kvindelegeme  besidder  ved  sin  blæn- 
dende   Farve    og    sine    bløde    Omrids    en    saa 

mægtig  Tillokkelse,  at  det  gjør  Indtryk  selv 
paa  Kvinder. 

Da  Aglaia  endnu  bestandig  tav,  vovede 
ingen  af  Slavinderne  at  tage  Ordet,  men  førte 
hende  stiltiende  hen  under  et  Rør,  som  for- 
bandt Søjlerne  med  hinanden.  Her  lode  de 
igjennem  et  gjident  Pantherhoved  en  duftende 
Regn  strømme  ned  over  hende.  Først  udsatte 
de  hendes  Nakke,  Skuldre  og  Ryg  for  Vandets 
Paavirkning;  derefter  lode  de  Regnen  falde  over 
hendes  Barm  og  Lemmer. 

Den  ene  af  Pigerne  aftørrede  nu  xA.glaia 
med  et  Par  af  de  over  Røret  ophængte  Bade- 
klæder, medens  den  anden  fra  en  Fordybning 
i  Væggen  fremtog  en  lille  Alabasterbøsse  med 
smal  Hals  og  hældte  nogle  Draaber  af  den 
kostelige  Vædske  i  en  Muslingeskal.  Med  let 
Haand  salvede  den  sidste  derpaa  Jomfruens 
hvide  og  pletfri  Legeme,  som,  forfrisket  af 
Badet,  havde  antaget  et  let  Rosenskjær. 

Imedens  dette  foregik,  havde  den  anden 
Slavinde  fremtaget  en  Dragt,  hvis  Kostbarhed 
fik  Aglaia  til  at  studse. 

»Hvor  er  min  egen  Klædning?'  spurgte 
hun.     >Jeg  ønsker  ingen  anden.« 

Pigen  pegede  paa  en  Aabning  i  Muren. 
Sendt  ud  til  Skaffersken,«   svarede  hun. 

»Der  var  Pletter  paa  den,  tilføjede  den  an- 
den Slavinde,  »Mærker  af  Baaden  .  .  .  den  maa 
renses,   før  Du  kan   bruge  den,  smukke  Jomfru.« 

»Jeg  har  aldrig  baaret  laante  Klæder,«  sva- 
rede Aglaia. 

»Nu  er  det  nødvendigt,«  bemærkede  den 
af  Pigerne,  som  først  havde  talt.  »Men  saa  vel 
Kjortlen  som  Overklædningen  ere  nye,  —  og 
se!    tror  Du    ikke,    at  de  ville  anstaa  Dig  velr« 

Dermed  udbredte  hun  for  Aglaias  Øjne  en 
Overklædning  af  den  dybe  Purpurfar\'e,  som 
alene  leveredes  fra  Farverierne  i  Sardeis;  den 
var  pr}"det  med  en  mørkere  Dobbeltbræmme. 
Kjortlen  var  hvid  med  brede  Borter  af  gul 
Byssos  med  Stikninger  af  Guld. 

Aglaia  kunde  ikke  lade  være  at  beundre 
denne  kostbare  Dragt.  Hun  befølte  Tøjets  Fin- 
hed og  betragtede  den  smagfulde  Baldyring. 

Efter  at  have  kastet  et  stort,  løst  Overslag 

over  hende  førte  Slavinderne  hende  ind  i  det 
Værelse,  der  var  bestemt  for  hende.  Det  var  ud- 
styret med  alt,  hvad  der  udkrævedes  til  en  ung 
Kvindes  Velvære.  Der  var  et  Bord  med  duftende 
Salver,  Kamme,  Naale,  Haarbaand  og  store  og 
smaa  Haandspejle  af  Staal  eller  Sølv;  der  var 
lave  Skabe  af  de  fineste  Træsorter,  en  Sølvlampe 
med  to  Væger,  et  Par  sirlige  Stole,  en  Løjbænk 
af  Elfenben,  kostbare  babyloniske  Tæpper,  og  i 
en  Fordybning  i  Væggen  en  lille  smal  Soveseng 
med  bløde  Hynder  og  en  broget  Hovedpude. 

For  Slavinderne  gik  alt  rask  fra  Haanden. 
Inden  Aglaia  ventede  det,  var  hendes  Haar 
opsat  og  Sandalremmene  shngede  op  om 
Anklerne,  hvorpaa  begge  Piger  i  P'orening  iførte 
hende  den  prægtige  Dragt. 

Derefter  holdt  den  ene  af  dem,  knælende, 
Haandspejlet  op  for  hende.  Thi  Brugen  af  Spejle 
paa  Væggene  var  endnu  den  Gang  ukjendt. 

Aglaia  smilede  tungsindig  ved  at  se  sig  i 
al  denne  P\'nt.  Hun  tænkte  paa  sin  Fader 
og  følte  en  Anelse  om ,  at  der  ventede  hende 
en  ualmindelig  Skæbne. 

Men  til  Trods  for  hendes  Sorger  krævede 
Ungdommen  sin  Ret.  Sørejsen  og  Badet  havde 
gjort  deres  Virkning,  og  da  Slavinderne  satte 
Bagværk,  Frugter  og  Vin  for  hende,  nød  hun 
med  Velbehag  et  let  Maaltid,  i  det  hun  stadig 
ventede  paa  en  Forklaring. 


V. 
Husets  Herre. 


De  indre  Stridigheder  paa  Rhodos  vare 
allerede  i  fuld  Gang,  da  Eumelos,  Komeons 
Fader,  hørte  til  Magthavernes  Kreds.  Det  var 
en  Mand  med  et  hovmodigt  Væsen,  en  Mand, 
som  kun  havde  Sans  for  én  Ting:  at  benytte 
sig  af  sine  Standsfællers  Forarmelse  til  for  godt 
Kjøb  at  forøge  sit  Jordegods.  Paa  denne  Maade 
havde  han  samlet  store  Rigdomme,  saa  at  han 
uden    Fare    kunde    hengive    sig    til    sin    Pragt- 

lyst.  Men  hvad  Samfundsforholdene  angik,  var 
det  en  kortsynet  Mand,  som  strax  kom  i  Fjr 
og  Flamme,  naar  noget  gik  ham  imod. 

En  Dag  kom  han  saaledes  fnysende  af 
Harme  hjem  fra  Forsamlingen,  fordi  Folket 
havde  sat  igjennem,  at  det  fik  Ret  til  at  under- 
søge visse  Øvrighedspersoners  Embedsførelse. 

>  Har  man  hørt  sligt!«  udbrød  han.  »Hidtil 
har  man  troet,  at  det  var  Øvrigheden,  som 
skulde  dømme  Folket;  nu  er  det  Folket,  som 
skal  dømme  Øvrigheden!  Ved  Zeus,  det  skulde 
jages  fra  hverandre  med  Ild  og  Sværd  og  aldrig 
have  Lov  til  at  samles  mere!« 

En  anden  Gang,  da  der  blev  gjort  Skaar  i 
den  Vedtægt,  som  forbød  Ægteskaber  mellem 
begge  Stænder,  blev  han  endnu  mere  forbitret. 
Vi  fornemme,«  sagde  han,  »burde  ligesom 
Fenthiliderne  i  Mitylene  gaa  omkring  med  Køller 
og  hugge  dem  ned,  som  stod  os  i  Vejen. 

Endnu  værre  blev  det,  da  Forbudet  imod, 
at  Folket  maatte  bære  Vaaben,  blev  ophævet, 
da  kom  han  aldeles  rasende  hjem  og  spaaede 
Rhodos's  Undergang. 

I  hvilken  Aand  han  opdrog  Sønnen,  be- 
høver næppe  at  siges.  Da  den  fornemme  Byrd 
var  ham  selv  alt,  udviklede  han  tidlig  Slægtens 
Stolthed  hos  Komeon.  Gjorde  denne  sig  skyl- 
dig i  Overgreb  mod  fattige  Børn,  lo  Faderen 
og  betragtede  det  som  et  Tegn  paa,  at  den 
unge  Ørns  Vinger  begyndte  at  voxe.  For  øvrigt 
omgav  han  ham  med  den  blødagtigste  Over- 
daadighed.  Ingen  Klædning  var  for  fin,  og 
intet  Leje  for  blødt  for  Faderens  Yndling. 

Naar  Drengen  ikke  rent  gik  til  Grunde, 
laa  det  i,  at  han  —  klogere  end  Faderen  — 
indsaa,  at  et  Herredømme  af  nogle  faa  Slægter 
kun  kan  bestaa,  naar  Medlemmerne  ere  dygtige 
nok  til  at  bringe  Folket  til  at  se  op  til  dem 
og  bøje  sig  for  deres  Overlegenhed.  I  Erkjen- 
delsen  heraf  satte  Drengen  sig,  saa  godt  han 
kunde,  ind  i  den  attiske  Opdragelse  og  beslut- 
tede at  anvende  den  paa  sig  selv.  Han  over- 
talte Thalpios  og  et  Par  andre  jævnaldrende  til 
at  følge  ham  heri.  Da  han  betroede  Fade- 
ren sine  Planer,  rystede  denne  paa  Hovedet 
som  over  et  ungdommeligt  Sværmeri.     Men  da 

det,  naar  alt  kom  til  alt,  ikke  kunde  skade,  at 
Komeon  udviklede  sig  paa  Legeme  og  Sjæl, 
lod  Eumelos  ham  raade,  ja  var  ham  endog  be- 
hjælpelig med  Valget  af  Lærere.  Samtidig  med, 
at  Komeon  læste  Homeros  og  de  senere  Skri- 
benter, blev  han  en  Mester  i  Væddekjørsel, 
Vaabenbrug  og  lignende  Idrætter.  I  sit  syt- 
tende Aar  kunde  han  baade  i  aandelig  og 
legemlig  Henseende  maale  sig  med  de  mest 
udmærkede  Ynglinge  i  Athens  blomstrende  Dage. 
Ved  dette  Tidspunkt  udførte  han  en  Daad, 
som  henledte  alles,  baade  Venners  og  Fjenders, 
Øjne  paa  ham  og  bragte  hans  Navn  i  alles 
Munde.  Eumelos  havde  mod  Lov  og  Ret  ladet 
to  fattige  Borgere,  af  hvem  han  troede  sig 
krænket,  piske  halvt  til  Døde  af  sine  Slaver. 
De  to  Borgere  lagde  Raad  op  imod  ham  og 
besluttede  at  hævne  sig.  En  Dag,  da  Eumelos 
begav  sig  til  en  af  sine  Landgaarde  uden  for 
Staden,  ledsaget  af  Komeon  og  en  Flok  Slaver, 
fløj  der  pludselig  fra  et  tæt  Krat  et  Spyd  lige 
imod  ham.  Komeon  havde  hørt  det  rasle  i 
Buskene    og    var    derved     bleven    opmærksom. 

Med  en  Snarraadighed  uden  Lige  udførte  han 
i  dette  Øjeblik  en  Bedrift,  der  syntes  at  høre 
hjemme  i  Hellas's  Sagntid.  Han  greb  Spydet 
i  Flugten,  og  med  Raabet:  »Følg  mig!«  brød 
han  med  det  fremmede  Vaaben  i  Haanden  ind 
i  Krattet,  og  det  med  en  saa  stor  Voldsomhed 
og  Dødsforagt,  at  de  skjulte  Fjender  allerede 
havde  taget  Flugten,  inden  Eumelos  og  hans 
Folk  kom  til.  Fra  den  Dag  blev  Komeon  halvt 
spottende  og  halvt  beundrende  kaldt  den  anden 
Achilleus«. 

I  de  nærmest  følgende  Aar  efter  Eumelos's 
Død  var  Folket  ved  Flid  og  Dygtighed  gaaet 
fremad  i  Velstand,  samtidig  med  at  det  var 
gaaet  stærkt  tilbage  for  de  uvirksomme  Eupa- 
trider.  Folket  forlangte  nu  bydende  de  gamle 
Forrettigheders  Afskaffelse,  og  Hovmod  oven 
til  i  Forbindelse  med  Anmasselser  og  Overgreb 
neden  fra  førte  til  hyppige  Rivninger  og  Sam- 
menstød. 

Komeon  havde  mere  end  én  Gang  set 
Folket,  bevæbnet  og  rasende,  fylde  Byens  Gader, 
beredt    til    at   slukke    sit    Had    i    de    fornemmes 

Blod.  Til  sidst  havde  han  og  hans  Standsfæller, 
for  at  redde  sig  fra  den  visse  Undergang,  maattet 
underhandle  med  en  karisk  Statholder  og  over- 
give Byen  med  dens  Mure  og  Taarne  til  en 
karisk  Besætning. 

Under  et  saa  bevæget  Liv  havde  Komeon 
ikke  haft  synderlig  Lejlighed  til  at  tænke  paa 
Kvinder.  Ung,  smuk,  rig  og  glimrende,  som 
han  var,  havde  han  dog  af  og  til  haft  nogle  af 
de  lette  Forbindelser,  som  ikke  efterlade  noget 
Spor.  Men  da  det  bedste  —  den  gjensidige 
Tilbøjelighed  —  manglede,  havde  han  snart 
fundet  disse  Elskovshandeler  ensformige.  Han 
talte  derfor  i  god  Tro,  da  han  ved  Drikkelaget 
ytrede,  at  han  var  kjed  af  Kvinder.  Under  Ind- 
flydelse af  Vinens  Dunster  og  den  smukke 
Sommeraften  havde  han  imidlertid  ladet  sig 
overtale  til  det  sælsomme  Tærningspil,  som 
havde  sat  den  gamle  Skafferske  i  et  saa  heftigt 
Sindsoprør. 

Efter  sin  Hjemkomst  fra  Kvinderovet  paa 
den  modsatte  Kant  af  Øen  havde  Thalpios 
strax  underrettet  Komeon  om,   at  Foretagendet 

var  lykkedes,  og  at  den  smukke  Fugl  var  i 
Buret. 

Mærkeligt  nok  følte  Komeon  sig  dog  ingen- 
lunde glad,  men  snarere  ilde  til  Mode.  Den 
forhøjede  Stemning,  hvori  Planen  til  Jomfrurovet 
blev  udkastet,  var  for  længe  siden  bortdunstet. 
Kunde  det  skete  have  ladet  sig  gjøre  usket, 
vilde  det  have  været  en  Lettelse  for  ham. 

Paa  den  anden  Side  var  han  ung  nok  til 
at  føle  en  stærk  Nysgjerrighed  efter  at  se ,  om 
Pigen  virkelig  var  af  en  saa  sjælden  Skjønhed, 
som  Rygtet  paastod.  Det  var  derfor  med  højst 
blandede  Følelser,  at  han  om  Eftermiddagen 
begav  sig  ud  til  Landhuset  uden  for  Byen. 

Aglaia  havde  i  Mellemtiden  haft  en  lang 
Samtale  med  Melantho,  den  gamle  Skafferske. 
Denne  havde  med  et  trofast  Tyendes  Hengiven- 
hed vidtløftig  udtalt  sig  om  sin  Herres  Skjøn- 
hed, Mod,  Rigdom,  ædle  Byrd  og  om  den  høje 
Stilling,  han  indtog  som  en  af  Øens  Styrere. 
Angaaende  Tærningspillet,  i  Anledning  af  hvilket 
hun  havde  paadraget  sig  en  saa  drøj  Tilrette- 
visning, havde  hun  derimod  ikke  mælet  et  Ord. 

Aglaia  maatte  derfor  tro,  at  den  gamle  ikke 
vidste  bedre  Besked,  end  hun  selv,  og  da  hun 
var  noget  træt  efter  Sindsbevægelsen  og  den 
gjennemvaagede  Nat,  affærdigede  hun  Skaffer- 
sken med  et  venligt  Nik. 

Hun  kunde  imidlertid  ikke  lade  være  at 
tænke  over  sin  gaadefulde  Stilling.  Ved  at  se 
sig  ført  til  Byen  Rhodos  havde  hun  let  forstaaet 
Urigtigheden  af  Foregivendet  om,  at  hun  blev 
bortført  af  Røveren  Melas's  Folk  for  at  afpresse 
hendes  Fader  Løsepenge.  Der  faldt  hende  nu 
en  ganske  anden  Forklaring  ind,  som  bedre 
stemmede  med  den  Rigdom  og  Pragt,  der  om- 
gav hende.  Hvad  om  Komeon  var  en  for- 
smaaet  Bejler,  der  havde  ladet  hende  bortføre 
for  at  hævne  et  Afslag  og  lettere  bringe  An- 
theas  til  at  gaa  ind  paa  hans  Ønsker.?  Noget 
saadant  var  ingenlunde  uhørt.  Muligvis  havde 
hendes  Fader  haft  gode  Grunde  til  ikke  at  tale 
om  ham. 

Aglaia  sad  i  disse  Tanker  ved  Vindues- 
aabningen  ud  mod  Bugten,  da  der  pludselig 
nærmede  sig  raske  Trin. 

Dørforhænget  blev  løftet,  og  Husets  Herre 
stod  for  hende. 

Med  sin  bydende  Mine,  sin  ranke  Holdning 
og  sine  lette  Bevægelser  lignede  Komeon  en 
ung  Halvgud.  Han  bar  den  Dag  en  mørk 
purpurblaa  Kappe  og  Halvstøvler  af  samme 
Farve,  og  om  hans  sorte  Lokker  snoede  der 
sig  et  blankt  Guldbaand,  for  til  prydet  med 
takkede  Sirater,  der  gav  det  Lighed  med  en 
Krone.  I  Hælene  paa  ham  fulgte  to  hvide 
italiske  Vindspillere  af  den  uplettede  Art,  som 
allerede  i  Oldtiden  vare  yndede  Stuehunde.  De 
havde  Halsbaand  af  Sølv  og  vare  lænkede  til 
hinanden  med  en  Kjæde  af  samme  Metal. 

Aglaia  havde  uvilkaarlig  rejst  sig. 

Der  gik  en  let  Skjælven  igjennem  hende. 
Paa  det  landlige  Strøg  af  Øen,  hvor  hun  havde 
hjemme,  havde  hun  —  det  maatte  hun  tilstaa 
sig  selv  —  aldrig  set  en  saa  glimrende  Ynglinge- 
skikkelse. 

Komeon  betragtede  med  ikke  mindre  Op- 
mærksomhed sin  kvindelige  Gjæst. 

Der  var  noget  ved  Aglaias  Skjønhed,   som 

for  første  Gang  i  hans  Liv  bragte  ham  til  at 
studse.  Ja,  denne  fuldt  udviklede  sexten  Aars 
Jomfru  var  i  Sandhed  »fortryllende  som  Afro- 
dite og  blomstrende  som  Artemis« !  Og  dog 
var  hun  en  ganske  anden  end  den,  han  havde 
tænkt  sig.  Aldrig  havde  vistnok  det  doriske 
Blod  aabenbaret  sig  herligere  end  i  disse  jom- 
fruelig stolte  Træk,  hvis  Strænghed  vel  mild- 
nedes, men  ikke  udslettedes  af  Pigens  friske 
Ungdom.  Hun  var  som  født  og  baaren  til  den 
prægtige  Dragt,  hun  var  iført,  og  hendes  blæn- 
dende Skuldre  viste  sig  i  al  deres  Skjønhed 
mod  Overklædningens  straalende  Purpur.  Men 
hvad  der  mest  forbavsede  Komeon,  var  Aglaias 
store,  blaa  Øjne,  som,  kyske  og  alvorlige, 
fæstede  sig  paa  hans  med  et  halvt  krænket  og 
halvt  spørgende  Blik.  Han,  der  hidtil  kun  havde 
kjendt  Piger  af  en  friere  Levemaade,  havde  ved 
at  betragte  denne  Jomfru  en  Følelse  af  pludselig 
at  staa  over  for  sin  Lige,  over  for  et  kvindeligt 
Væsen,  hvis  Stolthed  ikke  gav  hans  egen  noget 
efter. 

Den     hilsende    Haandbevægelse,     hvormed 

Komeon  var  traadt  ind ,  standsede  paa  Halv- 
vejen, og  han  bøjede  sig  uvilkaarlig  ved  Synet 
af  Aglaia. 

»Smukke  Jonfifru, '<  sagde  han,  »jeg  haaber, 
at  man  har  modtaget  Dig,  som  det  sømmer  sig.« 

Men  i  Stedet  for  at  svare  drog  Aglaia  med 
en  lille  fjendsk  Bevægelse  den  pragtfulde  Over- 
klædning sammen  om  sig. 

>'Er  Du  Komeon,  Husets  Herre?  spurgte 
hun  med  en  lidt  dyb,  men  sølvren  Stemme, 
»da  sig  mig,  hvorfor  man  med  Magt  har  ud- 
revet mig  fra  min  Faders  Hus  og  ført  mig 
her  til.?« 

Komeon  tav. 

Han  var  for  stolt  til  at  hve,  og  han  vovede 
ikke  at  tilstaa  .  .  .  Desuagtet  tabte  han  ikke 
Fatningen;  Forlegenhed  har  til  alle  Tider  kun 
været  lidet  kjendt  i  Syden. 

> Tilgiv,  skjønne  Jomfru,«  sagde  han,  »endnu 
kan  jeg  ikke  svare  Dig.  Det  maa  vente  til  be- 
lejligere Tid.« 

Aglaia  tav  et  Øjeblik.  Derpaa  spurgte  hun 
pludselig: 

»Kjender  Du  min  Fader  Antheas?  Har  Du 
nogen  Sinde  vendt  Dig  til  ham?« 

Komeon  studsede  og  saa'.den  smukke  Pige 
ind  i  Øjnene. 

»Nej,'<  svarede  han  med  Alvor,  »jeg  har 
aldrig  begjæret  noget  af  din  Fader.«  Og  han 
tilføjede  med  et  fint  Smil:  »Det  er  jo  først  nu 
—  i  denne  Stund  —  blevet  forundt  mig  at  se 
hans  Datter;  først  nu  véd  jeg,  at  han  raader 
over  den  skjønneste  Pige  paa  Rhodos.« 

Aglaia  forstod,  at  hun  var  gjennemskuet. 
Hun  rødmede  let  og  blev  derved  endnu  smuk- 
kere. Der  var  dog  ikke  Spor  af  Forvirring  i 
hendes  Stemme,  da  hun  tilføjede: 

»Mine  Ord  kunne  synes  Dig  besynderlige. 
Men  hvad  der  er  hændet  mig  —  denne  Bort- 
forelse —  denne  Rejse  ved  Nattetid  —  er 
endnu  besynderligere.  Jeg  véd  ikke,  hvad  jeg 
skal  tro.« 

»Skjønne  Jomfru,«  tog  Komeon  med  et 
elskværdigt  Smil  Ordet,  Du  skal  tro,  at  Du 
herefter  har  hjemme  her.  Mit  Hus  er  dit,  og 
alle  ville  lyde  Dig  som  mig  selv.« 

Aglaia  slog  Øjnene  ned  for  Komeons  be- 
undrende Blik. 

Du  kan,  vedblev  han,  »bevæge  Dig  frit 
i  og  uden  for  Huset,  saa  langt  dets  Grund 
rækker.  Men  ét  beder  jeg  Dig  om:  Gaa  ikke 
uden  for  disse  Grænser.« 

Aglaia  tilkastede  Komeon  et  harmfuldt  Blik. 

»Altsaa  —  jeg  er  Fange! 

Komeon  lo. 

»Om  Du  saa  vil,  skjønne  Jomfru  .  .  .  Fange 
indtil  den  Dag,  da  Du  selv  ønsker  at  forblive 
i  Huset.« 

»Du  mener  indtil  den  Dag,  da  min  Fader 
vil  befrie  mig!«  udbrød  Aglaia,  hvis  hele  Stolt- 
hed oprørtes. 

Komeon  lo  paa  ny. 

»Din  Fader  Antheas  er  paa  Kreta,«  sagde 
han.  »Han  troede,  at  Du  afsejlede  dertil.  Og 
nu  søger  han  Dig  der  overalt  og  vil  drage  fra 
det  ene  Slavemarked  til  det  andet.  Der  er  ti 
paa  Øen.« 

Aglaia  udstødte  et  Skrig  og  slog  Hænderne 
sammen. 

»Paa  Kreta!«   gjentog  hun  fortvivlet. 

»Som  jeg  siger,  smukke  Jomfru,«  svarede 
Komeon  alvorlig. 

Derpaa  fjærnede  han  sig  med  en  let  Bøj- 
ning. Den  blaa  Kappe  flagrede  statelig  om 
ham,  og  de  to  hvide  Vindspillere,  der  vare 
lænkede  sammen  med  Sølvkjæden,  fulgte  ham 
som  hans  Skygge,  sirlig  trippende  med  deres 
lange,  tynde  Ben. 


VI. 
Natligt  Besøg. 


Den  følgende  Aften  lød  der  Sang  og  høj- 
røstet Tale  paa  den  med  Olietræer  beplantede 
Plads  foran  Huset.  Ligesom  den  Eftermiddag, 
da  Tærningspillet  fandt  Sted,  vare  de  øvrige 
Magthavere  forsamlede  hos  Komeon  og  hvilede, 
bekransede  med  Roser,  paa  Marmorsæderne  om 

Kilden.  Kun  den  tykke  Hegesilochos,  den 
altid  fyldte  Vinsæk«,  som  den  Gang  sov  med 
et  Klæde  udbredt  over  Ansigtet,  var  nu  fra- 
værende. Han  var  falden  i  den  modbydelige 
Sygdom,  af  hvilken  Drankerne  hjemsøges.  Han 
plagedes  af  Syner,  talte  i  Vildelse  og  blev  holdt 
indespærret  under  Bevogtning  i  et  Rum,  hvor 
der  kun  var  bløde  Hynder.  I  Følge  Lægens 
Udsagn  svævede  han  mellem  Liv  og  Død. 

»Han  kan  ikke  sove,  sagde  Thalpios.  »Hele 
hans  Legeme  rystes  af  en  uophørlig  Uro;  det 
er,  som  hver  Fibre  i  ham  skulde  briste  af 
Spænding.  Rimeligvis  lever  han  ikke  den  næste 
Dag  over.  Men  lad  ham  —  om  det  skal  være 
—  fare  til  Hades!  Vi  behøve  ham  ikke.  Leukos, 
Folkets  Fører,  forsvarer  sig  vel  endnu  mellem 
Bjærgene;  men  han  er  saa  tæt  omringet  af  vore 
kariske  Krigere,  at  han  og  hans  Mandskab  maa 
leve  af  Rødder  og  Bær  og  af  det  Vildt,  de  kunne 
fælde  med  deres  Vaaben.  Længe  kan  det  ikke 
vare,  før  de  maa  overgive  sig.  Og  er  Leukos 
først  gjort  uskadelig,  skulle  vi  tale  et  Alvors- 
ord med  Folket.« 

Aglaias  Værelse  vendte  ud  mod  Pladsen 
foran  Huset.  Gjennem  Vinduesaabningen  med 
det  klare  Forhæng  kunde  hun  i  Aftenens  Stil- 
hed hore  hvert  Ord,  der  blev  sagt. 

Men  pludselig  lod  Thalpios  Stemmen  synke. 
Han  smiskede  velbehagelig,  og  hun  bemærkede, 
at  han  over  Skuldren  pegede  op  mod  Huset. 

Den  unge  Pige  formodede,  at  han  talte 
om  hende. 

Komeon  rejste  sig,  som  om  han  ikke  vilde 
høres  af  de  andre,  og  under  en  sagte  Sam- 
tale med  Thalpios  gik  han  langsomt  op  mod 
Huset.  Netop  i  det  de  atter  vendte  om,  hørte 
hun  Thalpios  sige: 

>jDu  er,  ved  Guderne,  alt  for  langmodig. 
Brug  en  Sovedrik  og  gjør  Ende  derpaa.  Det 
vilde  jeg  gjøre,  hvis  jeg  var  Komeon.« 

Aglaias  Hjærte  bankede  krampagtig,  da  hun 
hørte  dette  skjændige  Raad.  Hun  indsaa,  at 
hun  var  fortabt.  Thi  afslaa  at  spise  og 
drikke  kunde  hun  jo  ikke,  og  hxorledes  da 
værge  sig.'' 

Men  Komeon   standsede   pludselig   og  saa' 

saa  stift  paa  sin  Ledsager,  at  denne  slog 
Øjnene  ned. 

»Thalpios,  sagde  han  koldt,  »tal  ikke  om, 
hvad  Du  vilde  gjøre.  Du  er  ikke,  og  Du 
bliver  ikke  Komeon!« 

Og  dermed  vendte  han  sin   Gjæst  Ryggen. 

Men  Thalpios  •  ilede  efter  ham  for  med 
ydmyge  Ord  og  Lader  at  formilde  hans  Vrede. 

Aglaia  bemærkede  med  Undren,  hvorledes 
Stolthed  og  Foragt  virke  paa  den,  der  mangler 
Højhed  i  Sjælen.  Det  var  som  Hunden,  der 
aldrig  logrer  ivrigere  for  sin  Herre,  end  naar 
han  har  givet  den  af  Pisken. 

Nogle  faa  Timer  efter  sov  alt  i  Huset. 

Kun  Husets  Herre,  Komeon,  kunde  ikke 
finde  Hvile,  men  væltede  sig  søvnløs  paa  sit 
Leje.  Var  han  ophidset  af  Drikkelaget.?  Han 
vidste  det  ikke  selv. 

Han  hørte  Kilden  risle  uden  for,  og  i 
Laurbærroserne  paa  Klippeskrænten  slog  en 
Nattergal.  Der  var  noget  ved  disse  Toner, 
som  gik  ham  til  Hjærtet. 

Billedet  af  den  smukke  Pige,  der  var  hans 

Gjæst,  Stod  levende  for  ham.  Det  lod  ham 
ingen  Fred.  Han  maatte  se  hende!  Hvad 
spurgte  han  vel  om  Dagens  eller  Nattens  Time .? 
—  han,  der  var  vant  til  at  faa  ethvert  Ønske 
opfyldt. 

Han  sprang  op  fra  Lejet;  men  da  han 
traadte  ud  i  Husets  Søjlegaard,  paakom  der 
ham  en  Gysen.  Flisegulvet  var  vaadt  af  Natte- 
duggen,  og  Luften  syntes  ham  mere  end  almin- 
delig kølig. 

Men  den  for  S^-dboere  ejendommelige  Kuld- 
skærhed vendte  han  strax  om  og  tog  en  Kappe 
over  sig. 

Maanen  stod  højt  paa  Himlen;  den  oplyste 
de  to  Sider  af  Søjlegaarden,  medens  de  to  andre 
hvilede  i  dyb  Skygge.  Komeon  gik  igjennem 
et  Rum,  hvor  nogle  Slavinder  sov.  Ad  denne 
Vej  kunde  han  gjennem  en  Række  Værelser, 
hvis  Døre  kun  vare  lukkede  med  Forhæng, 
trænge  ind  til  Aglaia,  hvis  Kammer  ud  til 
Søjlegaarden  var  lukket  med  en  Dør.  Da 
han  intet  Fodtøj  bar,  traadte  han  ganske  lyd- 
løst ind. 

Værelset  var  oplyst  af  en  mat  brændende 
Sølvlampe.  Den  stod  paa  en  høj  Stage  af  Erts, 
der  var  stillet  ved  Hovedenden  af  den  Løjbænk, 
paa  hvilken  Aglaia  hvilede. 

Skjønt  det  under  hin  milde  Himmelegn  var 
Brug  at  sove  fuldstændig  afklædt  med  en  tynd 
Klædning  over  sig,  havde  den  unge  Jomfru  dog 
af  Fr}'gt  for  et  natligt  Besøg  ikke  aflagt  den 
fine  Chitonion. 

Hun  slumrede  med  Ansigtet  vendt  mod 
Lampen.  Hovedet  hvilede  paa  den  venstre 
Arm,  og  da  Skuldren  som  Følge  deraf  var 
løftet,  havde  Agraffen  ved  Tøjets  Stramning 
aabnet  sig.  Den  ærmeløse  Klædning  var  gleden 
ned  om  hendes  Ryg  og  Barm,  saa  at  næsten 
hele  Overdelen  af  hendes  Legeme  var  blottet. 

Maanen  skinnede  ind  gjennem  Vindues- 
aabningens  tynde  Flor,  og  dens  Straaler  blan- 
dede sig  med  Lampelyset  til  et  mildt,  blaaligt 
Skjær.  Hele  Rummet  var  opfyldt  af  Blomster- 
duft, og  fra  Slyngplanterne  om  Husets  Piller 
havde  en  Gren  med  to  fuldt  udsprungne  Roser 
listet   sig   ind    under  Vinduets  Forhæng.     Uden 

for  lød  af  og  til  en  let  Susen  i  Træernes  Løv; 
men  i  Værelset  selv  var  der  saa  tyst,  at  en 
Myg  hørtes  summe  omkring  Lampen,  snart 
nærmere  og  snart  fjærnere. 

Denne  Stilhed  og  Fred  var  ikke  uden  Ind- 
flydelse paa  Komeon.  Havde  hans  Sanser  talt, 
da  han  sprang  op  fra  Lejet,  var  der  nu  op- 
staaet  andre  Følelser  hos  ham. 

Han  traadte  hen  foran  Løj  bænken  og  be- 
tragtede længe  og  ufravendt  den  slumrende 
Aglaia.  Det  dæmpede  Lysskjær,  der  opfyldte 
Værelset,  lagde  som  et  Trylleslør  over  hende. 
Der  var  en  ubeskrivelig  Renhed,  en  stræng 
jomfruelig  Kyskhed  udbredt  over  dette  blæn- 
dende Kvindelegeme,  som  ved  Stillingens  ube- 
vidste Ynde  fik  et  næsten  barnligt  Præg.  Jo 
mere  Komeon  beundrede  Aglaias  fine  Træk, 
desto  tydeligere  følte  han,  at  en  saadan  Pige 
maatte  have  noget  ædlere  og  bedre  at  skjænke 
end  et  Øjebliks  flygtig  Lyst. 

Skjønt  han  kun  en  kort  Stund  havde  talt 
med  hende,  forstod  han  allerede,  at  hendes 
ualmindelige  Skjenhed,    som    daglig  var    bleven 

-  75  — 


MAGTHAVEREN    PAA    RHODOS. 


lovprist  af  unge  og  gamle,  —  langt  fra  at  gjøre 
hende  overmodig  eller  forfængelig,  —  havde 
øvet  en  forædlende  Indflydelse.  Den  havde 
lært  hende  at  vaage  over  sig  selv  og  havde 
givet  hende  en  rolig  Værdighed  i  alt,  hvad  hun 
foretog  sig.  Om  hun  end  havde  mistet  noget 
af  Ungdommens  lette  Sind  og  glade  Sorgløshed, 
havde  hun  til  Gjengjæld  vundet  i  tidlig  Moden- 
hed. Han  tvivlede  intet  Øjeblik  om,  at  hun 
var  klog,  besindig,  paalidelig  i  al  sin  Færd  og 
tro  som  Guld.  Der  var  hos  denne  alvorlige 
Pige  noget  beslægtet  med  hans  eget  stolte 
Sind,  og  han  kunde  næsten  med  en  Broders 
Øje  betragte  hendes  skjære  Nøgenhed  og  følge 
Barmens  svulmende  Bevægelse,  —  det  eneste, 
som  viste,  at  der  var  Liv  i  denne  af  Træthed 
overvældede  Skikkelse. 

Han  rørte  sagte  ved  Aglaias  Arm,  og  da 
han  fandt  den  kold,  tog  han  hendes  Overklæd- 
ning, den  prægtige  Purpurhimation,  fra  den 
Stol,  hvor  hun  havde  lagt  den,  og  bredte  den 
forsigtig  ud  over  hende. 

Men  i  det  han   slog  Kappen  om  sig  for  at 

gaa,  indtraf  der  en  af  de  smaa  Tilfældigheder, 
som  saa  ofte  gribe  uventet  ind.  1  Kvasten  paa 
hans  Overklædning  var  der  efter  Skik  og  Brug 
skjult  en  lille  Vægt  for  at  gjøre  det  lettere 
at  kaste  Fligen  af  Kappen  over  Skulderen. 
Denne  Vægt  traf  i  Svinget  den  høje  Stage, 
som  bar  Sølvlampen,  og  fra  det  trufne  Malm 
udgik  der  en  Klang,  som  i  Nattens  Stilhed 
lød  stærk  nok  til  at  bringe  Aglaia  til  at  fare 
op  af  Søvne. 

I  nogle  Øjeblikke  stirrede  den  unge  Pige, 
siddende  paa  Kanten  af  Lejet,  maalløs  og  ube- 
vægelig paa  Komeon.  Derpaa  rejste  hun  sig 
og  holdt  den  hvide  Chitonion  op  for  sin  Barm. 
Hun  var  bleg,  hendes  Øjne  lynede,  og  hendes 
Læber  dirrede  af  indre  Oprør. 

»Du  her  —  i  denne  Stund!«  stammede 
hun,  »er  det  den  Gjæstfrihed  ~  den  Beskjt- 
telse  —  Du  har  lovet  mig!  Velan  da,  jeg  har 
hørt  hin  Uslings  Raad.  Jeg  er  i  din  Magt,  — 
men  ét  skal  Du  forud  vide.  Min  Moder  har, 
fra  jeg  var  Barn,  lært  mig  at  agte  og  ære  den 
uplettede    Jomfrustand.      Jeg    vil    aldrig    leve    i 

Skjændsel!  Den  Dag,  jeg  maatte  foragte  mig 
selv,  vilde  blive  min  sidste  Ingen  skulde  holde 
min  Haand  tilbage! 

Komeon  betragtede  med  Forbavselse  den 
unge  Jomfru.  Hun  var  lige  saa  skjøn  i  sin 
Vrede  som  tidligere  i  sin  fjendske  Ro. 

I  den  Stemning,  han  befandt  sig,  forsmaaede 
han  imidlertid  at  retfærdiggjøre  sig.  Han  pegede 
blot  i  Tavshed  paa  den  prægtige  Himation, 
han  havde  udbredt  over  hende. 

Aglaia  bemærkede  den  og  syntes  at  studse. 
Men  inden  hun  var  kommen  sig  af  sin  For- 
undring, havde  Komeon  grebet  hendes  Haand, 
tr}'kket  et  Kys  paa  den  og  bortfjærnet  sig  lige 
saa  lydløst,  som  han  var  kommen. 

Det  var  den  samme  Hyldest,  som  den  gamle 
Kong  Priamos  havde  vist  Amazonernes  Dron- 
ning. Det  var  i  hine  Dage  en  saa  sjælden, 
næsten  uhørt  Æresbevisning,  at  Aglaia  næppe 
vidste,  hvad  hun  skulde  tro.  Hun  satte  sig, 
forvirret  og  rødmende,  paa  Kanten  af  Lejet. 
Hun  vilde  have  anset  dette  Haandkys  for  en 
Haan,   dersom  hun  ikke  havde  læst  Agtelse  og 

Beundring  i  det  Blik,  hvormed  Komeon  tog  Af- 
sked med  hende. 

Hun  følte  sig  endnu  gjennemtrængt  af  de 
mest  modstridende  Følelser,  da  hun  med  ét 
hørte,  at  der  blev  Travlhed  i  Huset.  Der  lød 
Klirren  af  ^"aaben,  Raslen  af  Skjolde  og  den 
gungrende  Lyd  af  Lanser,  som  bleve  stødte 
imod  Gaardens  Fliser.  Komeons  Stemme,  — 
hun  kjendte  den  allerede,  —  uddelte  nogle  korte 
Befalinger. 

Derefter  lød  der  taktfaste  Trin  forbi  Siden 
af  Huset.  Trinene  toge  Vejen  hen  imod  den 
med  Olietræer  beplantede  Plads,  hvor  Kilden 
og  Marmorsæderne  befandt  sig. 

For  ikke  at  forraades  af  sin  Skygge  satte 
Aglaia  Lampen  paa  Gulvet,  bag  et  lille  Skab, 
derpaa  gik  hun  hen  til  Vinduet  og  tittede  ud 
bag  det  klare  F'orhæng. 

Hun  saa'  Fakkelskin  spille  hen  over  Pladsen 
og  blande  sig  med  det  blege  Maanehs.  Der- 
paa nærmede  Komeon  sig,  ledsaget  af  et  Par 
fakkelbærende  Slaver,  i  Spidsen  for  en  Snes 
kariske  Krigere. 

Han  bar  en  blank  Sølvhjælrn,  som  tindrede 
i  det  røde  Lys,  og  paa  den  venstre  Arm  havde 
han  et  trekantet  Skjold ,  paa  hvilket  der  saas 
en  Rose,  Øen  Rhodos's  Mærke. 

Aglaias  Øjne  fulgte  med  hemmelig  Be- 
undring den  unge  glimrende  Kriger. 

Han  og  hans  Folk  toge  Vejen  over  Pladsen 
hen  imod  Marmortrappen. 

Inden  Komeon  steg  ned  ad  dens  Trin, 
vendte  han  sig  halvt  om  og  saa'  op  mod  Huset. 

Aglaia  blev  blussende  rød,  skjønt  hun  vidste, 
at  hun  ikke  kunde  opdages  uden  fra. 

Hun  saa'  ved  Fakkelskinnet  Komeon  og 
hans  Folk  stige  ned  til  den  lille  Vig  og  gaa  om 
Bord  i  en  Baad  for  derefter  at  ro  over  til  Byen. 

Aglaia  følte,  at  det,  saaledes  som  Sagerne 
stode,  ingenlunde  var  uden  Fare  for  Komeon 
at  overnatte  i  Staden.  Hun  fulgte  med  Øjnene 
Baaden ,  indtil  den  landede  hinsides  Bugten, 
hvorpaa  Faklerne  forsvandt  gjennem  Porten  paa 
et  af  Ringmurens  Taarne. 

Den  unge  Pige  tog  Sølvlampen  op  fra 
Gulvet  og  stillede  den  atter  paa  den  høje  Erts- 

stage;  derefter  satte  hun  sig  paa  Kanten  af 
Løjbænken. 

Var  Komeons  Bortgang  sket  for  hendes 
Skyld }  Hun  kunde  ikke  tvivle  derom.  Det  var  en 
Afbigt  for  hans  Besøg  i  den  sildige  Time,  en  tavs 
Forsikring  om,  at  hun  trygt  og  uden  Fare  for 
at  blive  forstyrret  kunde  overlade  sig  til  Hvilen. 

Aglaias  Barm  svulmede  af  en  hidtil  ukjendt 
Sindsbevægelse.  Det  var  en  Følelse  saa  miFd, 
saa  forunderlig  betagende,  at  hun  fik  Taarer  i 
Øjnene  og  stak  Haanden  ind  paa  sit  Bryst  for 
at  dæmpe  Hjærtets  Slag. 

Saaledes  sad  hun  en  Stund.  Alt  var  atter 
blevet  ganske  stille.  Det  susede  let  i  Løvet 
uden  for,  og  Nattergalen  slog  i  Buskene  paa 
Klippeskrænten 

Men  da  hun  rejste  sig  for  efter  Sædvane 
at  aftage  det  sidste  Klædningsstykke,  inden 
hun  lagde  sig  til  Ro,  foregik  der  et  pludseligt 
Omslag  hos  hende.  De  Følelser,  der  opf\ldte 
hendes  Brj'st,  vare  saa  forunderlig  bedaarende, 
at  den  stolte  Jomfru  beg\ndte  at  fatte  et  Slags 
Mistillid  til  sig  selv. 

Var  hans  Haandkys  og  hans  natlige  Bort- 
gang da  saa  store  Ting,  at  hun  med  ét  skulde 
føle  sig  lyksalig  til  Mode,  ja  som  forvandlet  til 
en  ganske  anden? 

Hendes  Stolthed  oprørtes. 

»Fader!«  mumlede  hun  halv  højt,  i  det 
hun  lod  den  lette  Chitonion  falde,  »i  hvor  Du 
end  er,  saa  hør  mig!  .  .  .  Kom,  —  kom  og  be- 
skyt mig!« 

Og  da  Lampen  var  slukket,  tilføjede  hun 
med  bævende  Læber: 

»Beskyt  mig  mod  mig  selv!« 


VIL 
En  Samtale. 


Et   Par  Dage  efter  indtraf  der  et  Budskab, 
som  vakte  almindelig  Bevægelse  i  Byen  Rhodos. 
Thalpios  ilede  strax  ud  til  Komeon. 

Han  traf  denne  siddende  paa  et  af  Marmor- 
sæderne ved  Kilden,  i  Færd  med  at  skrive  paa 
en  Voxtavle 

Næppe  fik  Komeon  Øje  paa  Thalpios,  før 
han  slog  ad  ham  med  Haanden. 

»Du  kommer  for  silde«,  sagde  han,  »jeg 
kjender  Budskabet. « 

»Da  troede  jeg  dog  at  have  de  flinkeste 
Spejdere,«   svarede  Thalpios  ikke  lidet  krænket. 

»Der  er  noget,  som  er  bedre  end  Spejdere.« 

»Og  det  er.-*« 

»Sand  Hengivenhed  ...  En  af  Leukos's 
Folk  har  i  den  sidste  Kamp  slaaet  sig  igjennem 
Karernes  Rækker  Saaret,  som  han  var,  ilede 
han  til  Leukos's  Moder  og  fortalte  hende,  at 
Sønnen  med  nogle  faa  af  sine  Mænd  har 
maattet  ty  til  Alteret  i  Zeus  Atabyrios's  Tempel. 
Leukos's  Moder  har  været  her  og  bedt  om 
Naade  for  sin  Søn.« 

»Og  Du  har  svaret.?  .  .  .« 

>At  Sagen  ikke  var  min,  men  hele  Sty- 
relsens.   Hvad  de  fleste  raade  til,  vil  jeg  gjøre.« 

En  Time  efter  vare  Magthaverne  forsamlede 

hos  Komeon.  Den  snedige  Thalpios  talte  for 
milde  Forholdsregler,  men  paa  en  saadan  Maade, 
at  han  egentlig  tog  Ordet  for  en  Dødsdom. 
Han  var  »en  fredelig  Mand«,  som  ikke  tragtede 
nogen  Borger  efter  Livet.  Sandt  nok  var  Leukos 
den  farligste  Folkefører  af  alle,  og  saa  længe 
han  var  til,  kunde  de  herskende  Slægter  aldrig 
vente  Fred,  —  men  man  kunde  jo  forvise  ham 
fra  Øen  og  dømme  ham  til  Dødsstraf,  hvis 
han  atter  indfandt  sig. 

Flere  af  de  andre  talte  i  samme  Retning. 

Da  rejste  Komeon  sig  og  tog  Ordet.  Han 
mindede  om,  at  Leukos  have  svoret  paa  at  føre 
Striden  mod  de  herskende  Slægter  til  Ende, 
og  Leukos  var  ikke  den,  der  brød  en  Ed.  For- 
viste man  ham,  vilde  han  vende  tilbage  og 
rejse  Opstand  paa  en  anden  Kant  af  Øen.  Ét 
maatte  man  vel  vide.  Her  kæmpedes  en  Kamp 
uden  Naade,  —  han  eller  vi,  var  Spørgsmaalet. 
Desuden  bød  den  simpleste  Statskunst  at  be- 
nytte den  belejlige  Stund  til  at  fjærne  den 
kariske  Statholder  og  den  kariske  Besætning. 
»Rhodos    for    Rhodierne      burde    nu    være    det 

hemmelige  Løsen.  Naar  Leukos  var  falden, 
vilde  de  herskende  Slægter  vel  forstaa  at  hævde 
deres  Plads,  og  naar  det  gjaldt  om  at  rense 
Øen  for  Karerne,  vilde  de  let  faa  Folket 
med  sig. 

»Men«,  vedblev  han  og  knipsede  en  gul 
Orm  af  sin  prægtige  Overklædning,  »for  ikke 
at  opirre  Folket  er  det  bedst  at  gjore  Leukos's 
Død  saa  lidet  opsigtvækkende  som  muligt. 
Findes  han  dræbt  i  Nærheden  af  Templet,  vil 
man  tro,  at  han  har  søgt  at  flygte  og  er  bleven 
ombragt  af  Vagten.  Ingen  vil  tage  videre  For- 
argelse deraf. 

Thalpios  klappede  i  Hænderne  og  udbrød 
i  Lovtaler  over  Komeons  vise  Raad.  Hvor 
gjærne  han  end  havde  villet  frelse  Leukos,  maatte 
han  dog  bøje  sig  for  den  djbere  Indsigt.  Og- 
saa  de  andre  gave  deres  Samstemning  til  Kjende, 
og  Leukos's  Skæbne  syntes  afgjort. 

Dog  var  Sagen  ikke  dermed  til  Ende. 

Den  gamle  Skafferske  Melantho  kjendte 
Leukos's  Moder  og  havde  fra  sit  Udbur  været 
Vidne    til    hendes    Taarer   og    Rønner,    da    hun 

—  S^  — 


MAGTHAVERKN    PAA    RHODOS. 


bad  om  Naade  for  sin  Søn.  Skaffersken  for- 
stod sig  ikke  paa  Statskunst;  hun  saa'  i  alt 
dette  kun  to  Ting,  en  trøstesløs,  fortvivlet  Moder 
og  en  af  Folket  elsket,  uforfærdet  Søn,  som 
kunde  frelses,  naar  blot  Komeon  vilde. 

Melanthos  Stilling  var  saa  underordnet, 
at  det  ikke  faldt  Magthaverne  ind  at  be- 
kymre sig  om,  hvad  hun  saa'  eller  hørte.  Hun 
havde  saaledes  fra  sit  Udbur,  som  var  halvt 
skjult  bag  Løvet,  uhindret  kunnet  styre  sin 
kvindelige  Nysgjerrighed.  Hun  havde  ogsaa 
nøje  fulgt  Forhandlingerne  om  Leukos,  og  om 
der  end  var  et  og  andet,  som  ikke  var  hende 
klart,  havde  hun  dog  godt  forstaaet,  at  der  var 
fattet  Beslutning  om  hans  Død. 

Efter  den  strænge  Irettesættelse,  hun  havde 
faaet  for  sin  Indblanding  i  Tærningspillet,  vovede 
hun  ikke  selv  at  vende  sig  til  sin  Herre. 
Men  til  Trods  for  sin  høje  Alder  var  hun  dog 
Kvinde  nok  til  at  have  bemærket,  at  der  i  den 
sidste  Tid  var  kommet  en  ny  Magt  i  Huset.  Af 
den  Maade,  hvorpaa  Komeon  spurgte  om  alt, 
hvad  der  angik  Aglaia,    forstod  den  gamle,    at 

der  ikke  her  var  Tale  om  en  slet  og  ret  Frille. 
Alt  tydede  snarere  paa,  at  den  skjønne,  ædel- 
baarne  Jomfru  en  Dag  kunde  blive  Herskerinde 
i  Huset.  Den  gamle  Skafferske  havde  derfor 
fra  første  Færd  vist  hende  den  største  Ærbødig- 
hed og  søgt  at  vinde  hendes  Gunst. 

Til  Gjengjæld  stolede  hun  nu  paa  hendes 
Mellemkomst. 

Da  Melantho  var  helt  opfyldt  af  sit  Æmne, 
faldt  det  hende  ikke  vanskeligt  at  vække  Aglaias 
Deltagelse  for  Leukos's  Moder.  Den  varmt- 
følende unge  Pige  havde  jo  endog  tidligere  af 
egen  Drift  søgt  at  formaa  sin  Fader  til  at  drage 
til  Byen  for  at  stifte  Fred  og  Forsoning.  Hun 
gav  ogsaa  for  saa  vidt  efter  for  Melanthos 
Overtalelser,  at  hun  lovede  at  gjøre,  hvad  hun 
kunde. 

Det  næste,  som  den  gamle  foretog  sig,  var 
at  lade  sin  Herre  se  et  Glimt  af  hendes  hvide 
Haar  og  lange  Støttestav  over  Buskene.  Som 
hun  ventede,  kaldte  han  paa  hende  og  spurgte 
til  Aglaia. 

»Jeg  kommer  fra  Jomfruen,«   lød  den  gamles 

Svar.  Hun  er  gaaet  ud  i  Haven  for  at  se  til 
Blomsterne.« 

Hinsides  Bygningen  var  der  paa  den  ujævne 
Grund  anlagt  en  Have,  hvis  sjældneste  Væxter 
efter  hin  Tids  Skik  vare  plantede  nærmest  ved 
Huset. 

Der  hen   begav  Komeon  sig. 

I  det  han  drejede  om  Hjørnet  af  Bygningen, 
fik  han  strax  Øje  paa  Aglaia.  Staaende  i 
Skyggen  bag  Huset  var  hun  paa  Kvindevis  i 
Færd  med  at  pleje  Blomsterne.  Hun  afbrød 
visne  Kviste,  opbandt  nedhængende  Grene  og 
vandede  Planterne  ved  Hjælp  af  en  smagfuld 
Lerkande,  som  hun  satte  fra  sig  paa  Jorden. 
Den  unge  Pige  stod  halvt  bortvendt  fra  Komeon; 
hun  anede  ikke,  at  hun  blev  iagttagen,  og  der 
var  noget  saa  tiltrækkende  ved  hendes  stille 
Syslen,  at  Komeon  uvilkaarlig  blev  staaende 
bag  de  Buske,  som  skjulte  ham  for  hende. 

Aglaia  bar  den  Dag  sin  hvide  Dragt,  som 
hun  havde  faaet  tilbage  fra  Skafferskcn.  Hun 
gjorde  nu  et  andet  Indtryk  paa  Komeon  end  i 
den  stive  Pragtklædning.      Han  syntes,    at  hun 

saa'  friskere  og  mere  indtagende  ud,  og  hvad 
han  havde  savnet  hos  den  smukke,  alvorhge 
Pige,  —  en  vis  kvindehg  Tillokkelse,  skikket 
til  at  vække  Lidenskab,  den  fandt  han  nu  i 
langt  højere  Grad,  end  han  havde  ventet.  Det 
hvide  Baand,  hun  bar  om  Haaret,  fremhævede 
ikke  alene  Hovedets  ædle  Form,  men  Ansigts- 
trækkenes ungdommelige  Ynde,  og  den  ærme- 
løse, neden  til  opskaarne  Chiton  forundte  ham 
en  farlig  Frihed  til  at  følge  enhver  Bevægelse 
af  de  fint  svulmende  Lemmer  og  til  at  overtyde 
sig  om,  at  Aglaia  foruden  sin  regelmæssige 
Skjønhed  besad  hint  unævnelige  Tr}ileri,  som 
mere  end  al  Skjønhed  formaar  at  bedaare  en 
Mand  og  bringe  Hjærtet  til  at  banke  med  hur- 
tigere Slag. 

Den  Henr}kkelse,  Komeon  følte  ved  at  be- 
lure Aglaia  under  hendes  Syslen  med  Blomsterne, 
forekon:  ham  dog  næsten  som  et  hemmeligt 
Ran  fra  den  unge  Pige.  Hans  Hjærte  hen- 
droges  saa  stærkt  til  hende,  at  der  i  dette  Øje- 
blik opstod  en  bydende  Trang  hos  ham  til  at 
tiistaa,  hvad  han  havde  forbrudt.      Med   al  den 

Frejdighed,  der  laa  i  hans  stolte  Sind,  traadte 
han  frem  og  gik  hge  hen  til  hende. 

Aglaia  saa'  ham  komme  og  betragtede  ham 
med  et  hurtigt  Blik.  Han  bar  den  Dag  en  hvid 
Overklædning  uden  andre  Prydelser  end  to 
smalle  blaa  Bræmmer.  Han  saa'  mindre  glim- 
rende ud,  end  hun  hidtil  havde  set  ham,  men 
til  Trods  for  Simpelheden  i  hans  Dragt  var  den 
Statelighed,  der  var  udbredt  over  ham,  ikke 
mindre  end  sædvanlig. 

»Aglaia,«  sagde  han,  »Du  maa  høre  mig, 
—  høre  mig  med  velvilligt  Sind. 

Den  unge  Pige  rødmede  let.  Det  var  første 
Gang,  han  havde  kaldt  hende  ved  Navn. 

Hun  svarede  med  et  tavst  Nik. 

»Vid  da,«  tog  Komeon  Ordet,  »jeg  har 
forbrudt  mig  imod  Dig  .  .  .  mere  end  Du  kan 
tro  .  .  .  næsten   mere,  end  jeg  vover  at  tilstaa.« 

Og  nu  fortalte  han  hende  hurtig  og  med 
lav  Stemme  om  Drikkelaget,  om  Thalpios's  Lov- 
prisning af  hendes  Skjønhed  og  om  det  skjændige 
Tærningspil,  ja  han  glemte  ikke  en  Gang  at 
gjentage  den  gamle  Skafferskes  Advarsel. 

Medens  Komeon  talte,  var  Aglaia  bleven 
meget  bleg.  Hun  trykkede  Haanden  mod  sin 
Barm,   og  hendes  Øjenbr}'n  droge  sig  sammen. 

Da  Komeon  tav,  fæstede  hun  sine  store 
blaa  Øjne  paa  ham  med  et  isnende  Blik,  men 
der  kom  ikke  et  Ord  over  hendes  Læber. 

Komeon  indsaa,  at  hans  Sag  var  tabt. 

»Ak!«  tilføjede  han  med  dæmpet  Stemme, 
»hvorledes  forklare  Dig  dette?  Du  — en  Kvinde 
—  forstaar  det  ikke.  Men  Vinen  —  det  nye 
ved  Tingen  —  Thalpios's  indsmigrende  Tale  — 
alt  rev  mig  hen!  Jeg  var  overmodig,  letsindig 
.  .  men  tro  mig,  Jomfru,  jeg  er  ikke  ond!« 

Han  søgte  at  gribe  Aglaias  Haand;  men 
hun  trak  den  koldt  til  sig. 

»Uhørt!  .  .  .  skjændigt!«  mumlede  hun.  »Og 
min  Fader,  min  stakkels  Fader,  som  med  For- 
tvivlelse i  Hjærtet  drager  fra  det  ene  Slave- 
marked til  det  andet,  uden  at  vide,  hvor  han 
skal  søge  ...  o  nej ,  nej ,  han  vil  aldrig  tilgive 
Dig!  aldrig!« 

Ogsaa  Komeon  var  bleven  bleg. 

»Aglaia,«   tog  han  Ordet,  og  hans  Tale  lod 

forunderlig  dæmpet  og  sørgmodig,  »jeg  har  be- 
gaaet  stor  Uret  imod  Dig  —  større  maaske, 
end  den  kan  tilgives.  Men,  ved  Helios,«  ved- 
blev han  med  stigende  V^arme,  »dersom  jeg  var 
hos  Dig  —  paa  din  Faders  Landgaard  —  skulde 
jeg  villig  blotte  min  Ryg  og  lade  mig  hudflette 
af  dine  Slaver,  indtil  Du  selv  bød  dem  standse. 
Jeg  vil,  jeg  maa  vinde  din  Tilgivelse!  Hvad 
byder  Du  mig  at  gjøre.''« 

Den  unge  Pige  tav.  Krænkelsens  Taarer 
løb  ned  over  hendes  Kinder. 

Hun  udstrakte  sin  Arm  og  pegede  i  den 
Retning,  hvorfra  Komeon  var  kommen. 

Gaa!      sagde  hun  koldt.     »I  denne  Stund 
kan  jeg  ikke  tale  med  Dig.« 

Komeon  adlød.  Han  havde  aldrig  følt  sig 
saaledes  til  Mode.  De  simple  Ord,  Aglaia 
havde  sagt  om  sin  Fader,  havde  mere  end  alt 
andet  ladet  ham  erkjende  hele  Omfanget  af 
hans  L'ret. 

Men  inden  han  endnu  havde  naaet  Hjørnet 
af  Huset,  faldt  det  Aglaia  ind,  at  hun  havde  lovet  at 
tale  Leukos's  Sag,  og  at  der  ingen  Tid  var  at  spilde. 

Hvor  nødig  hun  end  vilde,  maatte  hun  kalde 
Komeon  tilbage. 

I  det  han  atter  nærmede  sig,  saa'  hun  ufra- 
vendt paa  ham.  Dersom  der  i  dette  ØjebHk 
havde  været  det  ringeste  Spor  af  dulgt  Hoveren 
i  hans  Ansigt,  vilde  hun  have  følt  sig  dobbelt 
krænket.  Men,  som  det  syntes,  bestod  Komeon 
Prøven  ,  thi  Aglaia  traadte  et  Par  Skridt  frem, 
og  med  en  Stemme,  der  endnu  bævede  af  indre 
Bevægelse,  sagde  hun : 

»Komeon,  jeg  tilgiver  Dig.  Ogsaa  jeg  har 
noget  at  bede  om.  Dog,«  —  tilføjede  him 
hurtig,   —    »ikke  for  mig  selv. 

Og  dermed  rakte  hun  Komeon  Haanden. 

Han  skyndte  sig  at  gribe  denne  fine  Haand, 
der  kom  ham  i  Møde  som  Pant  paa  Fred  og 
Forsoning. 

»Aglaia,«  udbrød  han,  »jeg  vidste  det  —  Du 
er  lige  saa  god  som  skjøn!« 

Uden  for  Døren  ud  til  Haven  stod  der  to  Stole. 
Han  satte  den  ene  hen  i  Skyggen,  hvor  Aglaia 
havde  syslet  med  Blomsterne,  og  tog  selv  Plads 
paa  den  anden. 

—  9.>   — 


MAGTHAVEREN    PAA    RHODOS. 


De  to  sammenlænkede  italiske  Vindspillere, 
som  havde  hørt  hans  Stemme,  kom  ud  af 
Døren  og  lagde  sig  ved  hans  Fødder,  den  ene 
med  Hovedet  paa  den  anderfs  Hals. 

Aglaia  tog  sin  hvide  Overklædning,  som 
laa  paa  en  Stenbænk  foran  Huset,  og  indhyllede 
sig  i  den.  Derpaa  satte  hun  sig  lige  over  for 
Komeon,  i  det  hun  saa'  ned  ad  sig  og  rettede 
paa  sin  Klædnings  Folder. 

Komeons  Øjne  forlode  ikke  den  unge  Pige. 
Imedens  han  ventede  paa,  at  hun  skulde  tage 
Ordet,  bøjede  han  sig  let  ned  over  Armen  paa 
sin  Stol  og  legede  med  den  ene  Vindspillers 
Øre.  Den  anden  løftede  strax  Hovedet  og  borede 
sin  fine  Snude  ind  i  Komeons  Haand. 

Rundt  om  var  der  stille  og  fredeligt.  Der 
var  ikke  en  Sk}'  paa  Himlen;  Svalerne  kvidrede 
i  Luften,  og  Bierne  summede  om  Blomsterne. 
Der  var  næppe  et  Blad,  der  rørte  sig. 

Ingen  skulde  have  troet,  at  der  her  skulde 
forhandles  om  et  Menneskes  Liv  eller  Død. 

»Komeon,«  tog  Aglaia  alvorlig,  næsten  høj- 
tidelig Ordet,   »jeg  vil  gaa  i  Forbøn  for  Leukos. 

Jeg  véd,  at  hans  Moder  har  været  her  .  .  .  der 
tales  ikke  om  andet  i  Huset.« 

Komeon  løftede  Hovedet  og  holdt  op  at 
lege  med  Hundene. 

Aglaia  vedblev: 

»De  sidste  Ord,  jeg  vexlede  med  min  Fader, 
drejede  sig  om  Stridighederne  paa  Øen.  Han 
kom  netop  hjem  fra  en  Rejse  og  fortalte  mig 
om  den  Fare,  der  truede  Leukos.  —  Da  ud- 
brød jeg:  Fader,  Du  er  selv  af  ædel  Byrd,  — 
drag  til  Staden ,  tal  Magthaverne  til  Rette  .  .  . 
Lad  Blodet  blive  sparet,  og  stift  Fred  og  Enig- 
hed paa  V'or  skjønne  0! 

»Og  din  Fader.?  .  .  .  hvad  svarede  han.?« 

»Magthaverne  have  haarde  Hjærter  og  døve 
Øren!  .  ..  Jeg  kan  sige  Dig,«  tilføjede  hun,  »at 
Fader  ser  en  saa  stor  Uret  hos  de  fornemme 
Slægter,  at  hans  Sind  næsten  kunde  drive  ham 
til  at  stille  sig  i  Spidsen  for  Folket.« 

»Ej,  ej!«  udbrød  Komeon  bittert,  en  Mand, 
som  ved  Byrd  og  Slægtskab  tilhører  os!« 

Aglaia  indsaa',  at  hun  paa  denne  Vis  ikke 
vilde  komme  til  Maalet. 

Heste  og  at  bruge  Vaaben;  men  der  er  meget 
andet  .  .  . « 

Den  unge  Pige  tav. 

Komeon  saa'  spørgende  paa  hende. 

»Hvad  skal  jeg  svare ?&  udbrød  Aglaia,  i 
det  hun  i  henrivende  Forvirring  saa"  sig  om  ti! 
alle  Sider.  En  Mand  vil  aldrig  forstaa  det! 
Hvor  véd  Du,  hvad  en  Moder  og  en  Datter 
tale  om  i  Kvindeboligen,  medens  de  spinde 
eller  væve  ved  Lampen  i  de  stille  Aftentimer  .  .  .« 

»Lad  høre!«  sagde  Komeon,  i  det  han 
smilede  over  Pigens  Ivrighed. 

»Vel  an  da!    jeg  skal  prøve  derpaa.      Men 

først  maa  Du  vide,    at  min  Moder  havde  været 
meget  smuk  .  .  .« 

Det  viser  hendes  Datter.-' 

Aglaia  lod  sig  ikke  forstyrre. 

»Min  Moder  havde  som  ung  talrige  Bejlere ; 
de  kom  til  hendes  Hjem  fra  alle  Kanter  af  Øen. 
Men  den  Gang,  —  det  betroede  hun  mig,  — 
var  hun  opfyldt  af  en  stadig  Uro.  Snart  frygtede 
hun  for  ikke  at  tækkes  dem,  som  hun  syntes 
vel  om;  snart  var  hun  bange  for  at  behage  dem, 
hun  ikke  kunde  lide.  Kort  sagt,  hun  henførte 
den  Gang  alt  til  sig  selv.  Som  alle  unge  Sjæle 
higede  hun  efter  Lykken,  men  fandt  den  ikke. 
Senere ,  da  hun  blev  hjemført  af  min  Fader, 
—  da  hun  fik  et  stort  Hus  at  styre,  tusende  Ting 
at  skjøtte,  Børn  og  voxne,  fri  og  ufri  at  sørge 
for,  —  saa  glemte  hun  at  tænke  paa  sig  selv, 
saa  glemte  hun  at  søge  L>-kken  ...  og  se! 
da  ophørte  af  sig  selv  den  stadige  Uro  og  Frygt, 
da  gik  det  hende  som  de  salige  Guder,  —  hun 
havde  ingen  Ønsker  mere.     Hun  var  lykkelig! 

Og  den  smukke  Pige  smilede  ved  Tanken 
om  Moderens  Ord. 

»Derfor,«  tilføjede  hun,  »plejede  min  Moder 
at  sige:  Lev  for  andre,  saa  lever  Du  for  Dig 
selv!« 

Komeon  studsede. 

»Pige, -  sagde  han,  »Du  taler  besynderlige 
Ord  .  .  .  Jeg  véd  ikke  ret,  om  jeg  tbrstaar 
Dig  .  .  .  Men  tror  Du,  at  man  kan  styre  en 
Stat,  som  man  kan  st3Te  et  Hus,  —  alene  ved 
Godhed  og  Omsorg  .  .  .  Ved  Zeus,  en  skjøn 
Drom!« 

Aglaia  løftede  sine  Øjne  op  paa  ham. 
Og  hvorfor  en  Drøm?«  spurgte  hun.  »Kan 
en  Magthaver  ikke  være  en  Fader  for  sit  Folk? 
Kan  der  ikke  herskes  ved  Mildhed  lige  saa 
godt  som  ved  Frygt?  .  .  .  Fejlener,  at  Herskerne 
ikke  bekymre  sig  om  de  jævne  Borgere,  —  de 
tænke  kun  paa  sig  selv!  Levede  og  virkede 
de  for  hine,    vilde  de  —  bedre  end  paa  nogen 

vandret  i  Mørke,  og  hvem  man  viser  et  fjærnt 
Lys  .  .  .  men,  o  Guder,«  tilføjede  han  langsomt, 
»hvor  er  det  dog  fjærnt,  fjærnt,  —  jeg  véd  ikke, 
om  jeg  nogen  Sinde  vil  naa  det  .  .  .« 

Han  hensank  i  dybe  Tanker.  Saaledes 
sad  han  en  Stund ;  thi  Aglaia  vogtede  sig  vel 
for  at  forstyrre  ham. 

Da  løftede  han  med  ét  Hovedet. 

'Og  Leukos.?«  spurgte  han  med  et  bittert 
Smil,    »hvad  skal  jeg  gjøre  ved  ham.?« 

»Han    er   jo    udholdende,    klog   og    modig 

—  gjør  ham  til  din  Ven!« 

Dette   Raad    kom    saa    uventet    og    syntes 
Komeon  saa  urimeligt,  at  han  brast  i  Latter. 
»Han,  Fiskehandleren,  i  hvis  Bod  der  stinker, 

—  min  Ven!« 

Og  han  lo  paa  ny. 

Aglaia  trak  Øjenbrynene  sammen  og  rejste  sig. 

Komeon  rejste  sig  ligeledes.  Han  var  bleven 
helt  alvorlig. 

»Pige,-  sagde  han,  »Du  véd  ikke,  hvad 
Fjendskab  er  imellem  Mænd.  Du  kjender  ikke 
Leukos.« 

Aglaia  saa'  ham  frejdig  ind  i  Øjnene. 

»Vel  sandt!«  svarede  hun,  »men  ét  véd 
jeg  dog.  Ved  Godhed  kan  man  tæmme  selv 
den  vilde  Panther,  —  tæmme  den,  saa  den 
glemmer,  at  den  har  Tænder  og  Kløer.  Hvorfor 
skulde  Du  da  ikke  kunne  tæmme  Leukos,  naar 
Du  kun  ret  vilde  ?« 

Komeon  tav;    han  syntes  at  tænke  sig  om. 

Et  Øjeblik  efter  sagde  han : 

»Ét  vil  jeg  gjøre  for  Leukos.  Om  to  Dage 
samles  Øens  St>aelse  atter,  —  indtil  den  Tid 
vil  jeg  give  ham  Frist.  Maaske  er  han  da  villig 
til  at  gaa  ind  paa  saadanne  Vilkaar,  at  han 
kan  beholde  Livet.« 

Og  dermed  slog  han  sin  Kappe  om  sig 
og  forlod  Aglaia. 

Hun  sendte  ham  til  Afsked  et  taknemmeligt 
Blik.  Det  glædede  hende,  at  hun  dog  havde 
vundet  en  lille  Frist  for  Leukos.  Hun  anede 
kun  lidet,  hvor  store  Folger  denne  Frist  .skulde 
drage  efter  sig. 

VIII. 
Antheas  og  hans  Hær. 


Aftenen  efter  Aglaias  Bortførelse  kom  Antheas 
med  den  af  ham  lejede  Baad  til  Kreta.  Fra 
Havnestaden  Amnisos  begav  han  sig  til  den 
allerede  paa  Homeros's  Tid  betydelige  By  Knosos. 
Der  blev  strax  lagt  Mærke  til  den  rige  fremmede, 
som  medførte  flere  Slaver,  og  man  undrede 
sig  over,  at  han  —  uden  at  bese  Zeus-Mindet 
eller  Idomeneuss  eller  Meriones's  Grave  — 
strax  begav  sig  til  Slavemarkedet,  hvor  han 
dog  ikke  syntes  at  finde,  hvad  han  søgte. 
Derfra  drog  han  til  Lyttos  og  Arkadia.  Men 
nu  fløj  Rygtet  forud  for  ham;  det  fortalte,  at 
en  rig  Rhodier,  en  Mand  af  Øens  ædleste  Slægter, 
var  kommen  til  Kreta  for  at  gjøre  Indkjøb  af 
Slavinder,  og,  som  rimeligt  var,  kappedes  Slave- 
handlerne om  at  anbefale  sig.  De  sendte  ham 
Ilbud  i  Møde,     og   da   der    blandt    deres  Varer 

altid  nævnedes  skjønne  helleniske  Jomfruer, 
bortførte  fra  Kysterne  af  Lilleasien  og  Øerne, 
blev  Antheas  lokket  fra  Sted  til  Sted,  indtil 
han  havde  besøgt  Øens  ti  Slavemarkeder,  og, 
saa  vidt  det  stod  i  menneskelig  Magt,  over- 
bevist sig  om  ,  at  Aglaia  ikke  fandtes  paa 
Kreta. 

Disse  Undersøgelser  havde  taget  Tid.  Der 
var  forløbet  tolv  Dage,  inden  Antheas  atter 
landede  ved  sin  Hjemstavn  paa  den  vestlige  Del 
af  Rhodos. 

Næppe  var  dette  sket,  før  den  unge  Knos, 
som  Aglaia  havde  vundet  for  sig  paa  den 
natlige  Sejlads,  ilede  til  ham  og  bragte  ham 
hendes  Ring. 

•   Antheas    gjenkjendte    den    øjeblikkelig     og 
spurgte  aandeløs,  hvor  hans  Datter  var  ført  hen. 

»Til  et  prægtigt  Landhus  ved  det  inderste 
af  Bugten  ved  Rhodos,«  svarede  Knøsen.  »Det 
tilhører  Komeon,   Eumelos's  Søn  « 

Antheas  blegnede.  Ved  Tanken  om,  at 
Aglaia  i  tolv  Dage  havde  været  hjælpeløs 
overladt   til  sig  selv,    forbandede  han  sin  Rejse 

til  Kreta.  Der  paakom  ham  en  kvælende 
Fornemmelse,  og  han  skar  Tænder  af  Raseri. 
Det  var  aabenbart  for  silde  at  tænke  paa 
Redning;  der  var  kun  tilbage  at  tage  blodig 
Hævn. 

Efter  at  have  affærdiget  Knøsen  med  en 
rundelig  Belønning  og  med  Løfte  om  at  staa 
ham  bi,    lod  han  sin  Broder  Straton  kalde. 

Han  fortalte  ham    alt. 
Straton,«   sagde  han  derpaa  med  et  lynende 
Blik,   »jeg  stiller  mig  i  Spidsen  for  Folket  imod 
Magthaverne.     Ved  Zeus,    denne  Niddingsdaad 
skal  blive  deres  sidste!« 

Den  følgende  Morgen  brød  han  med  de 
fleste  af  sine  fri  og  ufri  Mænd  op  til  Mnasyrion, 
den  nærmeste  lille  By.  Da  man  der  saa'  den 
væbnede  Skare  nærme  sig,  frygtede  man  for 
et  Overfald  af  Melas's  Bande  eller  af  Magt- 
haverne. I  sin  Skræk  tændte  man  Baal  oven  over 
Stenbruddene  i  Gramytis  Bjærget,  og  Beboerne 
fra  Omegnen  ilede  til. 

Antheas  havde  imidlertid  faaet  Indbyggerne 
beroligede.     Han  lod  nu  deres  ældste  sammen- 

kalde,  og  underen  stærk  Tilstrømning  af  Hyrder, 
Jægere,  Landboere  og  Fiskere  fra  Omegnen 
henvendte  han  Ordet  til  Forsamlingen.  Antheas 
var  alt  for  ordknap  til  at  være  egentlig  veltalende. 
Men  hans  Had  til  Undertrykkerne  og  det  Sinds- 
oprør, som  Aglaias  Skæbne  havde  fremkaldt 
hos  ham,  gav  hans  Ord  Kraft  og  Vægt.  Da 
han  talte  om  Magthavernes  Krænkelser  af  Bor- 
gernes Hustruer  og  Døtre,  lød  der  Trusler  og 
vilde  Skrig  fra  Tilhørerne,  og  da  han  med 
bævende  Stemme  skildrede  den  Forsmædelse, 
der  var  overgaaet  ham  selv  ved  hans  eneste 
Datters  voldelige  Bortslæbning,  da  var  intet 
Øje  tørt,  ingen  Læbe  tavs,  men  alle,  unge  og 
gamle,  raabte  enstemmig,  at  de  vilde  hjælpe 
ham  til  hans  Ret  og  drage  med  ham  til  Rhodos 
for  at  straffe  de  skyldige  og  gjøre  Ende  paa 
Voldshandlingerne  paa  Øen. 

Da  Antheas  den  følgende  Morgen  drog  videre, 
var  hans  lille  Skare  voxet  til  det  tredobbelte. 
Han  omgik  nu  det  store,  til  Dels  skovklædte 
Atabyrios  Bjærg,  hvis  vældige  Kalkstensklipper 
han    lod    ligge   til  højre;    derpaa  drog  han  over 

en  gold  Slette  med  enkelte  mindre  Højder  og 
lagde  Vejen  gjennem  et  Dalstrøg  med  en  yppig 
Plantevæxt  af  Myrther,  Laurbærroser  og  andre 
blomstrende  Buske,  som  fjldte  Luften  med  Vel- 
lugt. Omgivne  af  Haver  med  Figen-  og  Olje- 
træer  laa  her  tre,  fire  Smaabyer,  som  hver  for  sig 
bidroge  til  at  forøge  hans  Styrke.  Rygtet  fløj 
stadig  forud  for  ham,  og  alle  Vegne  blev  han 
hilset  som   en  ventet  Befrier. 

Desto  mere  undrede  det  ham  at  finde  alle 
Døre  lukkede,  da  han  ikke  langt  fra  Damatria 
kom  forbi  en  fem,  sex  usle  Hytter.  Der  hvilede 
en  uhyggelig  Dødsstilhed  over  dette  Sted ;  der 
hørtes  ikke  den  ringeste  Lyd,  hverken  af  Tale, 
Sang  eller  Arbejde.  Ikke  en  Haand  rørte  sig, 
intet  Ansigt  kom  til  Syne,  og  dog  vare  Hytterne 
utvivlsomt  beboede;  thi  i  Støvet  uden  for  dem 
saas  der  friske  Fodspor.  Pludselig  fo'r  der  en 
Gysen  af  Modb\delighed  gjennem  Antheas. 
Over  et  Par  store  Stenblokke  var  der  henlagt 
en  lang  Stang,  som  endte  i  en  Jærnkrog.  Ved 
Synet  af  dette  Redskab  forstod  han  alt.  Rønnerne 
vare   beboede    af  spedalske,    og  Stangen  tjente 

—  105  — 


MAGTHAVEREN    PAA    RHODOS. 


til  at  række  dem  deres  Føde.  Thi  i  Damatria 
som  paa  enhver  blot  af  nogle  Hundrede  Mennesker 
beboet  Plet  fandtes  der  den  Gang,  ligesom  endnu 
den  Dag  i  Dag,  ti,  tolv  eller  flere  ulykkelige, 
der  vare  Ofre  for  Spedalskhed  og  maatte  fjærnes 
fra  de  andre  Beboere.  Dette  skrækkelige  Onde, 
—  et  uhelbredeligt  Udslæt,  ved  hvilket  de  an- 
grebne undertiden  kunde  blive  aldeles  ukjende- 
lige,  i  det  de  fik  et  saakaldt  »Løvehoved«,  — 
hjemsøgte  vel  især  Østerlandene,  navnligPalæstina 
og  Syrien,  men  udstrakte  dog  allerede  i  Oldtiden 
sine  Ødelæggelser  selv  til  de  sundeste  af  de 
helleniske  Øer  ved  Asiens  Kyst. 

Antheas  og  hans  Folk  skyndte  sig  i  Tavshed 
forbi  dette  uheldsvangre  Sted,  hvor  Smitten  lurede 
som  en  usynlig  Fjende. 

Fra  Jalysos  rykkede  den  lille  Hær  hurtig 
mod  sit  Maal;  den  havde  nu  en  fortræffelig  Vej 
for  sig,  dannet  af  et  Slags  simpel  Mosaik  af 
Rullesten  og  Smaaskjærver  af  forskjellige  Farver. 
Jo  mere  Antheas  nærmede  sig  Rhodos,  desto 
større  var  den  Begejstring ,  hvormed  han  blev 
modtagen.     Han  var  kjendt  som  en  fast,  bestemt 

Og  dygtig  Mand,  og  den  Ro,  han  bevarede  i 
sin  Ulykke,  var  vel  skikket  til  at  indg}'de  Tillid. 
Ved  hans  Taler  til  Folket  brød  det  længe  ulmende 
Had  til  Undertrykkerne  overalt  ud  i  lys  Lue; 
overhovedet  forstod  han  godt,  hvilke  Strænge 
han  skulde  anslaa  for  at  vinde  nye  Tilhængere. 
Ikke  faa  rige  og  ansete  Mænd,  hvis  Bedrift  led 
ved  Tilstanden  paa  Øen,  sluttede  sig  beredvillig 
til  ham,  og  da  hans  Sag  overalt  fandt  Venner, 
havde  han  ingen  Vanskelighed  ved  at  under- 
holde og  forpleje  sine  Folk. 

I  hine  Dage  fandtes  der  kun  faa  banede 
Veje;  Forbindelsen  mellem  de  enkelte  Dele  af 
den  skovrige  og  bjærgfulde  0  var  saaledes  meget 
mangelfuld. 

Som  Følge  heraf  vidste  Komeon  endnu 
intet  om  Antheas's  Fremrykning.  Han  var 
optagen  af  de  Ting,  der  laa  ham  nærmest. 
Natten  efter  at  Aglaia  var  gaaet  i  Forbøn  for 
Leukos,  tilbragte  han  søvnløs  paa  sit  Leje.  Han 
tænkte  paa  den  skjønne  Jomfru,  der  paa  en  saa 
sælsom  Maade  var  bleven  indfort  i  hans  Hus, 
og  som,    alene  og  værgelos,    havde  forstaaet  at 

indgyde  ham  lige  saa  megen  Agtelse  som  Be- 
undring-. Han  mindedes  ethvert  af  de  Øjeblikke, 
hvori  han  havde  set  hende:  hendes  fjendske  Ro 
ved  Ankomsten,  hendes  kyske  Harme,  da  hun 
overraskedes  om  Natten,  hendes  dybe  Krænkelse 
over  Tærningspillet,  hendes  Syslen  med  Blom- 
sterne og  den  mærkelige  Samtale,  der  paafulgte. 
Han  troede  at  se  hende  for  sig  i  den  simple, 
l}'se  Dragt,  med  det  hvide  Baand  om  Haaret, 
de  skjønne,  regelmæssige  Træk,  de  blaa,  al- 
vorlige Øjne  og  den  ædle  Ro  i  Lader  og  Be- 
vægelser. 

»Ved  Eros,'  udbrød  han  henrj'kt,  »det  er 
som  en  Gudinde! 

Han  troede  endnu  at  høre  hendes  rene, 
lidt  d\be  og  alvorlige  Stemme.  Hvor  havde 
hun  dog  med  faa  Ord  givet  ham  de  begaaede 
Fejlgreb  at  forstaa!  Ganske  vist.  Magthaverne 
havde  kun  betragtet  alt  med  egen  Fordel  for  Øje; 
ingen  af  dem  havde  bek\mret  sig  om,  hvad 
Folket  tænkte  eller  følte.  Det  stod  mere  og  mere 
klart  for  Komeon,  at  en  Stat  maatte  kunne 
styres  paa  en  hel  anden  Vis,    naar  der  blot  var 

—  loS  — 


ANTHEAS    OG    HANS    HÆR. 

gjensidig  Tillid.  Men  Folket  maatte  da  se  op 
til  sine  Styrere  og  højagte  dem.  Han  mindedes 
med  Blu  Hegesilochos  og  Thalpios,  der  kun 
havde  brugt  deres  høje  Stilling  som  Middel  til 
at  tilfredsstille  deres  Lyster. 

»Ak!;  mumlede  han  ved  sig  selv,  »var  jeg 
blot  uden  Medstyrere,  skulde  alt  blive  anderledes! 
Pigen  har  aabnet  mine  Øjne  for  Sandhed  og  Ret, 
—  gid  det  blot  ikke  er  for  silde  !< 

Og  atter  troede  han  at  se  Aglaia  for  sig  i 
al  hendes  Skjønhed  med  de  dejlige,  fint  run- 
dede Lemmer  forraadte  af  den  doriske  Dragt. 
Han  gjentog  halv  højt  det  smukke  homeriske 
Vers : 

Der  er  dog  intet  i  Verden  saa  glædeligt,   intet  saa  herligt. 
Som  naar  en  Mand  og  en  Kvinde,  der  hjærtelig  elske  hinanden, 
Leve  tilsammen  i  Hus,  til  Ærgrelse  for  deres  Fjender, 
Men  deres  Venner  til  Fryd,    og  dem  selv  fortrinlig  til  Ære. 

I  næste  Øjeblik  lagde  der  sig  dog  som  en 
Skygge  over  hans  Ønsker  og  Forhaabninger. 
Han  følte,  at  Menneskets  Skæbne  ikke  spindes  af 
Traade  fra  den  ene  Dag  til  den  anden,  men  at  de 

fleste  af  Traadene  vise  langt  tilbage  i  Tiden, 
længere,  end  Tanken  kan  følge  dem.  Han  for- 
bandede sin  Stolthed,  som  Thalpios  havde  ført 
sig  til  Nytte  ved  at  dynge  alt  Had  for  strænge 
Forholdsregler  paa  hans  Hoved.  Thi  hvad  havde 
han,  Komeon,  vel  bekymret  sig  om,  hvad 
Mængden  tænkte?  Nu  følte  han  Betydningen 
af  alles,  selv  den  ringestes  Dom.  Og  ved  Tanken 
om  Antheas,  som  han  paa  en  saa  skammelig 
Maade  havde  krænket,  indsaa  han  først  ret, 
hvor  lidet  han  havde  at  haabe,  og  i  det  han 
stirrede  mørkt  hen  for  sig,    mumlede  han : 

»For  silde!    for  silde!« 

Og  som  om  Skæbnen  selv  bekræftede  hans 
Ord,  lød  der  ovre  fra  Byen,  hinsides  Bugten, 
en  uhyggelig  Støj  som  af  en  stor  Menneske- 
mængde i  Oprør. 

Komeon  sprang  op  og  traadte  hen  til  Vindues- 
aabningen. 

Som  Følge  af  Husets  Beliggenhed  paa 
Skrænten,  kunde  han  fra  dette  Sted  se  ned  i 
Rhodos's  Gader. 

Uagtet    det    endnu   var    meget    tidligt    paa 

Dagen,  saa'  han  Mængden  stimle  sammen  paa 
Fisketorvet  ved  Havnen.  „  Paa  Bymuren  og  i 
dens  Taarne  var  der  til  hans  store  Forundring 
intet  Steds  karisk  Vagt  at  se,  og  langt  borte, 
ved  den  yderste  af  Byens  Havne,  syntes  der  at 
foregaa  mærkelige  Ting.  De  fem  store  Skibe, 
som  havde  bragt  den  kariske  Besætning  til  Øen, 
laa  ikke  længer  rolig  paa  Land  i  deres  Skure, 
men  vare  satte  i  Vandet  og  trukne  hen  til 
Indskibningsstedet.  Her  mylrede  det  af 
Mennesker,  og  til  Trods  for  Afstanden  glim- 
tede det  af  og  til  som  af  blanke  Lanser  i 
Solskinnet. 

»Hvad  er  der  dog  sket?«  sagde  Komeon 
ved  sig  selv. 

Da  bemærkede  han,  at  en  af  hans  egne 
Baade  skyndsomst  roede  ind  i  Vigen  ved  Foden 
af  Skrænten.  Kort  efter  lød  der  ilsomme  Trin 
op  ad  Marmortrappen  og  hen  over  Pladsen  foran 
Huset. 

Komeon  gjenkjendte  i  den  kommende  en 
af  Slave-Opsynsmændene  fra  hans  Bolig  inde 
i  Byen. 

Da  Opsynsmanden  fik  Øje  paa  sin  Herre, 
raabte  han : 

»Antheas  fra  Monolithos  rykker  imod  Byen 
med  en  hel  Hær;  han  er  kun  et  Par  Timers  Vej 
her  fra,  —  Karerne  indskibe  sig,  —  Leukos  er 
kommen  tilbage,  og  hele  Staden  er  i  Bevæ- 
gelse .  .  .« 

Det  var  tre  Ulykkesbudskaber  paa  én 
Gang. 

Men  langt  fra  at  segne  under  Vægten  blev 
Komeon  atter  sig  selv. 

Han  udsendte  Ilbud  i  alle  Retninger  og 
sammenkaldte  Medlemmerne  af  Øens  Styrelse 
til  et  Møde  i  et  usselt  Vinudsalg  uden  for 
Byen. 

Da  alle  vare  samlede  her,  raadede  han  til,  at 
der  af  Magthavernes  Slægtninge  og  Tilhængere 
oprettedes  en  Skytsvagt,  forstærket  med  alle  de 
Slaver,  som  man  troede  at  kunne  lide  paa. 
Efter  Karernes  Rømning  var  denne  Foranstalt- 
ning lige  frem  nødvendig  under  det  herskende 
Had  til  de  fornemme  Slægter.  Dernæst  foreslog 
han   at   besætte  en  nærliggende  Borg  paa  Lille- 

Atabyrios  Højsletten.  Her  kunde  Øens  Styrelse 
vel  holde  sig,  indtil  der  kom  Hjælp  fra  Byerne 
paa  Fastlandet.  Men  Borgen  maatte  sættes 
paa  Krigsfod  og  i  Løbet  af  Dagen  forsynes  med 
Levnedsmidler;  der  var  derfor  ingen  Tid  at 
spilde. 

Under  disse  store  og  alvorlige  Bekymringer 
glemte  Komeon  dog  ikke  Aglaia.  Samme  Aften 
havde  han  en  Samtale  med  hende  i  det  Værelse, 
der  vendte  ud  til  Haven  bag  hans  Hus.  Blæsten 
susede  i  Træerne  uden  for,  og  Ertslampen,  der 
stod  paa  en  høj  Trefod,    flammede  ustadig. 

Komeon  laa,  træt  af  Dagens  Sindsbevægelser 
og  Anstrængelser,  halv  udstrakt  paa  en  Løj  bænk, 
og  Aglaia  sad  lige  over  for  ham  i  sin  simple 
hvide  Dragt.  Ved  hendes  Fødder  laa  de  to 
hvide  italiske  Vindspillere,  som  i  den  sidste 
Tid  havde  set  mere  til  Aglaia  end  til  deres 
Herre. 

Komeon  havde  med  faa  Ord  fortalt  den 
unge  Pige,  hvad  der  var  sket,  og  ved  at  høre 
om  Antheas's  Fremrykning  mod  Byen,  var  hun 
vexelvis  bleven  rød  og  bleg. 

»Vi  maa  skilles,«  sagde  Komeon  til  sidst. 
Der  kommer  onde  Dage,  da  hvert  Øjeblik 
kan  gjælde  Liv  eller  Død.  Selv  maa  jeg  forlade 
Huset,  men  jeg  raader  Dig,  Aglaia,  til  at  blive 
her  under  min  gamle  Skafferskes  og  mine  øvrige 
Husfolks  Varetægt.  Enten  véd  din  Fader,  hvor 
Du  er,  eller  ogsaa  vil  han  snart  erfare  det. 
Og  han  vil  da  søge  Dig  her.  Lov  mig  derfor, 
at   Du  vil  blive  i  mit  Hus.« 

Aglaia  lovede  det. 

»Endnu  ét!«  tog  Komeon  atter  i  en 
sørgmodig  Tone  Ordet.  »Det  er  vel  ikke 
Tid  at  tænke  paa  Brudefærd,  men  skulde  der 
komme  lysere  Dage,  skulde  det  lykkes  mig  at 
vinde  din  Faders  Tilgivelse,  —  sig  mig,  o  Aglaia, 
vilde  Du  da  blive  glad  eller  bedrøvet,  naar 
jeg  bad  ham  skjænke  mig  Dig  til  Hustru.?  .  .  .« 

Komeon  havde  ved  disse  Ord  rejst  sig. 
Aglaia  ligeledes. 

Han  tog  hendes  Haand  og  saa'  hende 
forskende  ind  i  Ansigtet. 

Den  smukke  Pige  rødmede  let.  Men  uden 
Spor  af  Forvirring  løftede  hun    sine  store,    blaa 

øjne  op  paa  ham  med  et  Blik  fuldt  af  trofast, 
inderlig  Hengivenhed. 

Som  beruset  af  Lykke  sluttede  Komeon 
hende  i  sine  Arme  og  trykkede  et  langt  Kys 
paa  hendes  Læber. 

Derpaa  forlod  han  Værelset. 

De  to  smaa  Vindspillere  rejste  sig  og  sprang, 
ligesom  lykønskende,    op  ad  Aglaia. 


IX. 
Oprøret. 


Da  Borgerne  samme  Dags  Morgen  be- 
væbnede strømmede  hen  til  Fisketorvet,  hvor 
Leukos's  Hus  laa,  aabnede  en  gammel  Kone 
ved  Støjen  sin  Husdør  og  spurgte,  hvad  der 
var  paa  Færde. 

»Véd  Du  det  ikke,  gamle?«  svarede  en 
Skibsdreng.     »Leukos  er  kommen  tilbage!« 

»Han  var  jo  omringet  af  Karerne  i  Zeus 
Templet,«  indvendte  Konen  vantro.  »Hvorledes 
er  han  da  undsluppen?« 

»Han  har  vel  i  Nattens  Mørke  sneget  sig 
forbi  den  kariske  Vagt,  €  bemærkede  en  bekjendt 
Vaabensmed. 

»Eller  de  naadige  Guder  have  vist  ham  en 
Løngang  under  Templet,«  ytrede  en  hykkelsk 
Ofiferpræst  og  Orakeltyder. 

»Stille!«  raabte  flere  Stemmer,  der  er 
Leukos  selv  .  .  .  han  vil  tale !  • 

Ved  disse  Ord  opstod  der  et  ubeskriveligt 
Røre  blandt  Mængden. 

Alles  Øjne  rettede  sig  mod  et  lille,  uanseligt 
Hus,  hvori  der  i  umindelige  Tider,  fra  Fader  til 
Søn,  var  drevet  Fiskehandel. 

Foran  Huset  befandt  der  sig  en  Stenkumme, 
over  hvilken  der  var  lagt  et  Par  Brædder. 
Paa  disse  stod  Leukos,  støttet  til  en  tyk  Knippel, 
saa  at  han  med  sin  halve  Højde  ragede  op 
over  Mængden. 

Det  var  en  lille,  firskaaren  Mand  paa  fyrre- 
tyve   Aar    med    graasprængt    Haar    og    Skjæg, 

buskede  Øjenbryn  og  et  tvært  Udtryk  i  det 
vejrslagne  Ansigt.  Paa  Hovedet  bar  han  en 
vældig  Jærnhjælm  med  en  bred,  ombukket  Rand 
og  en  høj  Kam,  prydet  med  en  Busk  Hestehaar, 
—  et  sandt  Uhyre  af  en  Hovedbedækning. 
Hans  Bryst  og  Ryg  beskyttedes  af  et  fedtet 
Læderpanser,  af  hvilket  hans  senefulde  Arme 
stak  frem.  Skjold  og  Sværd  havde  han  lagt 
fra  sig  for  ved  Hjælp  af  Knippelen  at  stige  op 
paa  Stenkummen. 

Han  plirrede  med  Øjnene  mod  Solen,  og 
uden  saa  meget  som  at  hilse  med  Haanden 
takkede  han  Borgerne  for,  at  de  vare  ilede  til 
med  Vaaben. 

»Men,«  sagde  han,  >•!  havde  ikke  behøvet 
at  møde  nær  saa  mange,  —  nu  have  vi  jo  kun 
Eupatriderne,   de  velbaarne,    at  kæmpe  med.« 

»Sig  os,  Leukos,«  raabte  en  Stemme  blandt 
Folket,   »hvorledes  er  Du  undsluppen? - 

»Ved  Zeus,  ganske  simpelt,«  svarede  Leukos, 
og  han  gjorde  et  lille  Ophold  for  at  tygge  paa 
sit  Løg 

Leukos    tyggede    altid   Løg.      Det    var    en 

Vane  fra  hans  Fiskebod,  rimeligvis  for  at  for- 
drive den  ilde  Lugt  med  en  endnu   stærkere. 

Imedens  Leukos  tyggede,  klarede  det  op 
til  et  Smil  paa  hans  skjæggede  Ansigt.  Manden 
var  ikke  uden  et  vist  Lune,  af  den  Art,  som 
gjør  Indtryk  paa  Mængden. 

»Venner!«  sagde  han,  enhver  af  jer,  store 
og  smaa,    kjender  jo  noget  til  Lopper.?  .  .  .'< 

Dette  Spørgsmaal  kunde  ikke  rettes  til  en 
Forsamling  af  Sydboere  uden  at  vække  en 
umaadelig  Latter. 

»Godt!«  vedblev  Leukos,  »naar  I  kjende 
disse  Smaadyr,  saa  vide  I,  hvad  de  gjøre,  naar 
de  se  to  Fingre  efter  sig.« 

»De  springe!«  raabte  Hundreder  af  Stemmer. 
»Væk  er  de  ! « 

»Nu  vel!  da  jeg  ved  Daggry  kiggede  ud 
af  Templet  i  Skoven,  havde  Karerne  gjort  lige- 
som Lopperne,  væk  var  de!  .  .  .  Men  jeg  saa' 
ikke  de  Fingre,  der  var  efter  dem.  Jeg  gik  da 
med  mine  Folk  til  Byen.  Her  var  Bymuren 
og  Portene  forladte,  —  ikke  en  karisk  Hjælm 
eller   Lanse   at    se!    Da   kom    der   en  Baadfører 

fra  den  yderste  Havn  og  fortalte  mig,  at  Karerne 
vare  i  Færd  med  at  indskibe  sig  .  .  .  Det  var 
altsaa  et  stort  Spring,  de  gjorde,  —  et  Spring 
fra  Øen  til  Fastlandet.  Men  jeg  undrede  mig 
højlig;  thi  endnu  saa'  jeg  ikke  saa  meget  som 
Skyggen  af  de  Fingre,    der  var  efter  dem.« 

»Hvad  var  det  da?«    raabte  flere  Stemmer. 

»Giv  Tid!«  svarede  Leukos.  »For  lidt  siden 
kom  en  af  mine  Kunder  fra  Omegnen  til  mig. 
Han  fortalte,  at  Magthaverne  havde  krænket 
Antheas  fra  Monolithos  ved  at  bortføre  hans 
eneste  Datter.  Han  havde  da  stillet  sig  i  Spidsen 
for  Folket  og  drog  med  en  Hær  mod  Rhodos. 
I  Gaar  Aftes  stod  han  ved  Jalysos  neden  for 
Borgen  Or}'choma  og  kan  nu  ventes  hver  Time. 
Ser  I,  mine  Venner,  dette  har  den  kariske 
Statholder  faaet  Nys  om.  Han  kjender  sine 
Herskeres  Hensigter  .  .  .  Idrieus,  Pixodaros  og 
de  andre  Dynaster  ville  nok  ove  Indflydelse 
paa  Rhodos,  naar  det  kan  ske  for  godt  Kjøb 
ved  at  støtte  de  fornemme,  men  bringe  en  større 
Krigsmagt  paa  Benene  og  indlade  sig  paa  en 
lang  og  tvivlsom  Krig  mod  hele  Øens  Befolkning, 

—  det  vil  de  ikke.    Derfor  have  Karerne  klogelig 
rømmet  Marken,    da  Uvejret  trak  sammen.« 

»Men  hvad  vil  Du  gjøre  med  Antheas.''« 
spurgte  en  Stemme  iblandt  Mængden. 

»Ham  vil  jeg,  ved  Zeus,  modtage  som  den, 
der  gjør  fælles  Sag  med  mig.  Manden  har  lidt 
Uret    nok    til    at   være    oprigtig.      Og   naar   han 

—  skjønt  fornem  —    vil    Magthaverne    til   Livs, 
kan  vi  let  enes.« 

Det  øvrige  af  Dagen  tilbragte  Leukos  med 
at  danne  en   Vagt   af  Borgerne 

Uden  at  kjende  Komeons  Flan  indsaa  han 
strax,  at  Magthaverne  for  at  vinde  Tid  vilde  tage 
deres  Tilflugt  til  den  nærmeste  Borg  mellem 
Bjærgene  og  sætte  sig  fast  der.  Han  havde 
helst  bemægtiget  sig  dem  alle,  men  han  frygtede 
for,  at  hans  Stjrke  var  utilstrækkelig  dertil. 
Han  vendte  sig  da  forst  mod  Komeon,  hvem 
det  fremfor  alt  gjaldt  ham  om  at  faa  i  sin  Magt. 
Da  han  kjendte  hver  Sti  i  Omegnen  af  Byen, 
faldt  det  ham  ikke  vanskeligt  at  vælge  et 
Sted,  som  Komeon  maatte  komme  forbi  med 
sine  Folk. 


Det  var  et  Sted,  hvor  der  ved  Vejen  uden 
om  Bymuren  hævede  sig  to  smaa  Højder,  op 
ad  hvilke  der  strakte  sig  Vinplantninger.  Langs 
Vejen  selv  laa  der  lige  over  for  Ringmuren 
nogle  Huse  og  Haver,  og  paa  en  lille  fri  Plads 
mellem  Højene  hævede  der  sig  en  gammel 
Helligdom  for  Elektryone,  Helios's  Datter,  som 
særlig  dyrkedes  paa  Øen 

Der  var  saaledes  Mure,  Grøfter  og  Buske 
nok,  bag  hvilke  Leukos  kunde  skjule  sig  og 
sine  Folk.  Her  lagde  han  sig  den  følgende 
Morgen  i  Baghold  efter  at  have  udstillet  Vagt 
til  begge  Sider. 

Han  fik  ikke  længe  at  vente. 

Komeon,  for  hvem  der  ingen  Tid  var  at 
spilde,  kom  snart  til  S}'ne  ved  en  Omdrejning 
af  Vejen  i  Spidsen  for  en  tredive  til  fyrretyve 
Mand.  Paa  Hovedet  bar  han  en  Sølvhjælm, 
en  hvid  Kappe  flagrede  løst  om  ham,  paa  den 
venstre  Arm  havde  han  et  let  Skjold  med  en 
Rose,  Øens  Mærke,  og  i  den  højre  Haand  holdt 
han  et  kort  Sværd. 

Leukos,    som    stod    skjult    bag    nogle  Vin- 

ranker,  følte  en  kildrende  Fornemmelse  ved  at 
opdage ,  at  hans  egen  væbnede  Styrke  var 
over  dobbelt  saa  stor  som  Modstanderens: 

»Nu  har  jeg  ham!  mumlede  han  med  en 
Jægers  Glæde. 

Alt  var  stille.  Solen  brændte  paa  den 
smalle,  indesluttede  Vej ;  ved  en  Grøftekant  stod 
en  Ged  halvt  oprejst  og  nippede  Blade  af  en 
Tornebusk,  og  ude  over  Vejen  selv  forfulgte  to 
Sommerfugle  legende  hinanden. 

Ingen  skulde  have  troet,  at  her  lurede  Fare 
og  Død. 

Komeon  vilde  uden  videre  være  gaaet  i  Fæl- 
den, hvis  han  ikke  inde  mellem  Løvet  havde 
set  et  Par  Lansespidser  blinke  i  Solskinnet. 

Han  fik  næppe  Tid  til  at  vende  sig  om 
mod  sine  Folk  og  opmuntre  dem  med  et  Par 
Ord,  før  en  Pileregn    fløj  ud  fra  Busk  og  Krat. 

Ulykkeligvis  faldt  et  Par  af  Komeons  bedste 
Mænd.  Da  viste  Slaverne  deres  Trællesind ; 
de  kastede  deres  Vaaben  og  søgte  Skjul,  hvor 
de  kunde. 

Leukos  angreb  nu  med  sin  Overmagt  Lev- 

ningerne  af  den  lille  Flok,  og  Komeon  indsaa 
strax,   at  alt  var  tabt. 

»Følg  mig!«  raabte  han  til  et  Par  af  sine 
Mænd,  og  det  lykkedes  dem,  skjønt  med  Be- 
svær, at  hugge  sig  igjennem  i  Retningen  mod 
Elektryones  Helligdom. 

Men  paa  Vejen  der  hen,  segnede  den  ene 
til  Jorden,  ramt  af  en  Pil,  og  den  anden  blev 
haardt  saaret  i  Skuldren, 

Inden  for  Indhegningsmuren  om  Hellig- 
dommen havde  Leukos  opstillet  nogle  udvalgte 
Folk.  De  angreb  Komeon;  men  han  bødede 
for  sig  med  Skjoldet  og  brugte  saa  behændig 
sit  korte  Sværd,  at  han,  skjønt  truet  fra  begge 
Sider,  saarede  en  af  Angriberne  og  holdt  de 
andre  i  Afstand. 

Saaledes  naaede  han,  bestandig  kæmpende. 
Helligdommen,  ilede  op  ad  dens  Trin  og  t>'ede 
ind  i  det  Indre. 

Angriberne  stormede  efter  ham.  Nogle  af 
de  forreste  løb  allerede  op  ad  Templets  Trappe. 

Men  Leukos  kom  til  med  en  for  ham  ganske 
udsædvanlig  Hast. 

»Stands!«  raabte  han  barsk.  »Ingen  be- 
træde Templets  Forhal!  ingen  forfølge  den,  som 
er  flygtet  til  Altret!«  Derpaa  tilføjede  han  i 
en  ganske  anden  Tone:  »Frygt  ikke  for,  at  den 
smukke  Fugl  skal  undslippe!  I  Morges  havde 
han  mig;  nu  har  jeg  ham!  og  jeg  skal  vise 
baade  ham  og  Eder,  at  Leukos  holder  godt 
fast  .  .  .  Ser  I,  Mænd,  trænge  ind  i  Templet, 
maa  vi  ikke;  men  .  .  .  Helligdommen  er  gammel 
og  brøstfældig.  Hent  Stiger,  og  lad  os  se  Taget 
efter  .  ,  .  Skulde  der  falde  nogen  af  de  store 
Stenfliser  ned  i  det  Indre,  er  det  værst  for  dem, 
der  staa  neden  under.« 

En  vild  Jubel  modtog  disse  Ord. 

»Stiger!  .  .  .  skaf  Stiger!«  gjentog  flere 
Stemmer. 

Templet  var  ikke  synderlig  højt.  Der  be- 
høvedes kun  at  bindes  to  Stiger  sammen  for 
at  naa  op  til  det  øverste  af  Muren.  Nogle 
Øjeblikke  efter  var  Helligdommens  Tag  opfyldt 
af  en  urolig  og  støjende  Plob.  Der  var  ikke 
faa  Slaver  iblandt  Mængden,  og  nogle  af  dem 
havde,  medens  der  blev  hentet  Stiger,    forsynet 

sig  med  de  fornødne  Redskaber.  Snart  hørtes 
Klangen  af  Hakker  og  Brækjærn,  og  kort  efter 
styrtede  en  af  de  over  et  Par  Alen  lange  og 
mere  end  et  Spand  tykke  Stenfliser  drønende 
ned  i  det  Indre,  saa  at  Bygningen  rystedes  i 
sin  Grundvold.  Alt  gik  rask  fra  Haanden,  som 
naar  et  oprørt  Folk  arbejder  paa  at  rive  ned. 
Den  ene  Flise  fulgte  efter  den  anden,  og  det 
begyndte  at  blive  vanskeligt  for  Komeon  at 
undvige  paa  det  af  Grus  og  Stenbrokker  op- 
fyldte Gulv.  Gjennem  det  gabende  Hul  i  Taget 
saa'  han  kun  vilde,  ophidsede  Ansigter  og  travle 
Hænder,  som  arbejdede  paa  hans  Undergang. 
Ene  og  omgiven  af  Fjender  tvivlede  han  ikke 
om,  at  hans  sidste  Time  var  kommen.  Da  fik 
han  midt  i  Hoben  der  oppe,  mod  den  klare, 
blaa  Himmel  som  Baggrund,  Øje  paa  en  be- 
kjendt  Bueskytte  af  Byvagten,  der,  lænet  til  sit 
Vaaben,  den  Asketræs-Bue,  stod  og  saa'  til  ved 
Arbejdet. 

»Hold  inde!«  raabte  Komeon  pludselig  med 
saa  stor  M\ndighed  i  Tonen,  at  alle  Hænder 
standsede.    *}Qg  er  villig  til  at  dø,  men  jeg  vil 

ikke  lemlæstes,  ikke  knuses  som  en  Orm.  Ki- 
neas«,  vedblev  han,  henvendt  til  Bueskytten, 
»Du  har  Ord  for  at  være  den  flinkeste  Bue- 
skytte paa  Rhodos.    Vis  nu,  hvad  Du  formaar!« 

Dermed  lod  Komeon  Kappen  falde  og  stil- 
lede sig  frem  i  Dagslyset. 

Og  midt  under  Oprøret,  da  alle  Baand 
vare  løste,  lystrede  Bueskytten  den  Stemme, 
der  var  saa  vant  til  at  befale. 

Han  lagde  Pilen  paa  Strængen  og  tog  nøje 
Sigte. 

Alle  stode  tavse  og  forventningsfulde,  — 
der  var  saa  stille  som  ved  en  Ofring. 

Da  klang  Buestrængen.  Komeon  tog  sig 
til  Br}'"stet,  gjorde  en  besynderlig  Drejning  om 
sig  selv  og  styrtede,  uden  at  udstøde  en  Lyd, 
bag  over  hen  ad  Flisegulvet. 

Han  laa  død  paa  Stedet. 

Bueskytten  havde  hævdet  sit  Ry;  han 
havde  skudt  ham  i  Hjærtet,  ind  under  Bryst- 
benet. 

Da  Komeon  faldt,  lød  der  vilde  Skrig  fra 
dem,    som    paa   Taget    havde    været  Vidne    til 

hans  Død.  Disse  Skrig  besvaredes  af  lignende 
fra  de  Hundreder,  der  omgave  Templet.  Alle 
stormede  hen  mod  Helligdommen. 

>'Vi  vil  sé  ham!« 

»Vi  vil  sønderrive  hans  Legeme!« 

»Vi  vil  kaste  hans  Lemmer  for  Hundene!« 
lød  det  fra  de  rasende. 

Selv  Leukos  vilde  have  været  magtesløs 
mod  dette  Uvejr. 

Da  indtraf  der  noget  uventet,  som  drog 
Mængdens  Opmærksomhed  i  en  anden  Retning. 

Der  lød  pludselig,  ligesom  til  Svar  høje 
Raab  og  Skrig  fra  den  nærliggende  Port  paa 
Bymuren,  og  igjennem  den  nærmede  der  sig 
en  støjende  Folkehob,  i  hvis  Midte  der  saas  en 
Flok  bevæbnede,  som  slæbte  en  Fange  imel- 
lem sig. 

Der  syntes  at  herske  en  grænseløs  Forbit- 
relse mod  Fangen.  Mængden  hujede  og  skreg; 
af  og  til  overdængede  den  ham  med  Støv  og 
Smuds,  og  Vagten  formaaede  kun  med  Nød  at 
holde  den  ophidsede  Hob  tilbage. 

Da  Toget  kom  nærmere,  gjenkjendte  Leu- 

kos  Fangen,  til  hvis  Paagribelse  han  selv  havde 
udsendt  Folkene.  Det  var  Thalpios,  Medlem 
af  Øens  Styrelse.  Han  var  imidlertid  næsten 
ukjendelig;  hans  lange,  sorte  Haar  var  sammen- 
filtret af  Jord  og  Støv,  hans  Klæder  sønder- 
revne, og  den  ene  Tinding  blødte  af  et  let  Saar. 

I  dette  Optog  blev  han  slæbt  hen  for 
Leukos. 

»Hvad  skal  der  gjøres  med  ham?«  spurgte 
Vagtføreren. 

Leukos  gav  sig  Tid  med  Svaret. 

Han  stirrede  ufravendt  paa  Thalpios  uden 
at  aabne  Munden. 

Thalpios  slog  Øjnene  ned  og  begyndte  at 
ryste  over  hele  Legemet. 

»Usling!«  sagde  Leukos  foragtelig. 

Da  faldt  Thalpios  sin  Modstander  til  Fode 
og  søgte  paa  Knæene  at  slæbe  sig  hen  til 
ham.  Han  græd,  han  vred  Hænderne  og  frem- 
stammede halv  meningsløse  Ord.  Han  talte 
om  Folket  .  .  .  om  at  dele  med  det  .  .  .  om  at 
forlade  Øen.  Kort  sagt,  han  var  villig  til  alt, 
naar  han  blot  maatte  beholde  Livet. 


»Hvad  skal  der  gjøres  med  ham?«  gjentog 
Vagtføreren. 

»Styrt  ham  i  Afgrunden«,  sagde  Leukos. 
»Han  er  ikke  bedre  værd.« 


X. 
Ved  Dødslejet. 


Noget  senere  samme  Formiddag  nærmede 
Antheas  sig  Byen  med  hele  sin  Styrke.  Da 
han  ikke  nøje  vidste,  hvor  stor  den  kariske  Be- 
sætning var,  og  endnu  mindre  anede,  at  den 
var  i  Færd  med  at  rømme  Øen,  rykkede  han 
kun  med  den  største  Forsigtighed  frem,  i  det 
han  sendte  beredne  Spejdere  forud  for  sin  Hær. 

Med  en  Vejviser  ved  sin  Side  søgte  han 
selv  til  Hest  lige  hen  til  Komeons  Landhus, 
ikkun  fulgt  af  en  Flok  Ryttere,  omtrent  en  Snes 
Mand.    Hans  Broder  Straton  blev  imidlertid  til- 

bage  ved  Hæren  og  drog  i  en  vid  Halvkreds 
frem  mod  den  sydlige  Side  af  Byen. 

Spejderne  færdedes  allerede  lige  uden  for 
Stadens  Mure,  og  Antheas  kunde  saaledes,  da 
enhver  Plet  var  afsøgt,  i  Tryghed  følge  sit 
Hjærtes  Tilskyndelse,  som  først  og  fremmest 
drev  ham  til  Komeons  Hus. 

Og  dog  red  han  uvilkaarlig  langsommere, 
jo  mere  han  nærmede  sig  Bygningen.  Naar 
han  tænkte  paa  den  lange  Tid,  der  var  gaaet, 
frygtede  han  for,  at  Smerten  ved  Gjensynet  med 
Aglaia  vilde  blive  større  end  Glæden. 

Det  var  nær  ved  Middagstimen.  Huset 
laa  som  uddødt  i  den  brændende  Solhede. 
Antheas  lod  nogle  af  sine  Folk  blive  tilbage 
hos  Hestene  og  tog  de  øvrige  med  sig  til  den 
frie  Plads  foran  Huset.  Da  han  ingen  saa'  her, 
gik  han  alene  om  til  Bagsiden  af  Bygningen, 
hvor  den  lille  Have  laa. 

Her  fo'r  de  smaa  italiske  Vindspillere  gø- 
ende imod  ham.  En  hvidklædt  Kvinde  viste 
sig  i  Døren;  det  var  Aglaia. 

Ved    Svnet    af   Antheas    udstødte    hun    et 


VED    DØDSLEJET. 

Glædesskrig  og  fløj  ham  med  udbredte  Arme 
i  Møde. 

Men  Antheas  holdt  hende  ud  fra  sig  og 
stirrede  hende  forslcende  ind  i  Ansigtet. 

Aglaia  smilede. 

»Fader«,  sagde  hun,  »jeg  er  den  samme, 
som    da  jeg  blev  reven  fra  Dig.« 

Antheas  betragtede  hende  med  Opmærk- 
somhed. 

Da  løftede  Aglaia  sine  Øjne  op  til  ham 
og  hviskede: 

»Guderne  have  vendt  alt  til  det  bedste.« 

Ved  at  se  ind  i  disse  klare,  blaa  Øjne,  i 
hvilke  der  stod  at  læse,  at  de  aldrig  vare  blevne 
formørkede  af  en  ond  eller  uren  Tanke,  følte 
Antheas  sig  pludselig  opf}idt  af  en  saa  stor- 
mende Henr>'kkelse,  at  han,  den  ellers  saa  satte 
og  alvorlige  Mand,  med  begge  Hænder  greb 
Aglaia  om  Livet  og  løftede  hende  i  Vejret,  som 
om  hun  havde  været  et  lille  Barn.  Og  medens 
de  smaa  Vindspillere  gøede  af  alle  Kræfter, 
trykkede  han  hende  heftig  til  sit  Br}'st  og  bedæk- 
kede hendes  Pande,  Kinder  og  Læber  med  Kys. 

Da  han  atter  satte  hende  fra  sig,  løb  de 
klare  Taarer  ned  over  hans  Kinder. 

»Men  Komeon.?  .  .  .  «  sagde  han  med  en 
Rest  af  Tvivl.  »Tal,  fortæl!  .  .  .  skjul  intet 
for  mig.« 

Nu  skildrede  Aglaia  alt,  hvad  der  var 
hændet  hende.  Hun  omtalte  sin  Rejse  i  Baaden, 
sin  Ankomst  til  Komeons  Hus  og  sin  første 
Samtale  med  ham.  Kort  sagt,  hun  fortav  intet, 
ikke  en  Gang  Komeons  natlige  Besøg,  da  han 
som  Svar  paa  hendes  opbrusende  Harme  pegede 
paa  den  Klædning,  han  havde  udbredt  over 
hende. 

> Ved  Zeus!«  sagde  Antheas,  »han  er  bedre 
end  jeg  troede.« 

Men  da  Aglaia  atter  vilde  tage  Ordet,  lød 
der  raske  Trin  forbi  Huset. 

Antheas  gjenkjendte  i  den  kommende  en 
af  sine  flinkeste  Spejdere. 

»Hvad  er  der.?«  spurgte  han. 

»Jeg  har  været  inde  i  Byen« ,  lød  Svaret. 
»Der  er  sket  noget  uventet.  Leukos  har  over- 
rumplet  Komeon.      Magthaveren   maatte   flygte 

Og  ligger  nu  død  i  Elektryones  Helligdom, 
truffen  af  en  Pil.« 

Aglaia  udstødte  et  Skrig,  vaklede  og  seg- 
nede som  livløs  om  i  Faderens  Arme.  Hendes 
Øjne  havde  lukket  sig;   hun  var  dødbleg. 

Antheas  lod  Spejderen  tilkalde  et  Par  af 
Husets  Slavinder,  og  da  Aglaia  begyndte  at 
komme  til  sig  selv,  overgav  han  hende  til  deres 
Omsorg  og  lod  dem  føre  hende  ind  i  Huset. 

Et  Par  Timer  efter  var  det  store  Torv  i 
Staden  Rhodos  opfyldt  af  en  tavs  og  forvent- 
ningsfuld Mængde.  Det  mest  udsøgte  Mand- 
skab af  Antheas's  Folk  stod  opstillet  uden  for 
Buleuteriet,  Raadhuset.  Imellem  Søjlerne  paa 
Trappens  øverste  Trin  saas  Leukos  og  An- 
theas, hver  for  sig  omgivne  af  deres  betroede 
Mænd. 

Leukos  bar  endnu  sit  Læderpanser  og  sit 
Uhyre  af  en  Hjælm,  men  i  Stedet  for  Knorte- 
stokken havde  han  Skjold  og  Sværd.  Antheas 
var  ganske  hvidklædt. 

Pludselig,   som  efter  Aftale,   traadte  begge 

Førerne  et  Skridt  frem  og  rakte  hinanden  Haan- 

den  i  Folkets  Paasyn 

»Venner«,  sagde  Leukos  derpaa,  »lad  mig 
vise  Eder  en  Mand,  som  i  faa  Dage  har  ud- 
rettet store  Ting.  Denne  Mand  er  Antheas  fra 
Monolithos.  Grovelig  krænket  af  Magthaverne 
samlede  han  en  Hær  og  rykkede  imod  Byen. 
Ved  det  blotte  Budskab  derom  ansaa  Karerne 
det  for  bedst  at  forlade  Rhodos,  og  netop  som 
Antheas  nærmede  sig  Byen  fra  den  ene  Kant, 
indskibede  de  sig  paa  den  anden.  Vi  skylde 
saaledes  denne  Mand,  at  Øen  igjen  er  fri ,  og 
naar  han  og  jeg  række  hinanden  Haanden,  er 
det  et  Tegn  paa,  at  By  og  Land  ere  enige  om, 
at  Rhodos  fra  i  Dag  skal  tilhøre  Rhodierne.« 

En  umaadelig  Jubel  besvarede  denne  Tale. 

»Borgere  af  Rhodos!«  tog  Antheas  nu 
Ordet,  »takker  først  og  fremmest  Leukos.  Thi 
da  jeg  kom  her  til  Staden,  fandt  jeg  Værket 
fuldbragt.  Næppe  vare  Karerne  borte,  før  det 
var  ude  med  Magthaverne.  Komeon  og  Thal- 
pios  ere  fældede,  —  Hegesilochos  var  allerede 
død  i  Afsind,  —  de  andre   ville   vi,    om   I  saa 

synes,  lade  løbe ;  thi  naar  jeg  og  Leukos  ere 
enige,  ville  de  ikke  vove  at  komme  igjen.« 

»Men«,  vedblev  han  efter  et  Ophold,  »hvor- 
ledes betrygge  Øens  Fremtid?  Jeg  tror  at 
kunne  vise  Eder  \^ejen.  Karerne  ere  Barbarer; 
med  dem  ville  I  aldrig  enes.  Byerne  Knidos 
og  Halikarnassos  ere  derimod  beboede  af  Dori- 
ere  som  vi  selv;  lad  os  gjøre  alt  for  at  slutte 
Pagt  med  dem  og  de  andre  doriske  Stæder  paa 
Kysten.  Maaske  vil  det  kræve  Tid,  inden  det 
lykkes;  maaske  forestaar  der  os  en  og  anden 
Prøvelse  forinden.  Men  tro  mig,  rhodiske  Mænd, 
dette  er  Vejen  til  Frihed  og  Fred  for  Øen.  Thi 
et  Forbund  med  de  doriske  Stæder  vil  ikke  let 
blive  kuet.« 

Et  endeløst  Bifald  belønnede  disse  Ord,  der 
vare  som  talte  ud  af  Rhodiernes  Hjærter. 

Efter  at  det  var  overdraget  til  Leukos  og 
Antheas  at  ordne  Øens  Anliggender  i  den  nær- 
meste Fremtid,  opløstes  Forsamlingen.  Glæden 
over,  at  Voldsherredømmet  og  Fremmed-Aaget 
var  brudt,  var  ubeskrivelig,  og  saa  godt  som  i 
hvert  Hus  fejredes  Dagen  som  en  Højtid,  medens 

Leukos's    og   Antheas's    Navne    vare    paa    alles 
Læber. 

Komeons  Lig  var  imidlertid  i  al  Stilhed 
blevet  bragt  ud  til  hans  Landhus.  Her  blev 
der  først  og  fremmest  stillet  et  stort  Lerkar 
med  Vand  uden  for  Husdøren  for  at  vise,  at 
Stedet  var  et  Sørgehus ,  og  imedens  Slaverne 
gravede  en  Grav  i  Haven  paa  et  Sted ,  hvor 
Klippen  var  bedækket  med  nogle  Alen  Jord, 
salvede  og  pyntede  Slavinderne  den  afdøde. 
Liget  blev  derefter  lagt  paa  en  Løjbænk  og  be- 
kranset med  Myrther. 

Da  Antheas  kom  tilbage  fra  Byen,  traadte 
Aglaia  ham  i  Møde.  Hun  var  bleg,  men  syntes 
fattet  og  rolig.  Efter  at  have  grebet  Faderens 
Haand  førte  hun  ham  ind  i  det  Rum,  hvor  den 
afdøde  laa  udstillet. 

Antheas  betragtede  med  forunderlig  blan- 
dede Følelser  Liget  af  den  Mand,  der  havde 
tilføjet  hans  Datter  en  saa  grov  Krænkelse  for 
senere  at  agte  og  ære  hende  som  sin  tilkom- 
mende Hustru. 

Som  om  Aglaia  havde  gættet  Faderens 
Tanke,  lagde  hun  Armen  om  hans  Skulder  og 
hældede  sig  op  til  ham. 

»Fadere,  sagde  hun  med  lavStemme,  »havde 
Komeon  levet,  vilde  han  have  bedet  Dig  om 
at  faa  mig  til  Hustru.  Her,  for  hans  Aasyn, 
siger  jeg  Dig,  at  jeg  aldrig  vil  tilhøre  nogen 
anden  Mand.  Lad  mig  som  hidtil  leve  i  Fred 
hos  Dig  og  din  Broder  og  styre  Huset,  —  det 
er  alt,  hvad  jeg  beder  om.  Senere,  naar  jeg 
bliver  ældre,  kan  jeg  vel  blive  Præstinde  i  Ar- 
temis's Tempel.« 

De  to  smaa  italiske  Vindspillere  havde 
imidlertid  listet  sig  ind  i  Værelset.  Den  ene 
lagde  sig  foran  Lejet  og  udstødte  en  klagende 
Piben;  den  anden  satte  den  ene  Forpote  op  paa 
Løjbænken,  og  i  det  den  holdt  den  anden  op 
under  sig,  som  om  den  var  brækket,  strammede 
den  sin  Lænke  og  strakte  sit  spidse  Hoved  hen 
over  Komeons  Bryst.  Her  snusede  den,  r)-- 
stende  over  hele  Legemet,  til  en  blegrød  Plet 
paa  hans  Klædning.  Det  var  en  fugtig  Skjold 
af  Blod  og  Vand,  der  var  sivet  ud  af  Saaret. 

Aglaia  kaldte  Dj'ret  tilbage. 

»Fadere,  sagde  hun,  »lad  mig  tage  hans 
gamle  Skafiferske  og  disse  smaa  Hunde  med  mig. 
Det  vil  minde  mig  om,  at  alt  dette  har  været 
mere  end  en  Drøm.« 

Antheas  indvilgede  med  et  tavst  Nik. 

Aglaia  knælede  ned  ved  Komeons  Lig; 
hun  rettede  paa  Kransen  om  hans  Haar  og 
tr>'kkede  et  Kys  paa  hans  Pande. 

Endnu  en  Gang  betragtede  Antheas  Liget 
af  den  Mand,  som  havde  grebet  saa  mægtig 
ind  i  hans  og  hans  Datters  Skæbne. 

Dødens  lidenskabsløse  Ro  havde  udbredt 
sig  over  hans  Træk. 

Antheas  løftede  sin  Datter  op  fra  den  knæ- 
lende Stilling.  Hendes  taarevædede  Øjne  mødte 
hans.  Han  trykkede  hendes  Haand,  og  med 
Blikket  fæstet  paa  Komeon  sagde  han  i  en 
tankefuld  Tone: 

»Havde  han  levet  i  en  bedre  Tid,  var  han 
bleven  en  bedre  Mand.    Men  en  Mand  var  han.  c 

FRA   HELLAS. 

lEM  åNTIKE  fortællinger. 

INDHOLD: 

ZEUS   HYPSISTOS.   —   SYKOFANTEN.  —  HETÆRIET.   —  DE  ALTFOi 
LYKKELIGE.   —    LYKON  MED   DEN   STORE  HAAND. 

5  Kr.,  h.eg.  indb.  7  Kr. 

DEN   SIDSTE   LAMIA 

OG  ANDRE  ANTIKE  FORTÆLLINGER. 

FRA  HELLAS.     ANDEN  RÆKKE. 

INDHOLD: 

ET   SAGN    FRA   STOR-HELLAS.   —   DODSDOMT.   —   TO   TUNGER   I   I 
MUND.    —   DEX   SIDSTE   LAMIA. 

3  Kr.  50  ØRE,    ELEG.   INDB.    5  KR.  2$  ØRE. 


Thiples  Rnp^irvlckeri.     Kiøbenhavn. 

